152.   ÅRGANG    •    NUMMER   3    •    JESU    KRISTI   KIRKE   AF   SIDSTE    DAGES   HELLIGE    •    MARTS   2003 


Skab  en 

sømmelighedskultur, 
s.  14. 

Hvorfor  skal  vi  holde 
os  moralsk  rene? 
s.  6. 


152.   ÅRGANG    •    NUMMER   3    •   JESU    KRISTI   KIRKE   AF   SIDSTE   DAGES   HELLIGE    •    MARTS   2003 


Liahona 


PÅ  OMSLAGET 
Forsiden:  Modelfoto: 
Craig  Dimond.  Bagsiden: 
Modelfoto:  Steve  Bunderson. 
Se  »Alt  hvad  der  er  godt  og 
smukt«,  s.  14. 


LILLE  UAHONAS  FORSIDE 
Se  »Jeg  er  Guds  kære  barn«, 

s.  4. 


ARTIKLER 

2      Budskab  fra  Det  Første  Præsidentskab:  Familieaften 
Præsident  Gordon  B.  Hinckley 

14     Alt  hvad  der  er  godt  og  smukt  Jan  Pinborough 

20      Se  ikke  forbi  målet   Ældste  Quentin  L.  Cook 

25  Besøgslærerindebudskabet:  Bered  familiens  medlemmer  ved  at 
styrke  dem  åndeligt 

32      Fra  Unge  Piger  til  Hjælpeforeningen    Katbleen  Lubeck  Peterson 

38     Jesu  ord:  Ydmyghed   Ældste  Athos  M.  Amorim 

42     Sidste  dages  hellige  røster 

Miraklernes  tid  er  ikke  forbi   Nitochka  Silva  Calisto 

Intensiv  familieomsorg    Pamela  Steenhoek 

Giv  aldrig  op!   Jason  Lacayo 

Vores  nye  missionærtilværelse    Robert  A  Hague 

48      Sådan  anvender  du  Liahona  for  marts  2003 

ISÆR  FOR  UNGE 
6      Gode  grunde  til  at  holde  sig  ren   Ældste  Neal  A  Maxwell 

13  Ideliste:  Bliv  en  rigtig  ven    Kristi  McLane 
19     Ægte  skønhed    Rosalyn  Collings 

26  Evangeliske  klassikere:  I  dag  vil  jeg  . . . 
Præsident  N.  Eldon  Tanner 

30      Sandheden  om  min  familie    Scott  Bean 

47     Vidste  du  det? 

LILLE  LIAHONA 

2      Vi  lytter  til  profetens  røst:  Stien 
Præsident  Thomas  S.  Monson 

4      Fællestid:  Jeg  er  Guds  kære  barn    Vicki  F.  Matsumori 

6      Bedstemor  Emilys  høne    Sara  Lewis 

9      Til  små  venner:  Dengang  jeg  boede  hos  min  himmelske 
Fader   Pat  Graham 

10      Historier  fra  Det  Nye  Testamente:  Jesus  lider  i  Getsemane 
have 

14  Fra  ven  til  ven:  Husk   Ældste  Walter  F  Gonzålez 
16     Tempelkort 


SE  S.  14 


Marts  2003  152.  årgang.  Nummer  3 
LIAHONA  23983  110 

Jesu  Kristi  Kirke  af  Sidste  Dages  Helliges  officielle 
tidsskrift  på  dansk. 

Det  Første  Præsidentskab:  Gordon  B.  Hinckley, 
Thomas  S.  Monson,  James  E.  Faust 

De  Tolvs  Kvorum:  Boyd  K.  Packer,  L.  Tom  Perry, 
David  B.  Haight,  Neal  A.  Maxwell,  Russell  M.  Nelson, 
Dallin  H.  Oaks,  M.  Russell  Ballard,  Joseph  B.  Wirthlin, 
Richard  G.  Scott,  Robert  D.  Hales,  Jeffrey  R.  Holland, 
Henry  B.  Eyring 

Redaktør:  Dennis  B.  Neuenschwander 

Vejledere:  J.  Kent  Jolley,  W.  Rolfe  Kerr,  Stephen  A.  West 

Undervisningsafdelingen: 

Adm.  direktør:  David  L.  Frischknecht 
Redaktionel  leder:  Richard  M.  Romney 
Grafisk  leder:  Allan  R.  Loyborg 

Redaktion: 

Chefredaktør:  Marvin  K.  Gardner 

Assisterende  chefredaktør:  Jenifer  L.  Greenwood 

Redaktør:  Roger  Terry 

Assisterende  redaktør:  Lisa  Ann  Jackson 

Redaktionsmedarbejder:  Susan  Barrett 

Tidsskriftasssistent:  Collette  Nebeker  Aune 

Design: 

Grafisk  leder,  tidsskrifter:  M.  M.  Kawasaki 

Art  D/rector:  Scott  Van  Kampen 

Seniordesigner:  Sharri  Cook 

Designere:  Thomas  S.  Child,  Randall  J.  Pixton 

Produktionsleder:  Jane  Ann  Peters 

Produktion:  Reginald  J.  Christensen,  Denise  Kirby, 

Kelli  L.  Pratt,  Rolland  F.  Sparks,  Kari  A.  Todd, 

Claudia  E.  Warner 

Digital  Prepress:  Jeff  Martin 

Tryk-og  distributionsafdeling: 

Leder:  Kay  W  Briggs 
Distributionschef:  Kris  T  Christensen 

Liahona: 

Redaktør:  Svend  Aage  Andersen 

Redaktionens  adresse:  Translation  Division,  Borups  Allé 

1 28,  1 .  th,  DK-2000  Frederiksberg,  Tlf.  38  1  1   1  8  50; 

fax  38  11   18  51 

Kirkenyt:  Lene  Henriksen 

Tegning  af  abonnement  eller  adresseændring  kan  foretages 
enten  ved  henvendelse  til  din  tidsskriftsrepræsentant  eller 
direkte  til  Servicekontoret  i  Goteborg,  Utlandagatan  24, 
S-412  80  Goteborg.  Tlf  0046-31  77  88  976. 
Fax  0046-31   16  55  29.  Abonnementsprisen  på 
DKK  130  pr.  år  (inkl.  moms  og  porto)  betales  på 
girokontonummer  653-2136. 

Indsend  manuskripter  og  spørgsmål  til  Liahona,  Floor  24, 
50  East  North  Temple,  Salt  Lake  City,  UT  84150-3223, 
USA,  eller  med  e-mail  til  cur-liahona-imag@ldschurch.org 

Liahona  (et  ord  fra  Mormons  Bog,  som  betyder 
»kompas«  eller  »vejviser«)  udgives  på  albansk,  armensk, 
bulgarsk,  cambodjansk,  cebuano,  dansk,  engelsk,  estisk, 
fijiansk,  finsk,  fransk,  haitisk,  hiligaynon,  hollandsk, 
ilokano,  indonesisk,  islandsk,  italiensk,  japansk,  kiribati, 
kinesisk,  koreansk,  kroatisk,  lettisk,  litauisk,  malagassisk, 
marshallsproget,  mongolsk,  norsk,  pangasinan,  polsk, 
portugisisk,  rumænsk,  russisk,  samoansk,  singalesisk, 
slovensk,  spansk,  svensk,  tagalog,  tahitisk,  tamilsk,  telugu, 
thai,  tjekkisk,  tongansk,  tysk,  ukrainsk,  ungarsk, 
vietnamesisk  og  waray.  (Antal  numre  pr.  år  varierer  fra 
sprog  til  sprog). 

©  2003  Intellectual  Reserve,  Inc.  Alle  rettigheder 
forbeholdes.  Printed  in  the  United  States  of  America. 

For  readers  in  the  United  States  and  Canada; 

March  2003  Vol.  152  No.  3.  LIAHONA  (USPS  31 1-480) 
Danish  (ISSN  1  522-91  65)  is  published  monthly  by  The 
Church  of  Jesus  Christ  of  Latter-day  Saints,  50  East  North 
Temple,  Salt  Lake  City,  UT  84150.  USA  subscription  price 
is  $10.00  peryear;  Canada,  $15.50  plus  applicable  taxes. 
Periodicals  Postage  Paid  at  Salt  Lake  City,  Utah,  and  at 
additional  mailing  offices.  Sixty  days'  notice  required  for 
change  of  address.  Include  address  label  from  a  recent 
issue;  old  and  new  address  must  be  included.  Send  USA 
and  Canadian  subscriptions  to  Salt  Lake  Distribution  Center 
at  address  below.  Subscription  help  line:  1-800-537-5971. 
Credit  card  orders  (Visa,  MasterCard,  American  Express) 
may  be  taken  by  phone.  (Canada  Poste  Information: 
Publication  Agreement  #4001  7431) 

POSTMASTER:  Send  address  changes  to  Salt  Lake 
Distribution  Center,  Church  Magazines,  PO  Box  26368, 
Salt  Lake  City,  UT  841  26-0368. 


KOMMENTARER    FRA    LÆSERNE 


Seiein  Vorbild 


»VÆR  ET  EKSEMPEL« 

Det  er  altid  en  glæde  at  læse  Liahona 
(tysk).  Præsident  Thomas  S.  Monsons 
tale  »>Vær  et  eksempel<«  fra  januar  2002 
gjorde  især  indtryk  på  mig. 

Vi  boede  dengang  i  Bad  Driburg,  og 
som  pensionist  havde  jeg  mulighed  for 
fra  tid  til  anden  at  servere  mineralvand  i 
et  lokalt  helsecenter.  En  dag  fortalte  en 
dame  mig,  at  hun  følte,  at  alt  gik  skævt 
for  hende.  Jeg  forsøgte  at  opmuntre 
hende  til  at  stole  på  Gud. 

Ved  en  senere  lejlighed  fortalte  hun 
mig,  at  hun  kort  forinden  havde  set  et 
tv-program  om  sidste  dages  hellige.  Hun 
forklarede,  at  personerne  i  programmet 
var  ligesom  jeg:  Venlige,  åbenhjertige, 
høflige  og  med  en  særlig  udstråling.  Jeg 
sagde:  »Jeg  er  medlem  af  Jesu  Kristi 
Kirke  af  Sidste  Dages  Hellige.« 

Hun  så  forbavset  på  mig  og  sagde: 
»Jeg  kunne  godt  tænke  mig  at  vide  mere 
om  din  kirke.« 

Gennem  denne  oplevelse  lærte  jeg  at 
følge  de  tre  råd,  som  præsident  Monson 
gav  i  sin  tale: 

»1.  Fyld  jeres  sind  med  sandheden. 

2.  Fyld  jeres  hjerte  med  kærlighed. 

3.  Fyld  jeres  liv  med  tjeneste« 
(Liahona,  jan.  2002,  s.  115). 

Albert  Zimmer 

fra  Kaiserslautern  Gren 

i  Mannheim  Stav  i  Tyskland 

STÆRKE  FAMILIER 

Hver  gang  min  hustru  og  jeg  får 
Liahona  (spansk),  læser  vi  den  inden  for 
en  uge.  Min  familie  er  blevet  styrket  ved 
at  læse  Liahona.  En  af  de  artikler,  vi  hol- 
der mest  af,  er  Budskab  fra  Det  Første 
Præsidentskab.  Vi  kan  også  godt  lide 
medlemmernes  beretninger  og  børne- 
nes sider.  Jeg  holder  af  at  lære  af  de 
andre  læsere  i  artiklen  »Spørgsmål  og 
svar«  og  anvende  deres  råd  i  mit  eget  liv. 
Liahona  er  en  velsignelse  i  vores  hjem. 

Juan  Alberto  Arce 

fra  Silver  Spring  (spansktalende)  Ward 

i  Silver  Spring  Stav  i  Maryland 

LIAHONA  I  SORT- HVID 

Lige  siden  jeg  tilsluttede  mig  Kirken, 
har  jeg  abonneret  på  Liahona  (spansk). 
Min  tiårige  datter  elsker  Lille  Liahona. 
Hun  kan  godt  lide  de  farvestrålende 
sider.  Men  de  udgaver  af  Liahona,  jeg 
bedst  kan  lide,  er  de  sort-hvide  -  beret- 
ningerne fra  generalkonferencen.  Min 
datter  er  ked  af  det,  når  de  kommer,  men 
jeg  siger:  »Her  er  Kirkens  generalautorite- 
ter. Deres  taler  er  virkelig  inspirerende.« 

Jeg  holder  også  af  Kirkenyt,  hvor  jeg 
finder  artikler  om  Kirkens  fremgang. 
Dette  tidsskrift  har  ændret  mit  liv  på  en 
vidunderlig  måde. 

Libia  Coromoto  Mejia  Montilla 

fra  Coro  Anden  Gren 

i  Falcon  Distrikt  i  Venezuela 

PRÆSIDENT  GORDON  B.  HINCKLEY 

Én  aften  om  ugen  -  mandag  aften 

»I  Kirken  har  vi  et  program,  som  vi  kal- 
der familieaften,  hvor  forældre  én  gang  om 
ugen  [mandag  aften]  sætter  sig  sammen 
med  deres  børn.  De  studerer  skrifterne. 
De  taler  om  problemer  i  familien.  De 
planlægger  aktiviteter  og  lignende  i  fami- 
lien. Jeg  vil  hævde,  at  hvis  hver  eneste 
familie  i  verden  praktiserede  dette,  ville 
man  se  en  kolossal  forskel  i  sammenholdet 
i  hver  enkelt  familie  overalt  i  verden« 
(fra  et  interview,  bragt  i  Boston  Globe, 
14.  aug.  2000). 

» [Herren]  forventer,  at  vi  holder  familieaf- 
ten -  én  aften  om  ugen,  hvor  vi  samler  vore 
børn  og  underviser  dem  i  evangeliet.  Esajas 
sagde:  >Alle  dine  [børn]  skal  være  oplært  af 
Herren.<  Dette  er  befalingen:  >Alle  dine 
[børn]  skal  være  oplært  af  Herren.<  Og  velsig- 
nelsen: >Dine  [børn]  ,<  siger  han,  >får  stor 
lykke<  [Es  54:13]«  (fra  et  møde  i  Noumea,  Ny 
Caledonien,  17.  juni  2000). 

Barndomsminder 

»1 1915  bad  præsident  Joseph  F.  Smith 
Kirkens  medlemmer  om  at  afholde  familieaf- 
ten. Min  far  sagde,  at  vi  ville  gøre  det,  og 


derfor  opvarmede  vi  dagligstuen,  hvor  mors 
flygel  stod  og  gjorde  det,  som  Kirkens  præsi- 
dent havde  bedt  os  om. 

Vi  var  elendige  optrædende  som  børn.  Vi 
kunne  gøre  alt  muligt  sammen,  når  vi 
legede,  men  hvis  en  af  os  skulle  forsøge  at 
synge  en  solo  foran  de  andre,  var  det  som  at 
bede  en  sodavandsis  om  at  forblive  frosset 
på  komfuret.  I  begyndelsen  lo  vi  og  kom 
med  drilske  bemærkninger  om  hinandens 
optræden.  Men  vores  forældre  holdt  ud.  Vi 
sang  sammen.  Vi  bad  sammen.  Vi  lyttede 
stille,  mens  mor  læste  historier  i  Bibelen  og  i 
Mormons  Bog.  Far  fortalte  historier  fra  sin 
hukommelse  ... 

Af  disse  små  enkle  møder,  som  blev 
afholdt  i  dagligstuen  i  vores  gamle  hjem, 
kom  noget  ubeskriveligt  og  vidunderligt. 
Vores  kærlighed  til  vore  forældre  blev  styr- 
ket. Vores  kærlighed  til  vore  søskende  blev 
større.  Vores  kærlighed  til  Herren  blev 
øget.  Påskønnelse  for  enkel  godhed  vok- 
sede i  vores  hjerte.  Disse  vidunderlige  ting 
var  resultatet,  fordi  vore  forældre  fulgte 
rådet  fra  Kirkens  præsident«  (»Nogle  lektier 
jeg  lærte  som  dreng«,  Stjernen,  juli  1993, 
s.  56). 


H  vader 
[dennej 
kirkes  store 
styrke?...  Det  er 
den  vægt,  vi  lægger 
på  familien ...  Hold 
sammen  på  jeres 
familie  og  elsk  og 
ær  jeres  børn«  (fra 
et  møde  i  Reykjavik 
på  Island,  11.  sep. 
2002). 

BREV  FRA  DET  FØRSTE  PRÆSIDENTSKAB 

Den  4.  oktober  1999 

Til  Kirkens  medlemmer  over  hele  verden 

Kære  brødre  og  søstre 

Mandag  aften  er  over  hele  Kirken  reserveret 
til  familieaften.  Vi  opmuntrer  medlemmerne  til 
at  reservere  denne  aften  til  at  styrke  familie- 
bånd og  undervise  i  evangeliet  i  deres  hjem. 

Tidligere  i  år  har  vi  opfordret  forældre  til  at 
hellige  deres  bedste  indsats  til  undervisning  og 
opdragelse  af  deres  børn  i  evangeliets  princip- 
per, hvilket  vil  holde  dem  tæt  til  Kirken.  Vi 
rådede  også  forældre  og  børn  til  at  give  højeste 
prioritet  til  familiebøn,  familieaften,  studium 
af  og  instruktion  i  evangeliet  samt  sunde 
familieaktiviteter. 

Vi  opfordrer  indtrængende  medlemmer  til, 
hvor  det  er  muligt,  at  undgå  at  afholde  recep- 
tioner eller  lignende  aktiviteter  en  mandag 
aften.  Hvor  det  er  praktisk,  kan  medlemmerne 
måske  også  opfordre  lokalsamfundets  ledere  og 
skoleledere  til  at  undgå  at  placere  aftenaktivite- 
ter på  mandage,  som  kræver,  at  børn  eller  for- 
ældre er  borte  fra  hjemmet. 

Kirkens  bygninger  og  faciliteter  bør  være  luk- 
ket mandag  aften.  Ingen  wards-  eller  stavsakti- 
viteter  bør  planlægges,  og  andre  afbrydelser  af 
familieaften  bør  undgås. 

Med  venlig  hilsen 
Gordon  B.  Hinckley 
Thomas  S.  Monson 
farnes  E.  Faust 


Sans  for  at  prioritere 

»I  er  nødt  til  i  jeres  tilværelse  at  tilegne  jer  en  sans  for  at 
kunne  prioritere,  at  kunne  lægge  vægt  på  det  vigtige  og  til- 
sidesætte det  ligegyldige,  som  ikke  fører  til  noget.  Tilegn 
jer  retfærdighedssans,  en  fornemmelse  af,  hvad  der  er 
godt,  og  hvad  der  er  skidt,  hvad  der  er  vigtigt,  og  hvad  der 
er  ligegyldigt,  så  kan  det  blive  en  storslået  og  vidunderlig 
velsignelse  i  jeres  tilværelse«  (fra  et  møde  i  Salt  Lake 
Mission  i  Utah,  15.  dec.  2001). 

Et  helligt  tidspunkt  for  familien 

»Jeg  vil  gerne  tale  om  familieaften.  Vi  frygter,  at  dette 
program  er  på  retur  på  mange  områder.  Brødre,  der  fin- 
des ikke  noget  vigtigere  end  jeres  familie.  Det  ved  I  godt. 
Dette  program  blev  stiftet  i  1915,  for  87  år  siden,  da  præsi- 
dentjoseph. F.  Smith  opfordrede  de  hellige  til  at  vie  en 
aften  om  ugen  til  familien.  Det  skulle  være  en  aften  med 
undervisning,  studium  af  skrifterne,  udvikling  af  talenter 
og  drøftelse  af  familieanliggender.  Det  var  ikke  en  aften, 
hvor  man  skulle  gå  til  sportsarrangementer  eller  lignende. 
Men  hvis  der  af  og  til  skulle  være  familieaktiviteter  af  den 
art,  så  er  det  i  orden.  Men  med  det  øgede  pres,  som  læg- 
ges på  os,  er  det  vigtigt,  at  fædre  og  mødre  sidder  sam- 
men med  deres  børn,  beder  med  dem,  underviser  dem  i 
Herrens  veje,  taler  om  familieproblemer  og  lader  børnene 
vise  deres  talenter.  Jeg  er  overbevist  om,  at  dette  program 
kom  som  åbenbaring  fra  Herren  som  hjælp  til  et  behov, 
der  fandtes  blandt  familierne  i  Kirken. 

Hvis  der  var  behov  for  det  for  87  år  siden,  så  er  der 
endnu  mere  behov  for  det  i  dag. 

Det  blev  besluttet,  at  mandag  aften  blev  reserveret  til 
denne  familieaktivitet.  I  de  områder,  hvor  der  var  et  stort 
antal  medlemmer  af  Kirken,  tog  skoler  og  andre  hensyn  til 
dette  program  og  undlod  at  lægge  arrangementer  på  den 
aften. 

Nu  synes  der  at  være  en  stadig  større  tendens  til  at 

Præsident  og  søster  Hinckley  nyder  at  være  sammen  med  deres  børn,  barnebørn  og 
oldebørn. 


planlægge  andre  aktiviteter  mandag  aften.  Vi  anmoder 
respektfuldt  om,  at  vore  offentlige  skoler  og  andre  lader 
os  beholde  denne  ene  aften  om  ugen  til  dette  vigtige  og 
traditionsrige  program.  Vi  beder  dem  om  ikke  at  plan- 
lægge aktiviteter,  som  kræver  børnenes  tid  mandag  aften. 
Vi  er  sikre  på,  at  de  vil  indse,  at  det  er  meget  vigtigt,  at 
familier  får  mulighed  for  mindst  en  gang  om  ugen  at 
være  sammen  uden  at  svigte  andre  forpligtelser.  Vi  vil 
være  taknemlige,  hvis  de  vil  være  os  behjælpelige  på 
dette  område.  Og  vi  opfordrer  på  det  kraftigste  til,  at 
fædre  og  mødre  alvorligt  overvejer  denne  mulighed  og 
udfordring,  nemlig  at  gøre  mandag  aften  til  en  hellig 
stund  for  familien. 

Jeg  har  modtaget  ikke  så  få  indbydelser  til  at  tage  del  i 
arrangementer  i  lokalsamfundet  på  mandag  aftener.  Jeg 
har  konsekvent  sagt  pænt  nej  tak  med  henvisning  til,  at 
jeg  har  afsat  mandag  til  familieaften.  Jeg  håber  inderligt  på, 
at  I  hver  især  vil  gøre  det  samme«  (»Til  brødrene  i  præste- 
dømmet«, Liabona,  nov.  2003,  s.  58). 

Et  sundt  familieliv 

»Hvis  vi  lever  efter  evangeliet,  trækker  det  mennesker 
til  Kirken.  De  ser  vores  dydige  livsførelse,  og  de  tiltræk- 
kes af  det  budskab,  som  vi  underviser  i.  Dette  budskab 
lægger  stor  vægt  på  familien.  Familien  er  meget  vigtig  i 


vores  undervisning  og  i  vores 
dagligliv.  Vi  tror  på,  at  familien 
er  samfundets  grundpille.  Man 
kan  ikke  have  et  stærkt  sam- 
fund uden  stærke  familier.  Man 
kan  ikke  have  en  stærk  nation 
uden  stærke  familier,  hvor  far, 
mor  og  børn  arbejder  sammen 
som  ét.  Nu  er  familien  ved  at 
gå  i  opløsning  overalt  i  USA,  ja, 
over  hele  verden.  Hvis  vi  blot 
kan  fremelske  et  godt,  sundt  familieliv  blandt  vore  med- 
lemmer, er  jeg  ikke  så  bekymret  for  denne  kirkes  frem- 
tid« (interview  med  Ignacio  Carrion,  El  Pais  [Mexico] , 
7.  nov.  1997).  ■ 

FORSLAG  TIL  SAMTALEEMNER 
FOR  HJEMMELÆRERE 

Fremfør  dette  budskab  efter  bønsom  forberedelse  på  en 
måde,  som  giver  dem,  du  underviser,  lyst  til  at  deltage.  Her 
følger  et  par  eksempler: 

1.  Vis  side  2  (uden  at  vise  side  3),  og  spørg  familiens 
medlemmer  om,  hvad  de  mener,  at  dette  budskab  handler 
om.  Lav  en  liste  over  aktiviteter,  som  kunne  gribe  forstyr- 
rende ind  i  familieaftenen.  Læs  sammen  et  par  af  præsident 
Hinckleys  udtalelser  og  Det  Første  Præsidentskabs  brev. 
Aflæg  vidnesbyrd  om  velsignelserne  ved  at  holde  ugentlig 
familieaften. 

2.  Læs  »Sans  for  at  prioritere«  højt.  Lad  familiens  med- 
lemmer skiftes  til  at  læse  op  af  dette  budskab.  Bed  dem  om 
at  fortælle,  hvorfor  de  mener,  at  præsident  Hinckley  fremhæ- 
ver dette  emne.  Fortæl,  hvorfor  disse  forslag  er  vigtige  for 
dig,  og  giv  familiens  medlemmer  en  opfordring  til  at  gøre  det 
samme. 


LIAHONA  MARTS  2003 


Gode  grunde 
til  at  holde  sig 


Velsignelserne  for  lydighed  er  vidunderlige.  Ulydighed  gør  os  til 
åndelige  krøblinge.  I  har  evnen  til  at  vælge. 


ÆLDSTE  NEAL  A.  MAXWELL 

De  Tolv  Apostles  Kvorum 


eg  vil  forsøge  mig  med  en  noget 
anderledes  tilgang  til  de  grundlæg- 
f  gende  standarder  for  kyskhed  før 
ægteskabets  indgåelse  og  troskab  efter  - 
hvilke  alle  sammen  udgør  en  del  af  det 
strenge,  men  også  kærlige  sjette  bud, 
som  måske  er  det  mindst  populære  af  de 
ti  bud. 

Der  tales  sjældent  om  det  sjette  bud  i 
vore  dage,  men  skønt  det  er  et  af  de  mest 
overtrådte,  så  er  det  et  af  de  mest  nødven- 
dige af  Guds  love.  Verden  går  ikke  meget  op 
i  at  holde  dette  bud,  så  længe  folk  virker 
elskværdige  i  enhver  anden  henseende.  Der 
er  så  mange,  som,  når  først  de  har  opgivet 
deres  hævdvundne  principper,  nøjes  med  at 
være  »praktiske«.  Men  det  er  så  upraktisk  at 
være  umoralsk! 

Som  disciple  kan  vi  ikke  give  efter.  Vi  har 


faet  budene  om  at  være  kyske  før  ægteska- 
bets indgåelse,  om  at  være  trofaste  efter  og 
om  at  undgå  homoseksualitet.  Vi  er  sågar  ble- 
vet advaret  imod  farerne  ved  at  være  ukyske  i 
vore  tanker  (se  Matt  5:28).  Tendenserne  i  en 
bestemt  tidsalder  kan  ikke  ændre  på  Guds 
evige  love,  ej  heller  kan  vi  give  op. 

Evigheden  begynder  nu 

Jeg  har  længe  troet  på,  at  der  i  de  tun- 
geste lærdomme,  dybt  nede  i  dem,  ligger 
nogle  af  de  største  sandheder  og  de  mest 
dyrebare  principper.  Men  vi  finder  dem  ikke 
tilfældigt  eller  uden  ærbødighed.  Lydighed 
medfører  faktisk  både  velsignelser  og  yderli- 
gere kundskab,  sådan  som  Peter  har  lovet: 
Ved  at  adlyde  de  korrekte  principper  vokser 
vores  kundskab  (se  2  Pet  1:8).  Dette  er  til- 
fældet med  det  sjette  bud. 

For  eksempel  sagde  Alma,  at  vi  må  beher- 
ske alle  vore  lidenskaber,  så  vi  kan  »være 
fyldt  med  kærlighed«  (Alma  38:12). 


Ægte  kærligbed  er 
den  centrale  egen- 
skab i  både  det 
første  og  det  andet 
store  bud.  Man 
misforstår  livet, 
hvis  man  misfor- 
står kærlighedens 
sande  væsen.  At 
være  ukysk  i  kær- 
lighedens navn  er 
at  tilintetgøre  noget 
dyrebart. 


5 
u 

< 

o 

LU 

I 


LIAHONA  MARTS  2003 


1  grund: 
Velsignelserne  ved 
at  være  i  harmoni 
med  guddommelig 
lov  og  Herren. 

2,  grund: 
Velsignelsen  ved  at 
være  i  harmoni 
med  vores  eget 
potentielle  jeg. 


•  Modstå  verdens 
retorik.  Hvis  I  står 
fast,  så  gør  andre 
det  også. 

•  Eftersom  1  ikke 
lader  folk  gå  rundt 
i  jeres  hus  med 
mudrede  sko,  så 
lad  dem  heller 
ikke  gå  gennem 
jeres  tanker  med 
mudrede  sko. 


m 


Hvis  sådanne  lidenskaber  virkelig  var 
ægte  kærlighed,  behøvede  vi  ikke  at  erstatte 
dem  med  kærlighed.  Herren  sammenkæ- 
dede (i  en  åbenbaring  fra  1839  til  profeten 
Joseph  Smith)  »kærlighed  til  alle  mennesker« 
med  det  altid  at  pryde  vore  tanker  med  dyd 
(L&P  121:45). 

I  lignelsen  om  sædemanden  talte  Jesus 
om,  hvordan  nogle  af  dem,  der  kunne 
ændre  sig  til  det  bedre,  undlader  at  gøre 
dette,  fordi  begæret  efter  det  tidligere  liv 
faktisk  »kvæler  ordet«  (Mark  4:19).  Denne 
kvælning  finder  sted,  fordi  kødeligheden  for- 
krøbler sjælen. 

Når  vi  grunder  over  det  sjette  bud, 
indser  vi,  at  vi  også  står  over  for  betragt- 
ninger af  åndelig  eller  evig  beskaffenhed. 
I  Ordsprogenes  Bog  læser  vi,  at  »den,  der 
begår  ægteskabsbrud  er  udenforstand; 
sådan  gør  kun  den,  der  vil  ødelægge  sig 
selv«  (Ordsp  6:32;  fremhævelse  tilføjet).  Der 
er  visse  følger  af  seksuel  umoral,  som  vi  gan- 
ske enkelt  ikke  fuldt  ud  kan  måle,  men  de  er 
meget  virkelige  -  skønt  de  ikke  ses.  Paulus 
skrev  om  det,  der  ikke  ses,  men  som  er  evigt 
(se  2  Kor  4:18). 

Ærlig  talt,  brødre  og  søstre,  vi  bør  forbe- 
rede os  nu  til  at  leve  i  en  bedre  verden. 
Dette  liv  er  så  afgørende,  men  det  er  så 
kort.  Og  hvis  vi  er  for  hurtige  til  at  tilpasse 
os  denne  flygtige  og  umoralske  verdens 
skikke,  så  gør  netop  denne  tilpasning  os 
uegnede  til  vores  liv  i  den  tilkommende  - 
et  liv,  som  varer  evigt!  Det  er  ikke  noget 
under,  at  de,  som  bryder  dette  bud  »er 
uden  forstand«. 

Tre  gode  grunde 

Der  er  selvfølgelig  visse  bekymringer  i 
forbindelse  med  det  sjette  bud,  som  vi  har 


til  fælles  med  verden.  Både  i  riget  og  i  ver- 
den er  der  et  ønske  om  at  undgå  de  syg- 
domme, som  ofte  er  resultatet  af  ukyskhed 
og  utroskab. 

Et  andet  fælles  synspunkt  er,  at  vi  skal 
undgå,  at  ugifte  mødre  bliver  gravide. 
Desværre  er  verdens  »sidste  udvej«  provoke- 
ret abort.  Ligesom  ukyskhed  skaber  abort, 
sådan  som  Jakob  så  velformuleret  skrev  om 
ukyskhed,  tilstande,  hvor  mange  hjerter  dør, 
»gennemboret  af  dybe  sår«  (Jakobs  Bog 
2:35).  Lyt  til  den  smerte,  som  en  ung  kvinde, 
der  havde  fået  foretaget  to  aborter,  gav 
udtryk  for  gennem  nogle  spørgsmål,  som 
hun  stillede  mig: 

»Jeg  spekulerer  på,  om  barnets  ånd  i 
hvert  tilfælde  var  til  stede,  om  de  kom  noget 
til.  Jeg  var  under  tre  måneder  henne  hver 
gang,  men  en  mor  føler  liv,  endnu  før  hun 
mærker  barnet  bevæge  sig. 

Jeg  spekulerer  på,  om  de  er  fortabte  og 
alene. 

Jeg  spekulerer  på,  om  de  nogen  sinde  får 
en  krop. 

Jeg  spekulerer  på,  om  jeg  nogen  sinde  får 
mulighed  for  igen  at  få  disse  ånder  tilbage 
som  mine.« 

Ak  ja,  søskende,  »ugudelighed  har  aldrig 
været  lykke«  (Alma  41:10). 

En  tredje  bekymring,  som  vi  og  verden  i 
nogen  grad  har  fælles,  er  at  seksuel  umoral  i 
uheldig  grad  påvirker  ægteskab  og  familieliv 
og  øger  det  stadigt  stigende  antal  skilsmisser. 

Heldigvis  rækker  rigets  grunde  til  at 
holde  det  sjette  bud  langt  videre  end  disse 
tre  bekymringer,  hvor  reelle  de  end  er. 

De  bedste  grunde 

Den  vigtigste  grund  til  lydighed  mod  alle 
kyskhedslovene  er  at  holde  Guds  befalinger. 

Josef  havde  en  klar  forståelse  af  denne 
grund,  da  han  modsatte  sig  Potifars  anmas- 
sende hustru  og  hendes  tilnærmelser  (se 


1  Mos  39:9).  Josef,  som  tydeligt  gav  udtryk 
for  sin  loyalitet  over  for  sin  arbejdsgiver, 
Potifar,  sagde:  »Hvordan  skulle  jeg  så  kunne 
gøre  noget  så  ondt  og  synde  mod  Gud?« 
Josefs  lydighed  viste,  at  han  var  loyal  over 
for  mange  -  sig  selv,  sin  kommende  familie, 
Potifar,  Gud  og  ja,  selv  over  for  Potifars 
hustru! 

En  anden  væsentlig  grund  til  at  være  lydig 
er,  at  overtrædelse  af  det  sjette  bud  fordriver 
Helligånden  fra  vores  sjæl.  Vi  mister  hans 
værdifulde  nærhed,  for  han  kan  ikke  forblive 
i  en  syndig  sjæl.  Og  uden  hans  hjælp  bliver 
vi  mindre  nyttige,  mindre  klart  opfattende, 
mindre  funktionsdygtige  og  mindre  kærlige 
mennesker. 


Ægte  kærlighed 

Faren  ved  seksuel  umoral  er  også,  at  den 
er  så  følelseslammende.  Vellystighed  kan  iro- 
nisk nok  drive  de  mennesker,  som  i  vildfa- 
relse hylder  deres  evne  til  at  kunne  føle,  til  et 
punkt,  hvor  de  mister  deres  evne  til  at  kunne 
føle!  De  bliver,  sådan  som  tre  forskellige  pro- 
feter fra  tre  forskellige  uddelinger  har  sagt 
det,  afstumpede,  uden  evnen  til  at  fornemme 
og  uden  følelse  (se  Ef  4:19;  1  Nephi  17:45; 
Moroni9:20). 

Forsoningen  fandt  sted  i  kraft  af  lydighed 
og  næstekærlighed,  ikke  en  lavere  form  for 
kærlighed.  Den  var  den  mest  uselviske  og 
betydningsfulde  gerning  i  menneskets  historie, 
hvorimod  umoralen  nådesløst  bestyrker  den 
selviskhed,  som  allerede  er  så  fremherskende  i 
verden,  at  det  er  en  svøbe.  Ægte  kærlighed  er 
den  centrale  egenskab  i  både  det  første  og  det 
andet  store  bud,  hvorpå  alle  andre  love  hviler! 
Derfor  misforstår  man  livet,  hvis  man  misfor- 
står kærlighedens  sande  væsen. 

At  være  ukysk  i  kærlighedens  navn  er  at  til- 
intetgøre noget  dyrebart  for  at  kunne  hylde 
dets  eksistens.  Hvis  vi  mister  vores  evne  til  at 
føle,  er  det  fordi  vi  har  ødelagt  sjælens 
smagsløg. 

Endnu  en  grund  til  at  holde  det  sjette 
bud  er,  at  ukyskhed  sænker  vores  selvværd, 
fordi  vi  i  virkeligheden  synder  mod  vores 
natur  og  mod  den,  vi  virkelig  er  (se  1  Kor 
6:18,  19).  Efter  min  mening  bryder  vi  også 
visse  løfter,  som  vi  tidligere  har  indgået  i 
den  førjordiske  verden.  Ukyskhed  har  også 
alvorlige  konsekvenser  for  andre. 

De  titusinder  af  ugifte  unge,  som  bor  sam- 
men, udgør  en  stor  brist  i  den  måde,  familieli- 
vet bør  leves  på.  De  barske  konsekvenser  af 
denne  brist  for  vores  sociale  miljø  får  vi  at  føle 
i  generationer  fremover. 


3.  grund: 

Velsignelsen  ved  et 
specifikt  og  velfor- 
tjent selvværd. 


4.  grund: 

Velsignelsen  ved  at 
være  fri  for  lystfø- 
lelsens tyranni. 


*  De,  som  drives  af 
lystfølelse,  får  en 
falsk  frihedsfølelse. 
Det  er  en  tom 
frihed. 

*  Hvis  vi  har 
begået  et  fejltrin, 
så  husk,  at  vi  har 
omvendelsens  her- 
lige evangelium. 
Tilgivelsens  mira- 
kel venter  på  alle, 
som  oprigtigt  for- 
tryder, og  som  vil 
følge  de  nødven- 
dige skridt. 

5.  grund: 
Velsignelsen  ved  at 
være  fri  for  nedbry- 
dende skyldfølelser, 

6.  grund: 
Velsignelsen  ved 
øget  handlefrihed 
ved  selv  at  lære  at 
handle  klogt  sna- 
rere end  at  lade 
lystfølelse  styre 
vores  handling 


■■    :     :  :    ■.  ■■ 


•Hvis  I  føler  trang 
til  at  gøre  noget 
forkert,  så  modsæt 
jer  denne  trang, 
mens  trangen  sta- 
dig er  svag,  og  vil- 
len stadig  er  stærk. 


Frihed 

Disse  og  andre  bekymringer  rækker  langt 
ud  over  verdens  bekymringer  over  sygdom 
og  graviditet.  Men  Kirken  må  og  skal,  som 
Paulus  sagde,  være  »sandhedens  søjle  og 
grundvold«  (1  Tim  3:15). 

Kirken  er  også  optaget  af  en  af  de  vigtig- 
ste sider  af  frihed,  nemlig  frihed  fra  synd. 
Paulus  har  sagt:  »Hvor  Herrens  ånd  er,  dér 
er  der  frihed«  (2  Kor  3:17).  Jesus  har  sagt: 
»Sandheden  skal  gøre  jer  frie«  (Joh  8:32). 

Når  vi  tænker  på  denne  indbyrdes  for- 
bundne sammenstilling  af  grunde,  kan  vi  for- 
stå, hvorfor  det  ikke  blot  er  tilbagevendende 
retorik,  når  profeterne,  som  f.eks.  Mormon, 
siger,  at  tabet  af  kyskhed  er  større  end  tabet 
af  alt  andet  (se  Moroni  9:9).  Og  hvorfor  har 
skriftens  forfattere  så  mange  gange  gennem 
historien  påtalt  deres  eget  folks  moralske 
forfald  og  sat  lighedstegn  mellem  moden 
ugudelighed  og  udbredelsen  af  utugt  og 
ægteskabsbrud  (se  Helaman  8:26)? 

Vi  må  finde  os  selv 

Ved  helt  at  fornægte  os  selv  visse  lyster, 
ved  at  beherske  andre  lyster  og  ved  at  miste 
os  selv  i  tjeneste  -  finder  vi  os  selv  (se  Alma 
39:9;  3  Nephi  12:30).  Vi  kan  ganske  enkelt 
ikke  sætte  vores  eget  præg  på  verden,  hvis 
vi  er  nøjagtig  ligesom  de  fortabte  i  verden. 
Husk  på,  at  hvis  saltet  mister  sin  kraft . . . 

(se  Matt  5:13)! 

Vi  må  modstå  verdens  umoralske  modelu- 
ner. Der  står  ikke  i  den  trettende  trosartikel, 
at  vi  tror  alt,  hvad  der  er  populært,  moderne, 
grimt  og  sanseligt,  og  at  vi  tragter  efter  dette! 
Men  der  står:  »Vi  tror,  at  vi  må  være  ærlige, 
sandfærdige,  kyske,  velgørende  og  dydige  og 
gøre  godt  mod  alle«  (13.  trosartikel).  Og 
disse  egenskaber  afhænger  af  hinanden. 


Endnu  en  af  følgerne  af  grov,  seksuel 
umoral  med  dens  afstumpethed  er,  at  den 
begynder  at  berøve  mennesker  deres  håb. 
Når  et  menneske  tømmes  for  håb,  gør  for- 
tvivlelsen hurtigt  sin  entre,  for,  som  en 
profet  har  sagt:  »fortvivlelse  kommer  af  ugu- 
delighed« (Moroni  10:22). 

Ti  advarsler 

Mit  afsluttende  råd  til  jer  findes  i  disse  10 
yderligere  betragtninger: 

1.  Modstå  verdens  retorik,  så  opdager  I,  hvis 
I  står  fast,  at  andre  også  gør  det  -  nogle 
ganske  overraskende.  Som  Paulus  har 
sagt:  »Hvor  Herrens  ånd  er,  dér  er  der  fri- 
hed« (2  Kor  3:17).  Hverken  kvinder  eller 
mænd  kan  være  virkelig  frie,  hvis  de  opfø- 
rer sig  sådan,  at  de  mister  Ånden. 

2.  Eftersom  I  ikke  lader  folk  komme  inden- 
for og  gå  rundt  i  jeres  hus  med  mudrede 
sko  på,  så  lad  dem  heller  ikke  gå  gennem 
jeres  tanker  med  mudrede  sko  på. 

3.  Opbyg  jeres  eget  stærke  personlige  led  i 
en  kæde  af  kyskhed  og  familietroskab,  så 
den  kan  gå  i  arv  fra  bedsteforældre  til  for- 
ældre til  børn  og  derfra  til  deres  efter- 
kommere. Formålet  med  at  lade  jer 
smede  sammen  på  denne  måde  er  selv- 
følgelig at  blive  ført  sammen  med  det 
stærkeste  bånd  og  at  bekræfte  med  jeres 
gerninger,  at  I  tror  på  budene  på  trods  af, 
hvad  der  sker  i  verden  omkring  jer. 

4.  Undgå  at  omgås  utugtige  mennesker  - 
ikke  fordi  I  er  for  gode  til  dem,  men  fordi  I 
ikke  er  gode  nok.  Husk  på,  at  vovede  situ- 
ationer kan  nedbryde  selv  gode  menne- 
sker. Josef  havde  både  god  fornuft  og  gode 
ben,  da  han  flygtede  fra  Potifars  hustru. 

5.  Side  om  side  med  den  traditionelle,  hæm- 
ningsløse, selviske  mand  har  vi  nu  også 

den  hæmningsløse,  selviske  kvinde.  De 
drives  begge  af  deres  lyster  og  har  en  falsk 
frihedsfølelse  -  men  den  er  desværre  af 


den  samme  slags  tomme  frihed,  som  Kain 
besad  (efter  at  han  havde  overtrådt  et  bud 
ved  at  dræbe  Abel),  da  han  ironisk  nok 
sagde:  »Jeg  er  fri«  (Moses  5:33). 

6.  Hvis  I  har  begået  et  fejltrin,  så  husk,  at  vi 
har  omvendelsens  herlige  evangelium. 
Tilgivelsens  mirakel  venter  på  alle,  som 
oprigtigt  fortryder,  og  som  vil  følge  de 
nødvendige  skridt.  Men  husk  på,  at  i 
disse  situationer  må  sjælen  først  skoldes 
af  skam,  for  kun  med  reel  renselse  kan 
der  ske  en  reel  helbredelse.  Men  omven- 
delsens vej  findes  virkelig. 

7.  Hvis  I  føler  trang  til  at  gøre  noget  forkert, 
så  modsæt  jer  denne  trang,  mens  trangen 
stadig  er  svag,  og  viljen  stærk.  Hvis  I  leger 
med  denne  trang,  medfører  det  blot,  at 
viljen  svækkes,  og  trangen  bliver  stærkere. 
Parkinsons  lov  gælder  også  for  fristelser: 
Fristelserne  øges,  således  at  de  udfylder 
den  tid  og  det  rum,  der  er  til  rådighed.  I 


må  fortsætte  med  at  »virke  med  iver«  (L&P 
58:27)  og  gøre  gode  gerninger. 

8.  Kirkens  adfærdsstandarder  er  anderledes, 
og  derfor  må  I  knytte  dette  sammen  med, 
hvad  adskillige  profeter  har  fortalt  os  om, 
hvordan  vi  er  nødt  til  at  foragte  verdens 
skam.  Vi  må  ikke  lægge  mennesker  i  ver- 
den for  had.  Vi  må  elske  dem.  Men  vi  må 
finde  foragt  for  verdens  skam,  for  det 
betyder  så  lidt  i  den  sidste  ende. 

9.  Husk,  at  de,  som  er  i  vildfarelse,  ikke  skal 
sætte  tempoet  for  jeres  liv,  for  de,  som 
praler  af  deres  seksuelle  erobringer,  praler 
blot  af  det,  som  har  erobret  dem.  Vi  ynkes 
måske  over  dem,  der  efteraber  andres 
adfærd,  men  vi  misunder  dem  ikke. 

10.  Med  hensyn  til  jeres  bekymring  for  ret- 
færdighed, mine  unge  venner,  vær  da  ret- 
færdige over  for  jer  selv.  Der  findes  et 
meget  sigende  vers  i  Mormons  Bog,  som 
beskriver  en  af  oldtidens  politiske  ledere 
med  disse  ord:  »Og  han  handlede  retfær- 
digt med  folket,  men  ikke  mod  sig  selv 
på  grund  af  de  mange  horerier«  (Ether 
10:11). 

Konsekvenser  og  velsignelser 

Jeg  har  forsøgt  at  beskrive  for  jer  nogle  af 
de  konsekvenser,  som  knytter  sig  til  umoral: 
Antibiotika  i  stedet  for  afholdenhed,  piller  i 
stedet  for  børn,  partnere  i  stedet  for  ægte- 
skab, børn  født  af  ugifte  forældre  samt  gamle 
perversioner  forklædt  som  ny  spænding. 

Men  jeg  må  også  sige,  at  hvad  angår  det 
strenge,  men  kærkomne  sjette  bud,  så 
åbner  lydighed  også  døre.  Ved  at  undgå 
ukyskhedens  onder  og  konsekvenser  åbnes 
dørene  til  de  velsignelser,  som  altid  ledsager 
dem,  som  holder  budene.  Moses  lovede  det 
fordums  Israel,  at  hvis  de  ville  holde 


7.  grund: 

Velsignelsen  ved  at 
få  den  personlige 
fremgang,  som 
altid  finder  sted, 
når  vi  træffer 
beslutninger,  hvor 
vi  hade  forkaster 
det  forkerte  og 
vælger  det  gode. 


8.  grund: 

Velsignelsen  ved  at 
have  en  uangribe- 
lig sjæl,  hvilket 
fører  til  personlig 
helstøbthed  og 
ufrygtsom  åbenhed. 


*  Vi  må  foragte 
verdens  skam. 
De,  som  praler  af 
deres  seksuelle 
erobringer  praler 
blot  af  det,  som 
har  erobret  dem. 

*  Opbyg  jeres  eget 
stærke,  personlige 
led  i  en  kæde  af 
kyskhed  og  familie- 
troskab, så  den  kan 
gå  i  arv  til  jeres 
efterkommere, 


budene,  skulle  »alle  disse  velsignelser  . . . 
komme  over  dig  og  nå  dig«  (5  Mos  28:2). 
Følgende  velsignelser  og  andre  kommer 


over  jer  og  når  jer,  hvis  I  holder  det  sjette  bud: 

1.  Hvis  I  holder  det  strenge  sjette  bud  i 
ordets  fulde  betydning,  høster  I  velsig- 
nelserne ved  at  være  i  harmoni  med  gud- 
dommelig lov  og  med  Herren. 

2.  Lydighed  medfører  ligeledes  den  velsig- 
nelse, at  I  finder  jeres  identitet  i  og  med 
at  I  er  i  harmoni  med  jeres  eget  potenti- 
elle jeg.  Evangeliet  hjælper  os  ikke  alene 
til  at  tænke  på  os  selv  som  dem  vi  er,  men 
som  det  vi  har  evne  til  at  blive. 

3.  Overholdelse  af  det  sjette  bud  medfører 
velsignelsen  ved  et  specifikt  og  velfortjent 
selvværd. 

4.  Når  vi  holder  dette  bud,  bliver  vi  velsignet 
med  frihed  fra  lystens  tyranni,  som  måske 
er  det  mest  undertrykkende  tyranni  af  alle. 


5.  Vi  får  også  velsignelsen  ved  at  være  fri  for 
nedbrydende  skyldfølelse  med  dens  for- 
spildte efterrationalisering  og  med  dens 
indadvendte  selvmedlidenhed  i  stedet  for 
udadvendt,  ægte  tjeneste. 

6.  Vi  får  også  velsignelsen  ved  øget  handle- 
frihed ved  at  lære  selv  at  handle  klogt 
snarere  end  blot  at  lade  lysten  styre  vores 
handling,  hvilket  er  en  væsentlig  side  af 
handlefriheden  (se  2  Nephi  2:26). 

7.  Der  er  også  den  betydelige  velsignelse  at 
få  personlig  fremgang,  hvilken  velsignelse 
vi  altid  får,  når  vi  tager  beslutninger,  hvor 
vi  både  forkaster  det  forkerte  og  vælger 
det  gode.  Det  er  ikke  nok,  at  vi  tillægger 
os  en  apatisk  adfærd,  hvor  vi  ikke  længere 
finder  glæde  ved  synd.  Vi  må  hungre  og 
tørste  efter  retfærdighed. 

8.  Derudover  er  der  den  umådelig  vigtige 
velsignelse  at  have  en  uangribelig  sjæl, 
hvilket  fører  til  personlig  helstøbthed  og 
ufrygtsom  åbenhed.  Hvordan  kan  vi  blive 
»ét  kød«  (Matt  19:5)  i  ægteskabet,  hvis  vi 
selv  er  splittede,  når  vi  indgår  ægteskabet? 
Kyskhed,  hæderlighed  og  sindsro  er 
indbyrdes  afhængige  og  ubeskrivelige 
velsignelser. 

Mine  unge  venner,  hvis  vi  afviger  fra  Jesu 
Kristi  bud,  svækker  vi  vores  personlige  kri- 
stendom. At  være  en  ægte  kristen  er  derfor 
at  holde  det  sjette  bud. 

Da  Gud  Faderen  præsenterede  sin  Søn, 
Jesus  Kristus,  for  den  unge  profet,  Joseph 
Smith,  var  hans  indledende  ord:  »Denne  er 
min  elskede  Søn.  Hør  ham!«  (JS-H  1:17). 
Denne  kirke  og  dens  profeter  har  lyttet  til 
ham  lige  siden  -  også  til,  hvad  han  har  at 
sige  om  kyskhed  og  troskab!  ■ 

Tilpasset  efter  en  artikel  i  Den  danske  Stjerne  fra 
maj  1981. 

KRISTI  McLANE 


Vi  har  alle  brug  for  venner.  Men  for  at  kunne  få  en 
ven,  må  vi  selv  blive  en  ven.  Her  er  nogle  forslag 
til,  hvordan  du  kan  være  en  god  ven: 
tit  Undlad  at  fokusere  på  dig  se/v.  Selv  om  det  er  fri- 
stende at  tale  om  sig  selv,  så  prøv  at  fokusere  på,  hvad 
andre  gerne  vil  sige.  Mange  mennesker  elsker  at  tale  om 
sig  selv,  og  det  er  forbløffende,  hvad  der  sker,  hvis  man 
i  stedet  stiller  spørgsmål  og  lytter. 
tit  Sig  hvad  du  mener,  og  stå  ved  det,  du  siger.  Vær 
oprigtig,  når  du  spørger,  hvordan  en  eller  anden  har 
det,  eller  gerne  vil  give  en  kompliment.  Man  kan  let 
gennemskue  en,  der  ikke  er  oprigtig  (se  2  Kor  1:12). 
tit  Se  efter  de  gode  egenskaber.  Vore  fejl  er  ofte  mere 
iøjnefaldende  end  vore  gode  egenskaber.  Hvis  du  tager 
dig  selv  i  at  nære  dårlige  tanker  om  nogen,  så  forsøg  at 
tænke  gode  tanker  i  stedet. 

<3P  Forsvar  sandheden.  Det  er  vigtigt,  at  vi  gennem  vore 
handlinger,  ord  og  gerninger  forsvarer  det,  vi  ved  er  rig- 
tigt. Hvis  vi  ikke  slækker  på  vore  standarder,  så  ved  andre, 
at  vi  ikke  forventer,  at  de  slækker  på  deres. 
tit  Tjen  andre.  Jo  mere  vi  tjener  andre,  des  mere  holder 
vi  af  dem.  Ældste  Joseph  B.  Wirthlin  fra  De  Tolv  Apostles 
Kvorum  har  sagt:  »Kristuslignende  venners  medfølelse 
rører  dybt  og  ændrer  vores  liv«  (»Værdsatte  venner«, 
Stjernen,  jan.  1998,  s.  33). 

tit  Husk  på  den  gyldne  regel.  Hvor  enkelt  det  end  måtte 
synes,  så  virker  det  faktisk  at  være  mod  andre,  som  vi 
gerne  vil  have,  at  de  er  mod  os  (se  Matt  7:12).  Vis  andre, 
at  du  holder  af  dem,  ved  at  være  høflig  og  venlig  mod 
dem. 

tit  Hav  Kristus  for  ø/e.  Vi  må  lære  at  elske  andre,  sådan 
som  Jesus  Kristus  elsker  os.  Husk  på,  at  »en  ven  viser  kær- 
lighed til  hver  en  tid«  (Ordsp  17:17).  ■ 

Kristi  McLane  er  medlem  afBYU6l.  Ward  i  Brigham  Young 
University  Anden  Stav. 

Alt  hvad  der  er 

Det  kan  virke  skræmmende  at  skulle  kæmpe  mod  verdens  standarder  Men 
forskellige  principper  kan  hjælpe  forældre  til  at  give  deres  børn  et  sikkert 
grundlag  for,  hvordan  de  skal  klæde  sig  sømmeligt  hele  livet  igennem. 

JAN  PINBOROUGH 


Ved  nogle  få  særlige  lejligheder  gør  vi  ekstra  meget 
ud  af  vore  børns  påklædning.  Vi  er  omhyggelige 
med,  hvordan  vi  klæder  et  lille  barn,  som  skal  have 
et  navn  og  en  velsignelse.  Vi  forbereder  et  dyrebart  barn 
til  at  blive  døbt  i  hvidt  dåbstøj.  Og  på  en  af  livets  største 
dage  ser  vi  måske  en  elsket  datter  eller  søn  indgå  evige 

pagter  i  en  smuk  tempeldragt.  Ved  hver  af  disse 
særlige  anledninger  er  vi  klar  over,  at  vore 
børns  påklædning  øger  ærbødigheden  og  den 
hellige  betydning  af  evangeliets  ordinancer. 
Vi  tænker  måske  ikke  over,  at  den  måde, 
hvorpå  vore  børn  klæder  sig  til  hverdag,  også 
har  stor  betydning.  Faktisk  kan  vore  børns  hver- 
dagstøj enten  føre  dem  nærmere  eller  fjerne  dem  fra  evan- 
geliets ordinancer  og  velsignelser.  Hvordan  kan  vi  hjælpe 
vore  børn  til  at  klæde  sig  på  måder,  som  kan  føre  dem  fra 


en  hellig  velsignelse  eller  dåb  til  de  hellige  pagter  i 
Herrens  hus? 

De,  som  ved,  at  de  er  Guds  kære  barn,  klæder  sig  derefter 

Mere  end  nogen  sinde  før  har  vore  børn  i  dag  brug  for 
klare  retningslinier  for,  hvordan  man  klæder  sig  sømmeligt. 
I  mange  af  vore  dages  samfund  er  standarderne  for  søm- 
melighed og  sågar  anstændighed  næsten  forsvundet. 
Modetøj,  som  man  tidligere  kun  så  på  barer  eller  i  underlø- 
dige blade,  bliver  nu  markedsført  til  stadig  yngre  børn.  Så 
hvis  vi  venter  med  at  undervise  vore  børn  i  sømmelighed, 
til  de  nærmer  sig  teenagealderen,  er  det  at  vente  for  længe. 

Opgaven  med  at  imødegå  verdens  standarder  kan  være 
skræmmende  -  især  når  børnene  bliver  større  og  søger 
accept  hos  deres  omgangskreds.  Men  hvis  vi  begynder,  når 
de  er  helt  små,  kan  vi  give  vore  børn  et  sikkert  grundlag 


□ 

O 

2 
O 

i 


Z 
Q 


å 


Q 

LU 
Z 


odt  og  smukt 


for,  hvordan  de  skal  klæde  sig  sømmeligt  hele  livet  igen- 
nem. Hvilke  principper  kan  udgøre  dette  grundlag?  Tænk 
over  følgende  evangeliske  sandheder  og  over,  hvordan  en 
forståelse  af  dem  påvirker  de  valg  af  tøj  vi  træffer: 

•  Jeg  er  Guds  barn.  Han  har  givet  mig  min  krop  som  gave 
med  en  bestemt  hensigt  -  at  jeg  skal  gøre  hans  gerning. 

•  Gud  ønsker,  at  jeg  klæder  mig  sømmeligt.  En  ærbar 
påklædning  afspejler  min  guddommelige  herkomst  og 
hensigt. 

•  En  sømmelig  påklædning  hjælper  mig  til  at  fokusere  på 
Guds  hensigt  med  mig,  og  den  hjælper  andre  til  at 
behandle  mig  med  respekt. 

En  nøje  afspejling 

Der  var  en  mor,  som  fremhævede  disse  principper  i  en 
lektion,  hun  gav  ved  en  familieaften.  Hun  begyndte  med 


at  vise  et  billede  af  templet  i  Salt  Lake  City  og  et  af  et  spil- 
lekasino. Familien  talte  om,  hvordan  arkitekter  bestræber 
sig  på  at  få  form  og  funktion  til  at  gå  op  i  en  høj- 
ere enhed,  når  de  tegner  en  bygning.  De  lagde 
mærke  til,  hvordan  spirene  på  templet  i  Salt 
Lake  City  leder  blikket  opad  mod  himlen  og 
fremkalder  ærbødighed  og  ærefrygt.  »Jeg  forkla- 
rede, at  templets  ydre  ophøjethed  og  pragt  nøj- 
agtigt afspejler  bygningens  hellige  formål  -  at 
føre  os  til  Gud,«  siger  moderen. 

Derefter  talte  familien  om,  hvordan  kasinoets  ydre  afspej- 
ler formålet  med  den  bygning.  »Vi  kunne  se,  hvordan  byg- 
ningens prangende  udseende  var  et  udtryk  for  fråds.  Det 
drager  folk  til  at  søge  verdslige  fornøjelser,«  fortsætter  denne 
mor.  Familien  talte  om,  hvordan  byggematerialer,  farver  og 
udformning  alt  sammen  understøtter  bygningens  formål. 


fflf 


»Da  jeg  viste  nogle  billeder  af  en  person  i  sømmeligt  tøj 
og  en  i  usømmeligt  tøj,  kunne  vore  børn  straks  se  lighe- 
den med,  hvordan  tøj  kan  afspejle  formålet  med  et  men- 
neske,« forklarer  hun.  Familien  kunne  se,  at  usømmeligt 
tøj  henleder  opmærksomheden  på  personens  krop.  De 


REN  I  SIND  OG  LEGEME 

»Har  I  nogen  sinde 
tænkt  på,  at  jeres 
legeme  er  helligt?  I 
er  Guds  børn.  Jeres 
legeme  er  hans  ska 
berværk  ...En  vel- 
soigneret ung  pige,  som  er  ren  i 
legeme  og  sind,  er  virkelig  smuk. 
Hun  er  en  datter  af  Gud,  som  hen- 
des evige  Fader  virkelig  kan  være 
stolt  over.  En  velsoigneret  ung 
mand  er  virkelig  flot.  Han  er 
en  søn  af  Gud,  som  er  fundet 
værdig  til  at  bære  Guds  hel- 
lige præstedømme. « 

Præsident  Gordon  B.  Hinckley 
(»En  profets  råd  og  bøn  for 
ungdommen«,  Liahona,  apr.  2001 , 
s.  37). 


kunne  også  se,  at  ærbart  tøj  lader  den  pågældende  per- 
sons ånd  stråle.  »Vi  afsluttede  med  at  tale  om,  hvordan 
vores  påklædning  enten  kan  understøtte  eller  svække 
vores  guddommelige  formål  som  Guds  børn,«  siger  hun. 
»Jeg  udfordrede  vores  familie  til  at  sørge  for,  at  vores 
påklædning  nøje  afspejler  den,  vi  virkelig  er,  og 
hvad  vi  står  for.« 


Lektioner  alene  er  ikke 
den  mest  effektive 
måde  at  undervise  på. 
Forældrene  må  også  opmun- 
tre deres  børn  til  at  klæde 
sig  sømmeligt.  Hvis  du  ikke 
kan  købe  sømmeligt  tøj,  så 
overvej  selv  at  sy  tøj,  som  er 
det. 

STÅ  FAST 


Skab  en  familiekultur 

Lektioner  alene  er  ikke  den  mest 
effektive  måde  at  undervise  i  sømme- 
lighed på:  Her  er  nogle  forslag  til, 
hvordan  vi  kan  skabe  en  familiekultur, 
som  støtter  vore  børn  med  hensyn  til 
at  klæde  sig  sømmeligt: 
•  Sæt  en  familiestandard  ved  altid 

selv  at  klæde  dig  sømme- 
ligt. Hvis  du  har  været  i 
templet,  så  sørg  for,  at 
dit  tøj  dækker  din  tem- 
pelklædning fuldstændigt. 
Hvis  du  endnu  ikke  har 
været  i  templet,  så 
klæd  dig  på  en 
sådan  måde,  at  dit 
tøj  stadig  er  pas- 
sende, når  du  har 
været  der. 
•  Fjern  al  under- 


»I  har  hørt  ven- 
dingen: >Dine 
handlinger  taler  så 
højt,  at  jeg  ikke 
kan  høre,  hvad  du 
siger.  <  Vore  hand- 
linger taler  i  høj  grad  for  os.  Vi  skal 
stå  fast  i  at  følge  rådet  fra  profeter 
i  vores  uddeling  om  at  klæde  os 
sømmeligt . . .  Mødre,  I  kan  være 
vore  eksempler  og  vores  samvittig- 
hed i  dette  vigtige  anliggende.  Men 
husk,  vore  unge  kan  opfange  hyk- 
leri så  let  som  de  kan  lugte  den 
vidunderlige  duft  fra  et  friskbagt 
brød.  Forældre,  råd  jeres  sønner  og 
døtre  og  slut  jer  derpå  til  dem  i  at 
stå  fast  mod  usømmelighed.« 

Bishop  H.  David  Burton,  præsiderende 
biskop  (»Stå  fast«,  Liahona,  jan.  2002, 
s.  75). 


*2»» 


holdning  fra  dit 

hjem,  som  sløver  børnenes  fornem- 
melse for,  hvad  der  er  passende, 
og  hvad  der  ikke  er  det.  Enhver 
billedlig  fremstilling  -  det  være  sig 
film,  computerspil,  fjernsynsunderhold- 
ning  eller  musikvideoer  -  indeholder  et 
budskab  om  påklædning.  Hvis  et  barns 
yndlingspopstjerne  klæder  sig  provoke- 
rende, kan  barnet  få  lyst  til  at  efterligne 
vedkommende  og  begynder  måske  at 
tro,  at  denne  mode  ikke  er  så  slem. 
•  Hvis  du  ikke  kan  købe  sømmeligt  tøj, 
så  sy  eller  bed  en  anden  om  at  sy  tøj  til 
dine  børn,  hvis  det  kan  lade  sig  gøre. 
Skriv  til  eller  tag  hen  i  forretningerne 
og  fortæl  dem,  at  du  efterspørger 
sømmeligt  tøj  til  dine  børn. 
'  Selv  når  du  eller  dine  børn  deltager  i 
idræt,  kan  jeres  påklædning  være 


sømmelig  og  smagfuld  såvel  som 
passende  til  aktiviteten.  Hvis  det 
forlanges  af  dit  barn,  at  det  skal 
have  en  usømmelig  uniform  eller 
dragt  på  til  en  aktivitet  i  skolen 
eller  en  fritidsklub,  så  arbejd 
sammen  med  træneren,  læreren 
eller  lederen  om  at  finde  en 
mere  passende  model.  Du  kan 
måske  endog  blive  nødt  til  at  få 
dit  barn  til  at  indse,  at  det  bør 
holde  op  med  at  gå  til  en  aktivi- 
tet, som  kræver  en  upassende 
påklædning. 
•  Lad  være  med  at  købe  tøj,  som 
er  underlødigt  eller  »på  græn- 
sen« blot  for  at  hjælpe  barnet  til 
at  falde  til  eller  være  populær 
blandt  vennerne.  Få  det  til  at  føle 
sig  tryg  ved  at  klæde  sig  anderle- 
des ved  at  forklare,  at  denne 
form  for  »at  være  anderledes«  er 
en  måde,  hvorpå  det  kan  bekræfte  dets  tro  og  være  et 
lys  for  andre. 

Præsident  Spencer  W  Kimball  (1895-1985)  har  opford- 
ret os  til  at  skabe  en  sømmelighedskultur,  som  er  forskel- 
lig fra  den,  der  måske  findes  uden  for  vores  hjem:  »Vi  kan 
skabe  vores  egen  stil  ...  Vi  er  nødt  til  at  være  anderledes. 
Vi  behøver  ikke  at  gøre  noget,  som  vi  ikke  har  lyst  til  at 
gøre.  Vi  kan  skabe  vores  egen  stil  og  standarder.  Vi  kan 
påvirke  standarderne  blandt  vore  egne  medlemmer,  og  vi 
kan  også  være  med  til  at  sætte  passende  standarder  i  vore 
lokalsamfund.«1 

Hvad  er  standarden? 

Kirkens  grundlæggende  retningslinier  for,  hvilket  tøj  vi 
ikke  bør  gå  i,  findes  i  Til  styrke  for  de  unge. 

»Usømmeligt  tøj  omfatter  korte  shorts  og  nederdele, 
tætsiddende  tøj,  bluser  som  ikke  dækker  maven  og  andre 
afslørende  klæder.  Unge  piger  bør  gå  i  tøj,  der  dækker 
skuldrene,  og  undgå  tøj  med  en  dyb  udskæring  foran  eller 

bagpå,  eller  som  er  afslørende  på 
nogen  anden  måde.  Unge  mænd  bør 
også  være  ærbare  i  deres  udseende. 
Alle  bør  undgå  yderligheder  i 
påklædning,  udseende  og  frisure. 

. . .  Hvis  du  ikke  er  sikker  på,  hvad 
der  er  passende,  så  bed  dine  foræl- 
dre eller  ledere  om  hjælp.«2 


En  sømmelig  indstilling 

Selvfølgelig  er  sømmelighed  mere 
end  blot  snittet  eller  længden  på  en 
stykke  tøj.  Et  vovet  logo  kan  gøre 
selv  en  sweatshirt  usømmelig. 
Sømmelighed  drejer  sig  både  om 
personens  hensigter  og  indstilling. 
De,  som  udstiller  deres  krop  eller  til- 
trækker sig  opmærksomhed  ved 
hjælp  af  den,  er  ikke  sømmelige,  uan- 
set hvad  tøj  de  har  på.  Et  sundt  udse- 
ende og  en  sømmelig  indstilling 
afspejler  følgende  forståelse: 

»Dit  legeme  er  Guds  hellige  ska- 
berværk. Du  skal  ære  det  som  en  gave  fra  Gud  og  ikke 
vanhellige  det  på  nogen  måde.  Ved  din  påklædning  og  dit 
udseende  kan  du  vise  Herren,  at  du  ved,  hvor  dyrebart  dit 
legeme  er.  Du  kan  vise,  at  du  er  Jesu  Kristi  discipel. 

. . .  Når  man  er  velplejet  og  går  sømmeligt  klædt,  indby- 
der man  Ånden  til  at  ledsage  sig  og  kan  øve  en  god  indfly- 
delse på  dem  omkring  sig. 

Sænk  aldrig  dine  standarder  for  påklædning  uanset 
anledningen.  Ved  at  gøre  det  udsender  du  det  budskab,  at 
du  bruger  din  krop  til  at  få  opmærksomhed  og  accept,  og 
at  ærbarhed  kun  er  vigtigt,  når  det  er  bekvemt.«3 

Se  dig  i  spejlet 

De  fleste  børn  kigger  sig  i  spejlet,  inden  de  tager  i  skole 
eller  til  en  anden  aktivitet,  for  at  sikre  sig,  at  de  ser  ordent- 
lige ud.  Nedenstående  spørgsmål  kan  være  med  til  at  få  et 
barn  til  ikke  kun  at  tænke  på  at  se  smart  ud,  men  også  til- 
trækkende på  en  sund  og  sømmelig  måde: 


ET  KLART  BUDSKAB 

»Jeg  spekulerer 
nogle  gange  på,  om 
det  er  os  som 
mødre,  der  får 
vore  børn  til  at 
føle  sig  presset  til 
at  være  populære  og  accepteret. 
Hvis  vi  ændrer  vore  ønsker,  så  vore 
standarder  er  Herrens  standarder, 
så  sender  det  et  klart  budskab  om, 
at  i  Herrens  rige  er  der  ingen  tvety- 
dige standarder . . .  Disse  meget 
observante  unge  lægger  mærke  til 
alt.  De  lægger  mærke  til,  hvor 
langejeres  shorts  er;  om  I  skal  hive 
og  bruge  sikkerhedsnålefor  at 
have  den  bluse  på;  de  lægger 
mærke  til,  hvad  I  har  på  (eller  ikke 
har  på),  når  I  arbejder  i  haven;  de 
lægger  mærke  til,  hvilken  film  I  ser 
i  biografen.« 


Henleder  min  påklædning 
opmærksomheden  på  min  krop 
eller  på  min  tro?  Ser  jeg  provoke- 
rende eller  sømmelig  ud? 
Klæder  jeg  mig  på  for  at  få  verds- 
lig succes,  eller  klæder  jeg  mig  på 
for  at  få  den  respekt,  jeg  fortjener 
som  Guds  barn? 
Afspejler  mit  tøj  nøje,  at  jeg  er 
Jesu  Kristi  discipel  og  medlem  af 
hans  kirke? 


Sharon  G.  Lars&n,  tidligere  andenrådgiver 
i  Unge  Pigers  hovedpræsidentskab  (»Frygt 
ikke,  der  er  flere  på  vores  side«,  Liahona, 
jan.  2002,  s.  77). 


Ægte  lykke 

Da  præsident  Brigham  Young 
(1801-1877)  blev  bekymret  over,  at 
hans  egne  døtre  var  ved  at  blive  for 
verdslige,  sagde  han:  »Jeg  er  træt  af 
den  måde,  hvorpå  vore  [unge]  piger 
forsøger  at  overgå  hinanden  med 
hensyn  til  verdens  tåbelige  modelu- 
ner.« Derpå  bad  han  dem  om  at 
»begrænse  sig«,  at  fjerne  al  verdslig- 
hed fra  deres  påklædning  og  adfærd: 
»Jeg  så  gerne,  at  de  begrænsede  sig  med  hensyn  til  deres 
prangende  påklædning  . . .  Begræns  jer  med  hensyn  til  alt, 
hvad  der  er  slet  og  værdiløst,  og  gør  jer  umage  med  hen- 
syn til  alt,  hvad  der  er  godt  og  smukt.  Ikke  for  at  I  skal  gøre 
jer  selv  ulykkelige,  men  for  at  I  kan  leve  således,  at  I  virke- 
lig kan  være  lykkelige  i  dette  liv  og  i  det  tilkommende.«4 

Når  vi  hjælper  vore  børn  til  at  modstå  vor  tids  usømme- 
lige mode,  hjælper  vi  dem  også  til  at  »gøre  sig  umage  med 
hensyn  til  alt,  hvad  der  er  godt  og  smukt.«  Vi  hjælper  dem 
til  at  nyde  Ånden  i  rigere  mål  i  deres  tilværelse,  når  de  bli- 
ver på  den  sti,  som  fører  dem  frem  mod  templets  og  det 
evige  livs  velsignelser.  ■ 

Jan  Pinborough  er  medlem  afEast  Mill  Creek  Fjerde  Ward 
i  Salt  Lake  East  Mill  Creek  Stav. 


NOTER 

1.  Citeret  i  »On  My  Honor«,  Ensign,  apr.  1979,  s.  3. 

2.  (pjece,  2001),  s.  15-16. 

3.  Til  styrke  for  de  unge,  s.  15. 

4.  Citeret  i  Suså  Young  Gates,  History  ofthe  Young  Ladies'  Mutual 
Improvement  Association,  1911,  s.  8-10. 

Ægte  skønhed 

En  enkelt  oplevelse  fik  mig  til  at  indse,  hvad 
det  vil  sige  at  være  smuk  på  sin  egen  måde. 


ROSALYN  COLLINGS 

Et  af  mine  yndlingsbilleder  fra  Kirkens 
tidsskrifter  forestiller  en  smuk  vase 
med  roser  og  en  enkelt  marguerit  i 
midten.  Teksten  lyder:  »Vær  smuk  på  din 
egen  måde«  (se  Stjernen,  apr.  1987,  s.  34). 
Jeg  føler  mig  ofte  som  denne  marguerit, 
en  kvinde  med  et  relativt  almindeligt 
udseende,  fortabt  i  en  utallig  skare 
af  skønheder.  Men  jeg  er 
langsomt  ved  at  lære,  at 
der  findes  forskel- 
lige former  for 
skønhed,  og 

at  det  vigtigste  ikke  er  den  ydre  skønhed,  men  den  indre. 
En  dag  sad  jeg  på  skolen  og  spiste  min  frokost  og  for- 
beredte mig  til  den  næste  time,  da  jeg  lagde  mærke 
til  en  lille  flok,  som  sad  i  nærheden  og  snakkede  og 
lo.  Jeg  lagde  især  mærke  til  den  ene  af  de 
unge  piger.  Hun  var  høj,  havde  et  smukt, 
sort  hår,  en  mørk  lød  og  høje  kindben. 
Hendes  udseende  var  så  forskelligt  fra  mit 
blege,  fregnede  ansigt  og  røde  hår  som  noget 
kunne  være.  Hun  var  et  af  de  smukkeste  menne- 
sker, jeg  nogen  sinde  havde  set. 
Lidt  efter  rejste  flokken  sig.  Men  den  unge  pige, 
som  jeg  havde  siddet  og  iagttaget,  standsede.  Jeg 
blev  noget  forlegen,  for  jeg  troede,  at  hun  havde  set 
mig  stirre  på  dem.  Men  så  skete  der  noget  uventet. 

»Undskyld  jeg  forstyrrer  dig,«  sagde  hun,  »men  jeg  ville 
gerne  lige  sige,  at  jeg  synes,  at  du  er  meget  smuk.« 

Jeg  blev  helt  mundlam  af  forbløffelse,  men  begyndte  så 
at  le.  »Det  sad  jeg  netop  og  tænkte  om  dig!« 

Da  hun  var  gået,  kunne  jeg  ikke  lade  være  med  at 
tænke  over  det,  der  var  sket.  Vi  opfattede  vore  forskelle 
som  noget  smukt.  I  det  øjeblik  gik  det  op  for  mig,  at  der 
ikke  findes  kun  én  målestok  for  skønhed. 

Jeg  har  siden  da  tænkt  over,  hvordan  vor  himmelske 
Fader  ser  os.  Jeg  tror,  at  han  opfatter  os  som  smukke, 
fordi  vi  er  hans  børn.  Og  denne  guddommelige  første- 
fødselsret er  meget  vigtigere  end  nogen  fysisk  skønhed. 
Vor  himmelske  Fader  er  ligeglad  med,  om  vores 
hår  eller  hud  er  smuk  -  han  interesserer  sig  for  vores 
hjerte.  Når  vi  stræber  efter  at  komme  til  at  føle  en 
stor  »forandring  i  hjertet,«  kan  vi  blive  velsignet,  såle- 
des at  hans  billede  bliver  prentet  i  vores  bevidsthed  (se 
Alma  5:14).  En  sådan  indre  udstråling  gør  os  virkelig 
smukke.  ■ 


Rosalyn  Cotlings  er  medlem  af  State  College  Ward  i  Altoona  Stav 
i  Pennsylvania. 


Den  største 
velsignelse,  man 
kan  nyde  her  i  livet, 
er  ved  aftenstid  at 
gå  i  seng  med  god 
samvittighed  og 
vide,  at  man  den 
dag  har  levet  i 
harmoni  med 
Frelserens  lære  og 
har  udført  det 
arbejde,  man  har 
fået  pålagt. 


Se  ikke 
forbi  målet 

At  fokusere  på  menneskets  filosofier,  at  ride  »evangeliske 
kæpheste«  med  overdreven  nidkærhed,  og  afgive  regler 
forrang  frem  for  lærdomme  er  måder,  hvorpå  vi  kan  se 
forbi  målet. 

ÆLDSTE  QUENTIN  L.  COOK 

De  Halvfjerds 

Vi  lever  i  en  verden,  hvor  sidste  nyt, 
det  seneste  rygte,  den  bedste  fidus 
og  »det  nyeste«  efterstræbes  og  derpå 
udgives  over  hele  verden.  Film,  fjernsyn  og 
andre  medier  hylder  ofte  heltedåd,  samlivs- 
problemer, konflikter  og  seksualitet  snarere 
end  dagligdagens  stille  gerninger  i  form  af 
vilje  til  at  ofre,  tjene  og  vise  kærlighed,  hvil- 
ket er  så  stor  en  del  af  Frelserens  budskab 
og  eksempel.  I  den  vilde  jagt  efter  det  nye 
trædes  sandheden  ofte  under  fode. 

I  det  17.  kapitel  af  Apostlenes  Gerninger 
findes  beretningen  om  apostlen  Paulus'  rejse 
til  Athen.  Athen  havde  længe  været  inde  i  en 
periode  med  forfald,  men  man  var  stadig 
stolt  af  de  filosofiske  traditioner.  I  beret- 
ningen nævnes  stoikerne  og  epikuræerne, 
hvis  filosofier  var  blandt  tidens  mere  frem- 
herskende. Stoikerne  troede  på,  at  det  mest 
eftertragtelsesværdige  var  dyd,  og  epikuræ- 
erne troede  på,  at  det  mest  eftertragtelses- 
værdige var  nydelse.  Mange  stoikere  var 
blevet  stolte  og  benyttede  filosofien  som  en 


»forklædning  for  . . .  ærgerrighed  og  ugude- 
lighed.« Mange  epikuræere  har  blevet  livsny- 
dere, hvis  motto  var:  »Lad  os  æde  og  drikke, 
thi  i  morgen  skal  vi  dø.«1 

Paulus  blev  opfordret  til  at  tale  til  denne 
sammenblanding  af  mennesker  på 
Areopagos.  I  Apostlenes  Gerninger  17:21 
læser  vi:  »For  athenerne  og  de  fremmede  til- 
flyttere brugte  ikke  deres  tid  til  andet  end  at 
fortælle  eller  høre  nyt«  (fremhævelse  tilføjet). 

Paulus  forsøgte  at  fange  deres  opmærk- 
somhed ved  at  henvise  til  et  alter  med  ind- 
skriften: »For  en  ukendt  Gud«.  Men  hans 
egentlige  budskab  var  Jesu  Kristi  opstandelse. 
Da  det  gik  op  for  skaren,  at  hans  budskab  var 
religiøst,  begyndte  nogle  at  spotte  ham,  mens 
andre,  som  var  lige  så  uinteresserede,  men 
måske  mere  høflige,  sagde:  »Det  vil  vi  høre 
dig  tale  om  en  anden  gang«  (ApG  17:32). 

Athenernes  reaktion  på  Paulus'  tale  var 
ikke  så  forskellig  fra  den,  som  folk  gav 
udtryk  for  på  profeten  Jakobs  tid.  Han  skrev: 
»Men  se,  jøderne  var  et  hårdnakket  folk,  og 

de  foragtede  ligefrem  tale  og  slog  profeterne 
ihjel  og  søgte  det,  som  de  ikke  kunne  fatte. 
Og  på  grund  af  deres  blindhed,  der  kom  af 
at  se  forbi  målet,  måtte  de  nødvendigvis 
falde;  thi  Gud  tog  sin  klarhed  bort  fra  dem 
og  gav  dem  mange  ting,  som  de  ikke  kan  for- 
stå, fordi  de  ville  det  således.  Og  da  de 
ønskede  det,  har  Gud  gjort  det,  for  at  de 
måtte  falde«  (Jakobs  Bog  4:14;  fremhævelse 
tilføjet). 

I  vore  dage  er  der  blandt  nogle  af  os  en  tendens  til  »at 
se  forbi  målet«  snarere  end  at  holde  fast  i  vores  vidnesbyrd 
om  evangeliets  grundlæggende  sandheder.  Vi  ser  forbi 
målet,  hvis  vi  erstatter  menneskers  filosofier  med  evange- 
liske sandheder,  rider  evangeliske  kæpheste,  kaster  os  ud  i 
at  gøre  heltegerninger  på  bekostning  af  daglig  hengiven- 
hed eller  lader  regler  få  større  betydning  end  lærdomme. 
Ved  at  undgå  disse  faldgruber,  undgår  vi  den  teologiske 
blindhed  og  vildfarelse,  som  Jakob  beskrev. 

Evangeliske  sandheder  byttes  ud  med  menneskers 
fiiosofier 

Nogle  mennesker  føler  sig  forlegne  over,  at  Frelserens 
budskab  er  så  enkelt.  De  vil  gerne  gøre  sandheden  mere 
indviklet  og  sågar  uklar  for  at  gøre  den  mere  intellektuelt 
udfordrende  eller  mere  forenelig  med  de  fremherskende 
akademiske  tendenser.  Frafaldet  fandt  sted  til  dels  på 
grund  af  dette  problem.  De  første  kristne  tillagde  sig  græ- 
kernes filosofiske  traditioner  i  et  forsøg  på  at  forene  deres 
egen  tro  med  den  eksisterende  kultur.  Historikeren  Will 
Durant  har  skrevet:  »Kristendommen  udryddede  ikke 
hedenskaben,  den  tillagde  sig  den.  Den  døende  græske 
tankegang  blev  på  ny  vakt  til  live.«2 

Nogle  forsøger  i  deres  åndelige  umodenhed  at  virke 
sofistikerede  og  intellektuelle.  I  stedet  for  at  acceptere 
åbenbaringerne  vil  de  hellere  dissekere  dem  og  tilføje  nye 
dimensioner  og  betydninger,  som  fordrejer  de  smukke 
sandheder  i  dem.  Ældste  Neal  A.  Maxwell  fra  De  Tolv 
Apostles  Kvorum  har  sagt:  »Det  jødiske  folk  . . .  forkastede 
evangeliet,  til  dels  fordi  det  manglede  den  tilstrækkelige 
intellektuelle  pynt.«3  Vi  ser  forbi  målet,  hvis  vi  nægter  at 
antage  evangeliets  enkle  sandheder  for  det,  de  er. 


vis  vi  ser 
forbi  målet, 
ser  vi  forbi 
Kristus,  det  eneste 
navn  under  himlen, 
som  vi  kan  blive 
frelst  ved, 


Evangelisk  ekstremisme 

Et  andet  tegn  på  åndelig  umodenhed  og 
undertiden  frafald  er,  når  et  menneske  foku- 
serer på  bestemte  evangeliske  principper  eller 
rider  »evangeliske  kæpheste«  med  overdreven 
nidkærhed.  Næsten  en  hvilken  som  helst  dyd 
kan  blive  en  last,  hvis  den  overdrives. 
Nogle  medlemmer  har  gerne  villet 
udbygge  forskellige  lærdomme  betydeligt.  Et 
eksempel  kan  være,  at  man  forfægter  tilføjel- 
ser til  visdomsordet,  som  Brødrene  ikke  har  godkendt,  og 
hverver  andre  til  at  tillægge  sig  disse  fortolkninger.  Hvis  vi 
ændrer  en  sundhedslov  eller  noget  andet  princip  til  en 
form  for  religiøs  fanatisme,  ser  vi  forbi  målet. 

Nogle,  som  ikke  har  fået  beføjelse  til  det,  ønsker  at  tale 
på  Brødrenes  vegne  og  lader  forstå,  at  deres  budskab  rum- 
mer »den  faste  føde«,  som  Brødrene  ville  servere,  hvis  de 
ikke  var  tvunget  til  kun  at  give  »mælk«.  Andre  vil  gerne 
rådgive  Brødrene  og  er  kritiske  over  for  alle  lærdomme, 
som  ikke  er  forenelige  med  deres  udlægning  af,  hvad  der 
burde  undervises  i. 

Om  vigtige  lærdomme  har  Herren  sagt:  »Den,  der  lærer 
mere  eller  mindre  end  dette,  er  ikke  af  mig«  (L&P  10:68), 
og  »Thi  hvad  der  er  mere  eller  mindre  end  dette,  kommer 
af  det  onde«  (L&P  124:120).  Vi  ser  forbi  målet,  hvis  vi 
ophøjer  et  bestemt  princip,  uanset  hvor  værdifuldt  det 
måtte  være,  og  giver  det  en  så  fremtrædende  stilling,  at 
det  mindsker  vores  trofasthed  over  for  andre  og  lige  så 
vigtige  principper,  eller  hvis  vi  anlægger  et  synspunkt,  som 
strider  mod  Brødrenes  lærdomme. 

Heltemodige  gerninger  som  erstatning  for  daglig 
hengivenhed 

Ved  en  forelæsning  på  Brigham  Young  University  fortalte 
James  S.  Jardine,  den  tidligere  bestyrelsesformand  for 
University  of  Utah,  at  han,  dengang  han  selv  var  stude- 
rende, tænkte  på  at  ville  »hellige  [sit]  liv  til  én  storslået  hel- 
tedåd,« men  han  indså,  at  »man  ikke  helliger  sig  blot  én 
gang  i  livet,  men  at  det  drejer  sig  om  daglig  hengivenhed.«4 

Da  jeg  var  ung,  ville  jeg  også  gerne  bevise  mit  værd  ved 
at  udføre  en  eller  anden  heltedåd.  Min  oldefar,  David  Patten 
Kimball,  var  en  af  de  unge  mænd,  som  var  med  til  at  bære 

de  nødstedte  fra  Martins  håndkærrekompagni  over  floden 
Sweetwater.  Det  lød  som  den  form  for  hengivenhed,  jeg 
søgte.  Senere  forklarede  min  bedstefar,  Crozier  Kimball, 
under  en  samtale,  at  præsident  Brigham  Young,  dengang 
han  sendte  mændene  ud  på  deres  redningsmission, 
pålagde  dem  at  gøre  alt,  hvad  de  overhovedet  kunne,  for  at 
redde  håndkærrekompagniet.  Deres  hengivenhedsgerning 
var  specifikt  at  »følge  profeten.«  Min  bedstefar  fortalte  mig, 
at  en  vedvarende,  trofast  hengivenhed  over  for  ens  pligt 
eller  over  for  et  princip,  fortjener  stor  beundring.  Ligeså 
heltemodigt  som  det  var  for  David  Patten  Kimball  at  være 
med  til  at  redde  pionererne,  ligeså  heltemodigt  kan  det 
være  i  vore  dage  at  følge  profeten  ved  ikke  at  se  umoralske 
film  eller  ved  at  afholde  sig  fra  at  tale  et  vulgært  sprog. 

Min  missionspræsident  fik  mig  til  at  se  alt  dette  i  det 
rette  perspektiv  og  lærte  mig,  at  vores  søgen  efter  at 
udføre  en  heltedåd  i  nogle  tilfælde  kan  være  en  afskygning 
af  at  se  forbi  målet.  Han  læste  et  vidunderligt  digt,  som  i 
uddrag  lyder  således: 

En  enkelt  dåd  af  kraft  og  mod 
kan  bringe  helten  glædesgys  - 
et  kort  sekund  hans  ædle  fod 
omstråles  klart  af  himlens  lys. 
Men  dagligdagens  vante  slid  - 
at  smile  gennem  livets  id  - 
udføres  kun  ved  tålmods  flid. 
Vor  storhed  vises  jo  derved, 
om  dagligdagens  strid  vi  stred. 5 

Nogle  medlemmer  påstår,  at  de  med  begejstring  ville 
forpligte  sig,  hvis  de  fik  en  eller  anden  stor  kaldelse,  men 
de  finder  ikke,  at  hjemmeundervisning  eller  besøgsunder- 
visning  er  værdigt  eller  tilstrækkeligt  heltemodigt  til  deres 
vedvarende  indsats. 

Gud  gør  brug  af  os  »ikke  på  grund  af  vore  gerninger, 
men  efter  egen  beslutning«  (2  Tim  1:9).  Vi  ser  forbi  målet, 
hvis  vores  hengivenhed  er  betinget  eller  ikke  omfatter 
daglig  tilbedelse. 

Når  regler  ophøjes  over  lærdomme 

Frelseren  blev  bekymret,  når  andre  ophøjede  regler 
over  lærdomme.  I  Matthæusevangeliet  23:23  kan  vi  læse 

følgende:  »Ve  jer,  skriftkloge  og  farisæere,  I 
hyklere!  I  giver  tiende  af  mynte,  dild  og 
kommen,  men  I  forsømmer  det  i  loven,  der 
vejer  tungere,  ret  og  barmhjertighed  og  tro- 
skab. Det  ene  skal  gøres  og  det  andet  ikke 
forsømmes.« 

Ældste  Bruce  R.  McConkie  (1915-1985) 
fra  De  Tolv  Apostles  Kvorum  påpegede,  at 
Jakobs  belæringer  med  hensyn  til  det  at 
se  forbi  målet,  også  gjaldt  for  jøderne  på 
Jesu  tid: 

»De  tog  de  tydelige  og  enkle  sandheder  fra  den  rene 
religion  og  føjede  dertil  en  mængde  af  deres  egne  for- 
tolkninger. De  forskønnede  dem  med  yderligere  ritualer 
og  skikke,  og  de  tog  en  glad  og  munter  gudsdyrkelse  og 
gjorde  den  til  et  snærende,  begrænsende  og  undertryk- 
kende system  af  ritualer  og  skikke.  Herrens  lovs  levende 
ånd  blev  i  deres  hænder  den  jødiske  ritualdyrkelses  døde 
bogstav«6 

Lærdomme  besvarer  som  regel  spørgsmålet  »hvorfor?« 
Principperne  besvarer  som  regel  spørgsmålet  »hvad?«  Når 
som  helst  vi  lægger  vægt  på,  hvordan  vi  gør  noget  uden  at 
skele  til  hvorfor  vi  gør  det,  eller  hvad  vi  gør,  risikerer  vi  at 
se  forbi  målet.  Vi  falder  i  hvert  fald  i  den  fælde,  som  Paulus 
beskrev  for  korintherne:  »For  bogstaven  slår  ihjel,  men 
Ånden  gør  levende«  (2  Kor  3:6). 

Ældste  Dallin  H.  Oaks  fra  De  Tolv  Apostles  Kvorum 
har  brugt  eksemplet  med  at  lære  diakonerne  i  Det 
Aronske  Præstedømme  de  lærdomme  og  principper,  der 
knytter  sig  til  nadvermødet,  så  de  forstår,  at  de  regler,  de 
følger  (som  f.eks.  at  have  hvid  skjorte  og  slips  på,  når  det 
er  muligt,  og  at  omdele  nadveren  på  en  uforstyrrende 
måde),  understøtter  det,  som  er  Herrens  hensigt  med 
nadvermødet  (at  vi  fornyr  vore  pagter  og  erindrer  forso- 
ningen på  en  ærbødig  måde).7  På  mange  måder  er  vi 
alene  vejledt  af  lærdomme  og  principper,  snarere  end 
regler.  Profeten  Joseph  Smith  har  sagt:  »Jeg  lærer  dem  de 
korrekte  principper,  så  styrer  de  sig  selv.«8  Vi  er  ansvar- 
lige over  for  Herren  for,  hvordan  vi  reagerer  i  sådanne 
situationer. 

De,  som  gerne  vil  følge  regler  uden  hensyn  til  lær- 
domme og  principper,  er  særligt  tilbøjelige  til  at  se  forbi 


n  af  dette  livs 
store  udfor- 
dringer er  at 
acceptere  Kristus 
som  den,  han  er: 
Verdens  opstandne 
Frelser,  vor  Forløser, 
vor  Herre  og  Mester. 


målet.  Ligeså  farlige  er  de,  som  sidder  fast 
i  reglerne  og  er  mindre  villige  til  at  accep- 
tere forandringer  som  følge  af  fortsat 
åbenbaring. 


»Målet«  er  Kristus 

Hvis  vi  ser  forbi  målet,  ser  vi  forbi  Kristus, 
det  eneste  navn  under  himlen,  som  vi  kan 
blive  frelst  ved.  Ældste  Jeffrey  R.  Holland  fra 
De  Tolv  Apostles  Kvorum  har  sagt:  »Jakob  så, 
at  jøderne  ville  se  >forbi  målet<  og  snuble  i  deres  søgen 
efter  Israels  Hellige,  Guds  bogstavelige  Søn,  som  skulle 
blive  kendt  som  Jesus  Kristus:  Jøderne  [vil]  ved  deres  fald 
forkaste  den  sten,  hvorpå  de  kunne  bygge  og  få  sikker 
grundvold.<«9 

En  af  vore  dages  store  tragedier  er,  at  mange  såkaldte 
kristne  videnskabsmænd  nægter  at  acceptere  Jesu  Kristi 
guddommelighed.  For  nogle  er  han  blot  en  stor  lærer. 
Dette  er  det  bedste  eksempel  på,  hvordan  man  kan  se 
forbi  målet.  Det  skete  på  Jakobs  tid,  det  skete  i  tidens 
midte,  da  Frelseren  var  på  jorden,  og  det  sker  i  dag,  hvor 
evangeliet  er  blevet  gengivet  til  jorden. 

En  af  dette  livs  store  udfordringer  er  at  acceptere 
Kristus  som  den,  han  er:  Verdens  opstandne  Frelser,  vor 
Forløser,  vor  Herre  og  Mester,  vor  Talsmand  hos  Faderen. 
Når  han  er  grundlaget  for  alt,  hvad  vi  gør  og  er,  undgår  vi 
den  teologiske  blindhed,  som  skyldes,  at  vi  ser  forbi  målet, 
og  så  høster  vi  de  herlige  velsignelser,  han  har  lovet  os. 
»Kom  til  mig,  du  velsignede,«  siger  han  til  dem,  der  følger 
ham,  »der  er  et  sted  beredt  for  dig  i  min  Faders  hus« 
(Enos  1:27).  ■ 


NOTER 

1. Frederic  W  Farrar,  The  Life  and  Work  ofSt.  Paul,  1898,  s.  386-387. 
l.Caesar  and  Christ,  1944,  s.  595;  citeret  i  Neal  A.  Maxwell,  Lord, 

Increase  Our  Faith,  1994,  s.  23. 
i. Lord,  Increase  Our  Faith,  s.  47. 
4,On  Becoming  a  Disciple  Scholar:  Lectures  Presented  at  the  Brigham 

Young  University  Honors  Program  Discipline  and  Discipleship 

Lecture  Series,  red.  Henry  B.  Eyring,  1995,  s.  78. 

5.  Edmund  Vance  Cooke,  »The  Eternal  Everyday«,  Lmpertinent  Poems, 
1907,  s.  21. 

6.  The  Mortal  Messiah,  4  bd.,  1979-1981,  1:238. 

7.  Se  »Det  Aronske  Præstedømme  og  nadveren«,  Liahona,  jan.  1999, 
s.  43-46. 

8.  Som  citeret  af  John  Taylor  i  Millennial  Star,  15.  nov.  1851,  s.  339- 

9.  Christ  and  the  New  Covenant:  The  Messianic  Message  ofthe  Book  of 
Mormon,  1997,  s.  72. 

Stien  til  lykke  er  måske 
ikke  altid  let  at  vandre 
ad,  men  den  er  ikke 
skjult.  Præsident 
Thomas  5.  Monson 
forklarer  tydeligt,  hvor 
den  findes. 


Stien 


PRÆSIDENT  THOMAS  S.  MONSON 

Første  rå  dg  iver  i  Det  Første  Præsidentskab 

En  replik  fra  det  dejlige  skuespil  The 
King  and  I  opmuntrer  os  . . .  Den 
siamesiske  konge  ligger  for  døden. 
Hos  ham  er  Anna,  hans  engelsklærer,  hvis 
søn  spørger  hende:  »Var  han  så  god  en 
konge,  som  han  kunne  være?« 

Anna  svarer  tankefuldt:  »Jeg  tror  ikke,  at 
nogen  mand  nogen  sinde  har  været  så  god 
en  konge,  som  han  kunne  have  været  - 
men  denne  mand  prøvede  [virkelig]  .<< 

Profeten  Joseph  Smith  har  erklæret: 
»Lykke  er  formålet  og  hensigten  med  vort 
liv  og  vil  blive  det  endelige  resultat,  der- 
som vi  vandrer  ad  den  vej,  der  fører  dertil, 
og  denne  vej  eller  sti  er  dyd,  oprigtighed, 
trofasthed,  hellighed  og  efterlevelse  af  alle 
Guds  bud  og  befalinger.«2 

Lad  os  vandre  ad  disse  . . .  stier.  Som  en 
hjælp  til  dette  kan  vi  efterleve  den  korteste 
prædiken  i  verden.  Ethvert  primarybarn 
kender  den.  Den  lyder  sådan:  »Vælg  det 
rette.« 

Joe,  som  var  blevet  bedt  om  at  stå  op 
klokken  seks  om  morgenen  og  køre  et 
handikappet  barn  80  km  til  et  sygehus, 
fulgte  dette  råd.  Han  havde  ikke  lyst  til  at 
gøre  det,  men  han  vidste  ikke,  hvordan 
han  skulle  sige  nej.  En  kvinde  bar  barnet 


ud  til  bilen  og  satte  ham  på  passagersædet 
og  fremmumlede  et  tak  gennem  tårerne. 
Joe  sagde,  at  det  nok  skulle  gå,  og  kørte 
hurtigt  bort. 

Efter  et  par  kilometer  spurgte 
barnet  genert:  »Du  er  Gud,  er 
du  ikke?« 

»Desværre  ikke,  lille 
ven,«  svarede  Joe. 

»Jeg  troede,  at  du  var  Gud,« 
sagde  barnet.  »Jeg  hørte  mor  ved  siden 
af  min  seng  bede  Gud  om  at  hjælpe 
mig  med  at  komme  på  sygehuset,  så 
jeg  kunne  blive  rask  og  lege  med 
de  andre  drenge.  Arbejder  du  for 
Gud?« 

»Det  gør  jeg  vel  somme  tider,« 
sagde  Joe,  »men  ikke  så  tit.  Jeg  tror 
nok,  at  jeg  vil  arbejde  for  ham  meget 
mere  fremover.« 

...  Vil  I?  Vil  jeg?  Vil  vi?  Det  beder 
jeg  ydmygt  og  indtrængende  om,  at 
vi  vil.  • 

Fra  en  tale  fra  aprilkonferencen  1999- 

NOTE 

1.  Richard  Rogers  og  Oscar  Hammerstein  II 

(Williamson  Music,  Inc.,  1951). 
2. Profeten  Joseph  Smiths  lærdomme,  udv. 

Joseph  Fielding  Smith,  1954,  s.  306-307. 

TIL  VENSTRE:  FOTO:  DON  BUSATH;  TIL  HØJRE:  ILLUSTRATION:  RANDALL  J.  PIXTON 

Jeg  er  Guds  kære  barn 


VICKI  F.  MATSUMORI 


»I  er  alle  børn  af  den  Højeste«  (se  SI  82:6). 


Nævn  nogle  af  de  primarysange,  I  holder 
mest  af.  Hvorfor  har  I  valgt  netop  disse  sange? 
I  holder  sandsynligvis  af  dem,  fordi  melodien 
er  god,  eller  fordi  de  rummer  et  vigtigt  budskab. 

En  af  de  sange,  som  alle  primarybørn  over  hele  ver- 
den holder  af,  er  »Jeg  er  Guds  kære  barn«.  Den  blev 
skrevet  i  anledning  af  en  primarykonference  i  1957  af 
søster  Naomi  W  Randall  og  søster  Mildred  T.  Pettit. 
Søster  Randall  bad  om  hjælp  til  at  finde  de  rette  ord. 
En  nat  vågnede  hun  med  ordene  til  sangen  i  tankerne. 
Hun  sendte  ordene,  eller  teksten,  til  søster  Pettit. 
Søster  Pettit  satte  musik  til  ordene. 

Nogle  få  år  senere  foreslog  præsident  Spencer  W 
Kimball,  at  man  i  den  engelske  udgave  ændrede  ordene 
»lær  mig,  hvad  jeg  vide  må«  til  »lær  mig,  hvad  jeg  gøre 
må«.  Han  sagde,  at  »det  er  ikke  nok  at  vide  ...  Vi  må 
også  gøre  noget.«  (Se  »Yndlingssange«,  Stjernen,  juni 
1985,  s.  4). 

I  lærer  nogle  vigtige  sandheder,  når  I  synger  denne 
sang.  I  lærer,  at  I  virkelig  er  Guds  børn.  I  lærer,  at  vor 
himmelske  Fader  har  sendt  jer  til  et  hjem  med  foræl- 
dre, som  kan  hjælpe  jer.  Og  vigtigst  af  alt  lærer  I,  at  I, 
når  I  gør  det  rette,  en  dag  kan  vende  tilbage  og  bo  hos 
vor  himmelske  Fader. 

Dit  eget  billede  med  ramme 

Tag  side  5  ud  af  bladet.  Klip  langs  den  tykke,  mørke 
linje,  og  lim  rammen  fast  på  et  stykke  karton.  Buk  om 
ved  den  stiplede  linje  forneden,  så  det  danner  en  fod  til 
rammen.  Pynt  den  ved  at  klippe  tingene  ud  -  eller  ved 
at  tegne  andre  ting  -  som  viser  noget,  du  kan  lide  at 
gøre  eller  gerne  vil  gøre,  og  lim  dem  derpå  fast  på  ram- 
men. Hæft  et  billede  -  eller  tegn  et  -  af  dig  selv  fast 
midt  på  rammen.  Sæt  eller  hæng  den  et  sted,  hvor  den 
minder  dig  om,  at  du  er  Guds  kære  barn,  og  at  du  er 
blevet  velsignet  med  mange  talenter. 


Ideer  til  fællestid 

1.  Vis  nogle  billeder  af  børn  i  jeres  Primary.  Fortæl 
om,  hvordan  hvert  barn  er  forskelligt  fra  de  andre  - 
og  noget  særligt.  Aflæg  vidnesbyrd  om,  at  hvert  barn 
er  guddommeligt  af  natur.  Hjælp  børnene  med  at 
lære  den  7.  trosartikel  udenad  ved  at  skrive  den  på 
tavlen.  Lad  børnene  gentage  den,  og  bed  derefter  et 
barn  om  at  slette  et  eller  to  ord.  Fortsæt,  indtil  der 
ikke  er  flere  ord  på  tavlen.  Tal  om  forskellige  talenter 
og  karaktertræk,  som  f  eks.  at  være  god  til  idræt, 
musik  eller  kunst  eller  til  at  være  venlig.  Lad  børnene 
stille  sig  i  en  rundkreds.  Vælg  et  barn  til  »at  være 
den«.  Det  barn,  som  er  den,  kaster  en  ærtepose  eller 
noget  andet  til  en,  der  står  i  kredsen  og  nævner  et 
talent,  som  f  eks.  »idræt«  og  tæller  derpå  hurtigt  til  10. 
Det  barn,  som  griber  posen,  skal  nævne  et  idrætsta- 
lent,  som  f  eks.  »spille  fodbold«,  før  den,  der  er  den, 
når  til  10.  Hvis  ikke  vedkommende  når  det,  bliver 
han  eller  hun  den.  Syng  »feg  er  Guds  kære  barn« 
(Børnenes  Sangbog,  s.  2-3). 

2.  Lad  børnene  nævne  personer  fra  skrifterne,  som 
de  beundrer,  feks.  Moses,  Daniel,  David,  Ester,  Paulus, 
Nephi  og  Alma.  Skriv  navnene  på  tavlen.  Del  børnene 
op  i  grupper,  og  lad  dem  vælge  en  af  personerne  fra 
listen  og  opføre  et  lille  rollespil  fra  den  pågældende 
persons  liv  (se  Undervisning:  Den  største  kaldelse, 
1999,  s.  165).  Efterhånden  som  grupperne  opfører 
deres  rollespil,  lader  du  primarybørnene  gætte,  hvil- 
ken person  der  bliver  skildret.  Tal  efter  hver  opførelse 
om  de  ædle  og  storslåede  egenskaber,  som  personen 
fra  skrifterne  besad.  Syng  nogle  sange  eller  salmer, 
som  handler  om  disse  egenskaber.  Læs  Abrahams  Bog 
3:22-23.  Aflæg  vidnesbyrd  om,  at  alle  disse  personer 
var  blandt  dem,  som  blev  udvalgt  i  den  førjordiske  til- 
værelse. Forklar,  at  hvert  barn  også  blev  udvalgt,  før 
vedkommende  blev  født.  Giv  børnene  en  udfordring 
til  at  leve  deres  liv  ligesom  de  ædle  og  store  personer 
fra  skrifterne.  • 

»Hans  folk  ...er  villige 
til  at  bære  hinandens 
byrder,  så  de  bliver  lette« 
(Mosiah  18:8). 

Rachel  løb  lige  gennem  stuen  og  spænede  op  ad 
trapperne  til  sit  værelse.  Hun  og  hendes  bedste 
veninde,  Becca,  skulle  hen  i  parken  og  prøve 
Beccas  nye  rulleskøjter. 

Rachel  var  ved  at  finde  sine  egne  rulleskøjter  frem 
under  sengen,  da  mor  kom  ind  i  værelset.  »Jeg  skal  over 
til  søster  Heaton  i  et  par  timer,  så  jeg  ville  være  glad, 
hvis  du  kunne  se  efter  David.« 

»Men  Becca  og  jeg  er  på  vej  hen  i  parken  nu!« 

»Jeg  er  ked  af  at  spolere  dine  planer,  Rachel,  men 
søster  Heaton  har  det  stadig  ikke  så  godt  efter  operatio- 
nen, og  jeg  har  lovet  at  være  med  til  at  passe  hende  i 
dag.  David  vågner  af  sin  middagslur  om  en  halv  times 
tid,  og  så  kan  I  lege  lidt,  indtil  far  kommer  hjem.« 

»Jeg  har  ikke  lyst  til  at  lege  med  David  -  jeg  vil  hel- 
lere hen  i  parken!« 

»Det  ved  jeg  godt,  men  i  dag  er  du  nødt  til  at  blive 
hjemme  og  tage  dig  af  din  lillebror.  Du  kan  tage  hen  i 
parken  i  morgen.  Jeg  beklager,  men  søster  Heaton  har 
brug  for  min  hjælp,  og  jeg  har  brug  for  din.« 

Mens  Rachel  så  mor  køre  ned  ad  gaden  var  hun  så 
vred,  at  hun  næsten  græd.  Hvorfor  skulle  hun  se 
efter  David?  Det  var  ikke  rimeligt,  at  hun  ikke 
kunne  komme  en  tur  i  parken,  bare  fordi  mor 
skulle  hjælpe  nogen. 

Hun  ringede  til  Becca  for  at  fortælle  hende  de 
dårlige  nyheder,  og  netop  som  hun  lagde  røret 
på,  ringede  det  på  døren.  Det  var  moster  Pearl, 
hendes  mors  lillesøster. 

»Hej,  moster  Pearl.  Mor  er  ikke  hjemme.« 

»Det  gør  ikke  noget  -  jeg  skal  hurtigt  videre. 
Jeg  kom  bare  for  at  aflevere  din  mors  symaski- 
ne. Min  er  blevet  lavet  nu,  så  jeg  skal  ikke 


bruges  hendes  mere.  Og  så  tænkte  jeg,  at  jeg  måske 
kunne  tilbringe  et  par  minutter  sammen  med  min 
yndlingsniece!« 

Rachel  sendte  hende  et  skævt  smil  og  prøvede  at  se 
glad  ud,  men  moster  Pearl  lagde  mærke  til,  at  Rachel  i 
virkeligheden  ikke  var  særlig  glad. 

»Hvad  er  der  i  vejen?« 

»Åh,  jeg  skulle  have  været  i  parken  sammen  med 
Becca,  men  mor  bad  mig  om  at  blive  hjemme  og  se  efter 
David,  så  hun  kunne  hjælpe  en  dame  i  vores  menighed.« 

»Det  var  en  skam.  Hvis  det  bare  ikke  havde  været  i 
dag,  så  var  jeg  blevet  her,  så  du  kunne  være  sammen 
med  din  veninde.  Men  jeg  har  en  aftale  hos  lægen,  og 
jeg  kan  ikke  lave  den  om.« 

»Jeg  klarer  det  nok.  Jeg 
havde  bare  sådan  lyst  til  at 
tage  hen  i  parken  i  dag.« 

»Du,  der  er  måske 
noget,  jeg  kunne 
gøre.« 

»Hvad?« 

»Sæt  dig  ned,  så  skal  jeg  fortælle  dig  en  historie.« 

Rachel  tvivlede  på,  at  en  historie  kunne  ordne  situa- 
tionen -  en  historie  kunne  ikke  passe  børn  for  hende. 
Men  moster  Pearl  vidste  som  regel,  hvad  hun  snakkede 
om,  så  Rachel  fulgte  med  hende  hen  til  sofaen. 

Moster  Pearl  begyndte:  »Da  din  tipoldemor  Emily 
Burk  rejste  fra  Nauvoo  mod  vest,  havde  hun  en  gammel 
høne,  hun  gerne  ville  have  med.  Den  havde  gjort  noget 
ret  usædvanligt  -  siddet  på  en  rede  fuld  af  andeæg  -  og 
Emily  kunne  simpelthen  ikke  efterlade  den.  Så  hun 
satte  en  kasse  op  i  vognen  til  reden.  Ællingerne  blev 
snart  ruget  ud,  og  hver  aften,  når  vognen  standsede, 
fyldte  Emily  en  balje  med  vand  og  lod  ællingerne 
svømme  rundt.  Alle  i  lejren  kom  hen  for  at  se  på  dem.« 

»Forstår  du,  Rachel,  medlemskabet  af  Jesu  Kristi 
Kirke  af  Sidste  Dages  Hellige  indebærer,  at  vi  hjælper 
andre.  Der  er  endda  et  skriftsted  i  Mormons  Bog,  som 
forklarer  os,  hvor  vigtigt  det  er,  at  >bære  hinandens  byr- 
den [Mosiah  18:8] .  Vor  himmelske  Fader  ønsker,  at  vi 
tager  os  af  dem,  der  ikke  kan  klare  sig  selv.« 

»Mener  du  ligesom  Emily  tog  sig  af  hønen,  og  lige- 
som hønen  tog  sig  af  ællingerne?« 

»Og  ligesom  Herren  tog  sig  af  pionererne,  og  lige- 
som han  stadig  tager  sig  af  os  alle  sammen.  Han 
ønsker,  at  vi  skal  være  lykkelige,  så  han  våger  over  os.« 

»Hvorfor  tager  han  sig  ikke  af  søster  Heaton,  så 
mor  ikke  behøver  at  gøre  det?« 

»Jamen  det  er  netop  sådan,  han  tager  sig  af  søster 
Heaton  -  ved  din  mors  hjælp.  For  det  meste  besvarer 
vor  himmelske  Fader  vore  bønner  gennem  andre.« 

»Så  mor  er  altså  vor  himmelske  Faders  svar  på  søster 
Heatons  bønner?« 


£ 


kk 


/       N      /' 


l 


A      /    /  'i 


»••#••*•••■ 


8 


»Sikkert.  Din  mor  hjælper  søster  Heaton  til  at  få  lidt 
hvile  og  aflede  hendes  tanker  fra  hendes  problemer, 
lidt  på  samme  måde  som  ællingerne  var  med  til  fornøje 
de  trætte  pionerer,  når  deres  lange  dage  var  omme.« 

»Men  hvorfor  er  jeg  nødt  til  at  passe  David?« 

»Så  din  mor  kan  hjælpe  søster  Heaton.  Ællingerne 
havde  ikke  kunnet  fornøje  pionererne,  hvis  ikke  hønen 
havde  taget  sig  af  dem.  Din  mor  kunne  ikke  hjælpe  sø- 
ster Heaton,  hvis  hun  ikke  vidste,  at  du  kunne  passe 
godt  på  din  bror,  mens  hun  er  væk.« 

»Så  på  en  måde  hjælper  jeg  altså  også  søster  Heaton?« 

»På  en  meget  vigtig  måde.« 

»Jamen  så  er  jeg  ikke  så  ked  af,  at  jeg  må  vente  til  i 
morgen  med  at  tage  hen  i  parken.« 

»Jeg  er  glad  for,  at  du  føler  sådan.« 

Da  moster  Pearl  tog  af  sted,  hørte  Rachel,  at  David 
var  ved  at  vågne.  På  vej  op  ad  trappen  tænkte  hun  mere 
over,  hvad  moster  Pearl  havde  sagt.  Rachel  var  stadig 
lidt  skuffet  over,  at  hun  måtte  gå  glip  af  turen  til  parken, 
men  det  hjalp  hende  at  tænke  på,  at  vor  himmelske 
Fader  bedre  kunne  tage  sig  af  søster  Heaton,  når  hun 
tog  sig  af  David.  • 


»Når  vi  holder  budene  og  [tje- 
ner], så  kan  Herren  >i  rigere 
mål  ...  udgyde  sin  Ånd  over 
[os]'  (Mosiah  18:10;  se  L&P 
20:77).  Belønningen  for  lydig- 
hed og  tjeneste  er  ikke  blot 
Helligåndens  gave,  men  også  Åndens 

o 

særlige  gaver.  Paulus  definerer  Andens 
frugter  som  kærlighed,  glæde,  fred,  tål- 
modighed, venlighed,  godhed,  trofast- 
hed, mildhed  og  selvbeherskelse  (se 
Gal  5:22-23).  Helligånden  velsigner  os 
med  kristuslignende  egenskaber,  når  vi 
tjener  hinanden.« 

/  Elder  Merrill  J.  Bateman  fra  De  Halvfjerds 

(»At  leve  et  kristuslignende  liv«,  Liahona, 
dec.  1999,  s.  13) 

TIL    SMÅ    VENNER 


Dengang  jeg  boede  hos  min  himmelske  Fader 

PAT  GRAHAM 

Instruktioner:  Farvelæg  hvert  billede.  Fortæl  derefter  denne  sandfærdige  beretning  (se  Abraham  3-5). 


1.  Vi  boede  hos  vor  himmelske  Fader, 
før  vi  blev  født. 


2.  Han  bad  Jesus  Kristus  om  at  skabe 
en  verden  til  os. 


3.  Jesus  skabte  solen,  månen  og  stjernerne, 
så  de  kunne  give  lys. 


4.  Jesus  gjorde  verden  smuk  med 
træer  og  blomster. 


j^T^  J3JO 


5.  Han  skabte  fisk,  fugle  og  andre  dyr  og 
satte  dem  på  jorden. 


6.  Til  sidst  satte  han  Adam  og  Eva,  vore  første 
forfædre,  på  jorden. 

HISTORIER  FRA  DET  NYE  TESTAMENTE 


JESUS  LIDER 
I  GETSEMANE 
HAVE 


Jesus  og  apostlene  gik  ud  i  Getsemane  have.  Judas  gik 
ikke  med  dem.  Han  gik  hen  for  at  fortælle  ypperste- 
præsterne og  farisæerne,  hvor  Jesus  var. 

Matt  26:36;  Mark  14:43;  Joh  18:2-3 


Frelseren  bad  Peter,  Jakob  og  Johannes  om  at  gå  med  ind  i  haven  og  vente,  mens  han  gik  lidt  længere  væk  og  bad. 

Matt  26:36-38;  Mark  14:33-34 

Han  vidste,  at  han  måtte  lide  for  alle  menneskers  synder.  Han  havde  ikke  lyst  til  at  lide,  men  han  valgte  at  adlyde  vor 
himmelske  Fader. 

Matt  26:39-44 

Peter,  Jakob  og  Johannes  faldt  i  søvn,  mens  Jesus  bad.  Jesus  så,  at  de  sov,  og  bad  dem  om  at  holde  sig  vågne. 

Matt  26:40-41 


Han  bad  igen.  Peter,  Jakob  og  Johannes  ville  gerne  holde  sig  vågne.  Men  de  var  meget  trætte  og  faldt  igen  i  søvn. 
Jesus  så  igen,  at  de  sov.  Han  gik  tilbage  for  at  bede. 


Matt  26:42-44 

Mens  Jesus  bad,  begyndte  han  at  skælve.  Han  led  så  meget,  at  der  trængte  blod  ud  af  huden.  Han  led  for  alle  men- 
neskers synder,  for  at  de  kunne  få  tilgivelse,  hvis  de  ville  omvende  sig.  Mens  han  led  og  bad,  kom  der  en  engel  og 
gav  ham  styrke. 

Luk  22:42-44;  L&P  19:16-18 


Jesus  vækkede  Peter,  Jakob  og  Johannes  og  sagde  til  dem,  at  han  ville  blive  forrådt  og  derpå  slået  ihjel  af  ugudelige 
mennesker,  som  var  på  vej  ud  for  at  hente  ham. 

Matt  26:45-46 

Husk 


»O,  min  søn,  husk  at  lære  visdom  i  din  ungdom;  ja,  lær  i  din  ungdom  at  holde 
Guds  bud«  (Alma  37:35). 


Fra  et  interview  med 
ældste  Walter  F. 
Gonzålez  fra  De 
Halvfjerds,  som 
for  tiden  tjener 
i  præsidentskabet 
over  det  nordlige 
område  i 
Sydamerika;  af 
Christine  Rappleye 


Jeg  kommer  fra  Uruguay,  hvor  jeg  fandt 
ud  af,  at  Mormons  Bog  er  sandfærdig. 
Jeg  følte  det  først  i  mit  hjerte  og  deref- 
ter i  mit  sind.  Da  jeg  læste  de  første  par 
sider  af  Nephis  Første  Bog,  vidste  jeg,  at  der 
var  noget  særligt  ved  denne  bog.  Jeg  var  så 
rørt,  at  jeg  ikke  kunne  skjule,  hvad  jeg  følte! 
Der  var  noget,  som  sagde  mig,  at  bogen  var 
sand.  Jeg  kan  vidne  om,  at  Mormons  Bog 
fremkalder  Guds  And,  som  er  Helligånden. 

Hvis  Mormons  Bog  er  sand  og  lærer  os 
om  Jesus  Kristus,  så  er  Joseph  Smith  en 
profet.  Hvis  Joseph  Smith  er  en  profet,  så 
må  Kirken  være  sand.  Det  er  sådan,  at  jeg 
fandt  ud  af,  at  Kirken  er  sand. 

Inden  jeg  blev  medlem  af  Kirken,  havde 
mine  forældre  lært  mig  mange  gode  prin- 
cipper. Nogle  af  dem  var  evangeliske  prin- 
cipper, men  mine  forældre  vidste  ikke,  at 
det  var  Kirkens  lærdomme.  Jeg  vidste  lidt 
om  Jesus  Kristus,  men  jeg  havde  aldrig 
været  nødt  til  at  finde  ud  af,  om  det  var 
sandt.  I  min  søgen  efter  et  svar  på,  om 
Kirken  var  sand,  bestemte  jeg  mig  for,  at 


1.  Som  toårig. 

2.  Som  treårig. 

3-  Ældste  Gonzålez 
som  tiårig  (til  højre) 
spiller  fodbold  med 
sin  bror  Luis  (til 
venstre). 


jeg  ville  bede  på  mine  knæ  for  første  gang  i 
mit  liv.  Sådan  havde  jeg  aldrig  bedt  før.  Der 
burde  være  flere,  som  knælede  ned  for  at 
få  et  vidnesbyrd. 

Vi  skal  huske  på  vore  åndelige  ople- 
velser. Jeg  prøver  at  huske  på  den  første 
oplevelse,  der  førte  til  min  omvendelse,  og 
bevare  den  som  et  levende  minde  for  mig 
selv  og  min  familie.  Jeg  mener,  at  det  er 
vigtigt  at  huske  på  sådanne  åndelige  ople- 
velser. Hvis  man  husker  på  dem,  hjælper 
de  en  til  at  kunne  holde  ud  til  enden. 

Vi  kan  lære  noget  af  Mormons  Bog. 
Dengang  Alma  underviste  som  missionær 
og  som  far,  sagde  han,  at  vi  skal  huske  på 
evangeliet  (se  Alma  37:13).  Det  gjorde  Lehi 
også.  Han  sagde,  at  vi  skal  huske  på,  hvor- 
dan Herren  førte  ham  og  hans  familie  til 
det  forjættede  land  (se  2  Nephi  1:1-5).  Jeg 
prøver  altid  at  huske  på,  hvordan  jeg  blev 
omvendt,  og  hvordan  jeg  fandt  ud  af,  at 
Kirken  er  sand.  Disse  minder  har  været  en 
hjælp  for  mig  i  alle  de  30  år,  jeg  har  været 
medlem  af  Kirken. 


Vi  må  også  huske  på,  at  vi  har  indgået  pagter  med 
Herren.  Vi  er  et  folk,  som  indgår  pagter.  Templet  er  et 
symbol  på  disse  pagter.  Det  er  meget  vigtigt  ikke  at  tage 
disse  pagter  for  givet.  Vi  må  forstå  og  grunde  over  dem. 
Det  gør  os  mere  opsatte  på  at  holde  dem. 

Vi  kan  forpligte  os  og  derved  blive  bedre  forberedt  til 
at  indgå  pagter  som  f.eks.  dåbspagten.  Vi  kan  f.eks.  for- 
pligte os  til  at  læse  i  Mormons  Bog  hver  dag,  bede  på 


vore  knæ  hver  dag  og  gå  i  kirke  hver  uge.  Når  vi  opfyl- 
der disse  forpligtelser,  forbereder  vi  os  til  at  holde  en 
pagt  -  en  pagt  som  f.eks.  dåbspagten,  som  forbereder 
os  til  at  kunne  komme  i  templet.  Hvis  vi  opfylder  vore 
forpligtelser,  uanset  hvad  de  er,  bliver  det  lettere  for  os 
at  holde  vore  pagter. 

Når  en  søgende  beslutter  sig  for  at  lære  mere  om 
Kirken,  opfordrer  missionærerne  vedkommende  til  at 


Ældste  Gonzålez  og  hans  hustru  Zulma  og  deres  familie. 

indgå  små  forpligtelser,  som  f.eks.  at  bede,  komme  i 
kirke  og  læse  i  skrifterne.  Når  undersøgeren  opfylder 
disse  forpligtelser,  så  ved  missionærerne,  at  vedkom- 
mende forbereder  sig  til  at  indgå  dåbspagten  og  er  ved 
at  få  et  vidnesbyrd. 

Mormons  Bog  var  nøglen  til  min  omvendelse.  Jeg 
holder  så  meget  af  Mormons  Bog,  fordi  vi  ved  hjælp 
af  den  kan  lære  om  Jesus  Kristus.  Vi  kan  lære,  at  han 
er  Guds  Søn  og  vor  Frelser.  Vi  kan  udvikle  vores  eget 
vidnesbyrd  om  ham.  Han  kan  blive  virkelig  for  os. 
Han  er  virkelig.  Når  vi  nærmer  os  ham  og  opfylder 
vore  forpligtelser  og  holder  vore  pagter,  kan  vi  også 
føle  hans  kærlighed,  som  er  virkelig.  Du  må  altid 
huske  på  ham  og  på,  hvordan  du  fik  dit  vidnesbyrd 
om  ham.  • 

Tempelkort 


I  hele  2003  indeholder  hvert  nummer  af  Lille  Liahona 
tempelkort.  Tag  tempelkortene  ud  af  tidsskriftet,  lim  dem 
på  karton  og  klip  dem  ud.  Saml  på  kortene,  så  de  kan 
minde  dig  om  templets  betydning. 


Templet 


Indviet  den  30.  oktober  1978 
af  præsident  Spencer  W  Kimball 


Templet  i  Jordan  River  i  Utah 


Indviet  den  16.  november  1981 

af  præsident  Spencer  W  Kimball  (bønnen 

blev  læst  op  af  præsident  Marion  G.  Romney) 


Templet  i  Nuku'alofa  i  Tonga 


Indviet  den  9.  august  1983 

af  præsident  Gordon  B.  Hinckley 


Templet  i  Tokyo  i  Japan 


Indviet  den  27.  oktober  1980 
af  præsident  Spencer  W  Kimball 


■*V» ;l"  Hsvtoi 


Templet  i  Atlanta  i  Georgia 

Indviet  den  1.  juni  1983 

af  præsident  Gordon  B.  Hinckley 


Templet  i  Santiago  i  Chile 


Indviet  den  15.  september  1983 
af  præsident  Gordon  B.  Hinckley 


Templet  i  Seattle 
i  staten  Washington 

Indviet  den  17.  november  1980 
af  præsident  Spencer  W  Kimball 


www 


Templet  i  Apia  i  Samoa 

Indviet  den  5-  august  1983 

af  præsident  Gordon  B.  Hinckley 


•W    -j 


Templet  i  Mexico  City  i  Mexico 


Indviet  den  2.  december  1983 
af  præsident  Gordon  B.  Hinckley 

BESØG  SLÆRERINDEBUDSKABET 


Bered  familiens  medlemmer 
ved  at  styrke  dem  åndeligt 


Udvælg  og  læs  bønsomt  de 
skriftsteder  og  lærdomme 
fra  dette  budskab,  som 
opfylder  behovene  hos  de  søstre, 
du  besøger.  Fortæl  om  dine  ople- 
velser og  aflæg  vidnesbyrd.  Motivér 
dem,  du  underviser,  til  at  gøre  det 
samme. 

Det  Første  Præsidentskab: 

»Hjemmet  er  grundlaget  for  et  ret- 
skaffent liv,  og  intet  andet  kan  erstatte 
det  eller  varetage  dets  afgørende 
funktioner  i  opfyldelsen  af  denne 
opgave  fra  Gud. 

Vi  råder  forældre  og  børn  til  at 
prioritere  familiebøn,  familieaften, 
studium  af  og  instruktion  i  evangeliet 
samt  sunde  familieaktiviteter  højest. 
Uanset  hvor  værdige  eller  relevante 
andre  krav  eller  aktiviteter  måtte 
være,  må  de  aldrig  få  lov  til  at  erstatte 
de  guddommeligt  pålagte  pligter, 
som  kun  forældre  og  familier  kan 
udføre  på  rette  måde«  (brev  fra  Det 
Første  Præsidentskab,  11.  feb.  1999; 
seLiahona,  dec.  1999,  s.  1). 

Præsident  Gordon  B.  Hinckley: 
»...  elsk  jeres  børn.  Værdsæt  dem. 
De  er  så  dyrebare.  De  er  så  umåde- 
ligt betydningsfulde.  De  er  fremti- 
den. I  har  brug  for  mere  end  jeres 
egen  visdom  til  at  opdrage  dem.  I 
har  brug  for  Herrens  hjælp.  Bed 
om  den  hjælp  og  følg  den  inspi- 
ration, I  modtager«  (»Et 


stof  af  tro  og  vidnesbyrd«,  Stjernen, 
jan.  1996,  s.  89). 

Moses  5:11-12:  »Eva  . . .  hørte  alt 
dette  og  blev  glad  og  sagde:  Var  det 
ikke  for  vor  overtrædelse,  ville  vi 
aldrig  have  fået  afkom  og  ville  aldrig 
have  kendt  godt  og  ondt  og  glæden 
over  vor  forløsning  og  det  evige  liv, 
som  Gud  giver  alle  de  lydige.  Og 
Adam  og  Eva  velsignede  Guds  navn, 
og  de  kundgjorde  alt  for  deres  søn- 
ner og  døtre.« 

Ældste  Henry  B.  Eyring,  De  Tolv 
Apostles  Kvorum:  »Knæl  som  familie 
sammen  ned  i  ydmyg  bøn  og  giv  alle 
mulighed  for  at  bede.  Der  vil  være 
tider,  hvor  bønnerne  synes  udenad- 
lærte, og  hvor  de,  der  ikke  beder, 
lader  tankerne  vandre.  Men  der  vil 
være  andre  uvurderlige  øjeblikke, 
hvor  nogen  vil  bede  i  tro  for  virkelige 
behov,  og  Helligånden  vil  røre  hjer- 
terne med  vidnesbyrd.  Jeg  erindrer 


ikke  så  meget  af  min  mors  belæ- 
ringer, som  jeg  husker  hendes  bøn- 
ner for  os.  Jeg  kunne  føle  hendes 
kærlighed,  og  Anden  bekræftede  i  mit 
hjerte,  at  hun  elskede  vor  himmelske 
Fader  og  Frelseren,  samt  at  hendes 
bønner  ville  blive  besvaret.  Hun 
bragte  velsignelser  ned  over  os  den- 
gang, og  det  gør  mindet  om  hendes 
bønner  stadig«  (»En  arv  af  vidnes- 
byrd«, Stjernen,  juli  1996,  s.  64). 

Bonnie  D.  Parkin,  Hjælpeforenings 
hovedpræsidentinde:  »Den  åndelige 
styrkelse  af  vores  familie  begynder  i 
vores  eget  hjem,  hvad  enten  det  er  en 
græshytte  eller  et  palads.  Den  fortsæt- 
ter med  vore  niecer,  nevøer,  kusiner 
og  fætre  samt  børnebørn.  Den  omfat- 
ter vores  menigheds  primarybørn  samt 
unge  piger  og  unge  mænd  såvel  som 
vore  naboer  og  lokalsamfund.  Det 
begynder  med,  at  vi  ofte  aflægger 
vores  vidnesbyrd,  at  vi  tror  på  vore 
børns  evner  og  talenter,  at  vi  fortæller 
om  vore  kampe  såvel  som  om  vore 
sejre,  at  vi  krammer  og  lytter  mere  end 
vi  haster  og  skælder  ud,  at  vi  fortæller 
om  besvarede  bønner,  at  vi  levendegør 
skrifterne  gennem  historier  og  belæ- 
ringer, at  vi  beder  andre  om  at  tilgive 
os,  såvel  som  at  vi  tilgiver  dem  deres 
ufuldkommenheder.  Selvfølgelig  sker 
alt  dette  ikke  på  én  gang.  Vi  stræber 
blot  videre!  Vi  må  aldrig  give  op  over 
for  vore  børn  eller  over  for  os  selv.« 

•  På  hvilke  måder  kan  vi  styrke 
vores  egen  og  vores  families 

åndelighed? 

•  Hvorfor  har  vi  så  hårdt 

brug  for  Herrens  hjælp  til  at 

kunne  opdrage  vore  børn?  ■ 

EVANGELISKE    KLASSIKERE 


o 
5 

S 
o 

PRÆSIDENT  N.  ELDON  TANNER  (1898-1982) 

Hvis  dagen  i  dag  var  din  sidste  på  jord, 
og  livsrejsen  endte,  altfor  hurtigt  endda. 
Hvad  var  da  dit  værd  efter  møjen  så  stor? 
Hvad  kunne  du  da  tage  med  dig  herfra? 
-  Anonym 

Disse  ord  fra  et  kendt  digt  opsummerer,  hvad  livet 
drejer  sig  om.  Vi  bliver  født,  vi  lever,  og  vi  dør,  og 
hvad  er  formålet?  Vores  kundskab  om  og  forstå- 
else af  formålet  med  vores  eksistens,  og  hvad  vor  evige 
skæbne  bliver,  bør  hjælpe  os  til  at  bestemme  os  til,  hvor- 
dan vi  skal  leve,  og  hvordan  vi  kan  skille  det  fra,  der  virke- 
lig betyder  noget,  og  så  stræbe  efter  det. 

Vi  bør  hver  især  sige:  »I  dag  er  den  første  dag  i  resten  af 
mit  liv.  Lad  mig  begynde  nu  at  forberede  mig  til  det  evige 
liv,  så  jeg  må  komme  til  at  opleve  en  fuldstændig  glæde  og 
lykke  nu  og  for  evigt.«  Når  alt  kommer  til  alt,  er  det  jo  det, 
vi  alle  sammen  ønsker,  og  det  er  af  yderste  vigtighed,  at  vi 
tager  os  tid  til  at  finde  ud  af,  hvordan  vi  kommer  så  vidt, 
og  begynder  nu  at  arbejde  på  det  dag  efter  dag. 

Dag  for  dag 

For  at  kunne  opnå  dette  må  vi  studere  og  lære  og  for- 
øge vores  viden  om  og  forståelse  af  evangeliet.  Og  ved  at 
anvende,  hvad  vi  lærer  dag  for  dag  og  hver  eneste  dag, 
øges  vores  tro  og  vidnesbyrd,  hvilket  er  af  største  betyd- 
ning for  vores  egen  frelse,  såvel  som  for  vores  indflydelse 
på  dem,  vi  elsker,  og  som  vi  ønsker  at  dele  vores  lykke  og 
velsignelser  med. 

Husk  altid  på,  at  hensigten  med  evangeliet  er,  at  vi 
lærer,  hvordan  vi  skal  opføre  os  til  fremme  af  vores  ånde- 
lige og  timelige  gøremål.  Det  er  ikke  nok  at  komme  til 
Kirkens  møder,  at  nyde  nadveren,  at  deltage  i  religiøse 
samtaler  og  derefter  vende  det  døve  øre  til  vores  families, 
vore  naboers  eller  samfundets  behov  eller  være  uærlige 
eller  samvittighedsløse  i  vores  omgang  med  dem. 

Det  er  heller  ikke  nok  at  være  en  god,  pligtopfyldende 
samfundsborger,  som  yder  bidrag  til  velgørenhed,  er  aktiv 


i  det  offentlige  liv  og  i  almindelighed  lever  et  godt  kristent 
liv.  Skønt  det  er  prisværdigt,  er  det  ikke  tilstrækkeligt  til  at 
gøre  os  berettigede  til  den  fuldkomne  glæde  og  det  evige 
liv,  som  vor  Fader  i  himlen  har  lovet  dem,  der  elsker  ham 
og  holder  hans  befalinger. 

Vore  pligter 

I  husker  nok  beretningen  om  ham,  som  kom  hen  til 
Frelseren  og  sagde: 

»>Mester,  hvad  godt  skal  jeg  gøre  for  at  få  evigt  liv?< 

Han  svarede  ham:  >. . .  Vil  du  gå  ind  til  livet,  så  hold 
budene!<«  (Matt  19:16-17). 

I  skrifterne  forklares  det  igen  og  igen,  hvad  befalin- 
gerne er,  og  at  et  af  de  krav,  der  skal  opfyldes,  for  at  man 
kan  få  det  evige  liv,  eller  bo  hos  Gud,  er  dåb,  udført  med 
den  rette  myndighed  i  hans  kirke  og  rige.  Ved  dåben  bli- 
ver vi  medlemmer  af  den  sande  kirke  og  påtager  os  de 
ansvar,  der  er  forbundet  med  dette  medlemskab. 

Vi  har  fået  formaning  om  at  lære  vore  pligter  at  kende 
og  virke  i  det  embede,  hvortil  vi  er  blevet  udpeget,  og  vi  er 
blevet  advaret  om,  at  hvis  vi  ikke  gør  det,  bliver  vi  ikke  reg- 
net for  værdige  til  at  stå  i  vores  kald  (se  L&P  107:99-100). 

Øvelse  gør  mester 

Hvordan  holder  vi  os  på  den  rette  sti,  så  vi  kan  nå  vore 
mål  og  til  slut  det  evige  liv?  Kun  ved  at  beherske  os  og  ved 
hver  dag  at  omvende  os  fra  de  gamle  vaner,  eller  svaghe- 
der, som  hindrer  os  i  at  virkeliggøre  vore  guddommelige 
muligheder  og  nå  vores  endemål.  Vi  ved,  at  vi  er  nødt  til 
at  arbejde  uophørligt  for  at  kunne  opnå  noget  som  helst  i 
livet,  som  er  umagen  værd. 

Før  en  golfspiller  begynder  en  turnering,  øver  han  sig  i 
timevis  på  hvert  enkelt  slag.  Musikere,  kunstnere  og  talere 
må  alle  arbejde  og  øve  sig  for  at  kunne  blive  dygtige.  Hvor 
meget  vigtigere  er  det  da  ikke  for  os  at  berede  os  på  at 
udføre  vor  himmelske  Faders  gerning,  han  som  har  sat  os 
her  med  et  vist  og  herligt  formål. 

Når  vi  tænker  over  nytten  af,  at  vi  bestemmer  os  til  at 
blive  bedre,  så  lad  os  beslutte  os  til  at  beherske  os,  så  vi  væl- 
ger vore  forsætter  med  omhu,  tænker  over  formålet  med  at 

træffe  dem  og  endelig  indgår  forpligtelser  med  den  hensigt 
at  opfylde  dem  og  ikke  lade  nogen  forhindring  standse  os. 
Lad  os  ved  begyndelsen  af  hver  dag  minde  os  selv  om,  at  vi 
kan  holde  et  forsæt  blot  denne  dag.  Når  vi  gør  det,  bliver 
det  lettere  og  lettere,  indtil  det  bliver  en  vane. 

Gør  din  dag  god 

Jeg  kendte  en  ung  pige,  som  blev  undervist  i  evangeliet 
og  gerne  ville  slutte  sig  til  Kirken,  men  som  havde  vanske- 
ligheder med  at  overholde  visdomsordet.  Hun  røg  cigaret- 
ter og  drak  kaffe,  og  tanken  om  aldrig  mere  at  skulle  nyde 
en  cigaret  eller  en  kop  kaffe  overvældede  hende.  En  af 
missionærerne  foreslog  hende  at  prøve  det  blot  en  enkelt 
dag  og  derpå  en  enkelt  dag  mere.  Hun  fandt  ud  af,  at  hun 
ved  at  tage  én  dag  ad  gangen  kunne  klare  det,  og  hun 
blev  snart  efter  døbt.  Det  samme  gælder  i  ethvert  tilfælde, 
hvor  man  ønsker  at  ændre  en  dårlig  vane  til  en  god. 

Den  største  velsignelse,  man  kan  nyde  her  i  livet,  er 
ved  aftenstid  at  gå  i  seng  med  god  samvittighed  og  vide, 
at  man  den  dag  har  levet  i  harmoni  med  Frelserens  lære 
og  har  udført  det  arbejde,  man  har  fået  pålagt. 

Nu  står  vi  over  for  den  første  dag  i  resten  af  vores  liv. 
Lad  os  med  disciplin  og  beslutsomhed  gøre  dette  år  til  et 
godt  år  og  et  godt  liv  for  os  selv  og  for  vores  familie  og 
næste.  Det  er  godt  at  begynde  hver  ny  dag  med  følgende 
forsætter  eller  nogle,  man  selv  vælger: 

Bare  i  dag 

•  Jeg  vil  søge  min  himmelske  Fader  i  oprigtig  bøn.  Jeg  vil 

o 

lytte  efter  Andens  tilskyndelser  og  lade  mig  lede  af 
dem. 

•  Jeg  vil  udtrykke  min  kærlighed  til  Gud  og  hans  Søn, 
Jesus  Kristus,  i  bøn  og  vil  vise  min  kærlighed  til 
dem  ved  at  tjene  mine  medmennesker. 

•  Jeg  vil  studere  og  stræbe  efter  en  større  forstå 
else  af  evangeliet. 

•  Jeg  vil  først  søge  Guds  rige  og  hans 
retfærdighed. 

•  Jeg  vil  lytte  til  og  rette  mig  efter  Guds  profets 
råd.  Jeg  vil  holde  pagterne  og  befalingerne. 


•  Jeg  vil  lære  en  eller  anden  om  evangeliet  med  ord  eller 
ved  mit  eksempel. 

•  Jeg  vil  overholde  Kirkens  standarder. 

•  Jeg  vil  i  ord  og  gerning  udtrykke  min  kærlighed  til  min 
familie. 

•  Jeg  vil  være  ærlig  i  alle  forhold. 

•  Jeg  vil  berede  mig  til  de  opgaver,  jeg  er  blevet  sat  til  at 
varetage. 

•  Jeg  vil  gøre  en  god  gerning  for  en  eller  anden  i  dag. 

•  Jeg  vil  udtrykke  min  påskønnelse  og  taknemlighed  for 
alle  velsignelser. 

•  Jeg  vil  være  loyal  i  de  forhold,  hvor  jeg  bør  være  loyal. 
Og  endelig  kan  vi  ikke  gøre  noget  bedre  end  at  sætte 

og  holde  forsætter,  der  findes  i  den  13.  trosartikel:  »Vi 
tror,  at  vi  må  være  ærlige,  sandfærdige,  kyske,  velgøren 
og  dydige  og  gøre  godt  mod  alle.  I  virkeligheden  kan  vi 
sige,  at  vi  følger  Paulus'  formaning:  Vi  tror  alt,  vi  håber  alt, 
vi  har  udholdt  meget  og  håber  at  kunne  udholde  alt.  Vi 
tragter  efter  alt,  hvad  der  er  dydigt,  elskeligt,  hvad  der  har 
godt  lov  eller  er  prisværdigt.«  ■ 


" 


Da  det  gik  op 
for  athe- 
nerne, at 
Paulus'  budskab  var 
religiøst,  spottede 
nogle  ham,  mens 
andre  høfligt  for- 
holdt sig  uinteresse- 
rede. Begge 
reaktioner  var  et 
udtryk  for,  at  de  så 
forbi  målet. 


SCOTT  BEAN 


E 


I  t  par  uger  før  jeg  skulle  begynde  i  skole,  sad  jeg  på 

verandaen  sammen  med  mine  venner  Grace  og 
A  Ron,  da  samtalen  faldt  på,  hvor  lidt  Grace  brød  sig 
om  sin  far.  Det  var  ikke  første  gang,  hun  nævnte  det. 

»Han  gør  mig  altid  så  flov,  når  vi  er  nogen  steder  -  bare 
det,  at  han  er  der.  Det  er  bare  så  irriterende,  når  han  altid 
skal  ...  «  Hun  fortsatte  med  at  snakke  om  sin  fars  ufuld- 
kommenheder og  om,  hvordan  han  ikke  levede  op  til 
hendes  forventninger. 

Ron  drejede  samtalen  over  på  sin  familie  og  begyndte 
at  fortælle  om,  at  han  ikke  syntes,  at  hans  mor  var  hjemme 
nok,  og  at  han  ikke  brød  sig  om  hendes  påklædning.  Han 
mente  ikke,  at  han  skulle  være  hjemme  til  en  bestemt  tid 
om  aftenen,  eller  at  hans  far  burde  råbe  så  meget. 

Jeg  sad  hele  tiden  i  sofagyngen  og  ventede  på,  at  de 
skulle  spørge  mig  om,  hvad  jeg  ikke  kunne  lide  ved  min 
familie.  Jeg  kunne  ikke  sige,  at  jeg  ikke  elskede  min  fami- 
lie. Vi  havde  boet  fem  forskellige  steder  og  flytningerne 
havde  knyttet  stærke  bånd  mellem  min  bror  og  min  søster 
og  mig.  Vi  stolede  på  hinanden  og  tog  hinanden  i  forsvar. 


Vores  nære  forhold  var  noget,  som  min  mor  var  meget 

stolt  af. 

Så  sagde  Grace:  »Hvad  med  din  familie,  Scott?« 

Jeg  sagde  ikke  noget  et  minuts  tid.  Jeg  valgte  mine  ord 

med  omhu,  for  jeg  vidste,  at  det,  jeg  sagde,  ville  være 

udtryk  for,  hvad  jeg  troede  på.  Da  jeg  endelig  talte,  følte  jeg, 

o 

at  Anden  lagde  mig  ordene  i  munden.  Ingen  af  dem  afbrød 
mig,  mens  jeg  talte  om,  hvor  meget  min  familie  betød  for 
mig,  og  at  jeg  håbede  at  kunne  være  sammen  med  dem  i  al 
evighed.  Jeg  opfordrede  dem  til  at  have  større  tålmodighed 
med  deres  familie.  Jeg  sagde,  at  de  skulle  se  på  helheden. 

Jeg  løb  indenfor  og  hentede  familieproklamationen, 
som  er  skrevet  af  Det  Første  Præsidentskab  og  De  Tolv 
Apostles  Kvorum.  Jeg  læste  det  syvende  afsnit  op  for  dem 
og  fokuserede  hovedsagelig  på  de  egenskaber,  som  vi  bør 
bygge  familiens  indbyrdes  forhold  på:  »Lykke  i  familielivet 
vil  med  størst  sandsynlighed  opnås,  når  det  er  baseret  på 
Herren  Jesu  Kristi  lærdomme.  Vellykkede  ægteskaber  og 
familier  bygges  på  og  fastholdes  ved  tro,  bøn,  omvendelse, 
tilgivelse,  respekt,  kærlighed,  barmhjertighed,  arbejde  og 

sunde  fritidsbeskæftigelser«  (Liahona,  okt. 
1998,  s.  24). 

Da  jeg  havde  læst  det,  sagde  jeg:  »Det  er, 
hvad  min  familie  tror  på.  Det  er  det,  vi  gerne 
vil  være  og  stræber  efter  at  være.  Jeg  ved,  at 
hvis  jeg  kan  gøre  alt  det,  så  kan  jeg  stå  frem 
sammen  med  min  familie  på  dommens  dag 
og  vide,  at  vi  kan  være  sammen  for  evigt.« 

Jeg  ved  ikke,  hvor  godt  mine  venner  tog 
imod  disse  ord  på  grund  af  den  lange  pause, 
de  begge  holdt.  Vi  sad  der  lidt  og  tænkte 
over,  hvad  der  var  blevet  sagt. 

Senere  gik  tusind  tanker  gennem  hovedet 
på  mig.  Jeg  var  stolt  over,  at  jeg  var  ved  at 
forberede  mig  til  en  mission  ved  at  fortælle 
mine  venner  om  Kirkens  lærdomme  vedrø- 
rende familien.  Men  gjorde  jeg  det  på  den 
rigtige  måde?  Og  hvad  ville  de  tænke,  hvis  jeg 
forsøgte  at  forklare  mere  om  evangeliet? 

Mens  jeg  gjorde  mig  klar  til  at  gå  i  seng, 


bladrede  jeg  gennem  mine  skrifter  og  slog 
op  på  afsnit  4  i  Lære  og  Pagter.  Her  får  vi  at 
vide,  at  hvis  vi  missionerer  for  Herren  »af 
[vores]  hele  hjerte,  sjæl,  sind  og  styrke,«  så 
kan  vi  »stå  ulastelige  for  Gud  på  den  yderste 
dag«(L&P4:2). 

Selvfølgelig  har  mine  venner  og  jeg  stadig 
vore  uoverensstemmelser.  Men  jeg  blev  klar 
over,  at  ingen  mister  en  rigtig  ven,  blot  fordi 
man  taler  om  religion  og  tro.  Selv  om  Grace 
og  Ron  ikke  sluttede  sig  til  Kirken,  er  jeg  sta- 
dig venner  med  dem.  Jeg  havde  det  godt 
med  at  have  forklaret  dem,  hvad  jeg  tror  på. 
At  de  ikke  straks  ændrede  deres  opfattelse  af 
familien  eller  religion,  betyder  ikke  noget.  Jeg 
ved,  at  der  findes  hundredvis  af  beretninger 
om,  hvor  vigtigt  det  er  at  holde  ud,  når  man 
missionerer.  Min  bliver  måske  en  af  dem.  ■ 


Scott  Bean  er  medlem  afElkhorn  Ward  i  Omaha 
Stav  i  Nebraska. 


Da  mine  ven- 
ner spurgte: 
»Hvad  med 
din  familie,  Scott?« 
fik  jeg  mulighed 
for  at  fortælle  dem 
sandheden  -  om 
min  familie  og  om 
evangeliet. 


LIAHONA  MARTS  2003 

Unge  Piger  til 


KATHLEEN  LUBECK  PETERSON 

Da  Juliana  Circe  da  Costa  fra  Colonia  Gren  i  Jundiai 
Stav  i  Brasilien  fyldte  18,  var  hun  bekymret  for  at 
skulle  til  at  komme  i  Hjælpeforeningen.  »Jeg  var 
bange  for,  at  jeg  ville  føle  mig  ensom  og  beklemt  ved  at 
være  sammen  med  de  voksne  kvinder  i  menigheden,«  siger 
hun.  »I  begyndelsen  var  det  underligt,  men  Herren  har  en 
hensigt  med  alt.  Jeg  siger  ikke,  at  det  var  let,  men  jeg  tak- 
ker Herren  og  søstrene  for,  at  de  var  så  søde  mod  mig.« 

Julianas  hjælpeforeningspræsidentinde,  Rita  Ribereiro 
Pandolfi,  spillede  en  afgørende  rolle  i  Julianas  oprykning. 
»I  vores  menighed  tager  vi  imod  de  unge  piger  med  åbne 
arme,«  siger  hun.  »Vi  ved,  at  de  står  over  for  mange  nye 
udfordringer,  når  de  forlader  Unge  Piger  og  begynder  at 
komme  i  Hjælpeforeningen.« 

Ligesom  Juliana  er  der  mange  andre  unge  piger,  som 
føler,  at  det  kræver  lidt  tilpasning  at  komme  i 
Hjælpeforeningen.  Men  ikke  alle  unge  piger  er  ængste- 
lige ved  at  blive  medlem  af  Hjælpeforeningen.  For  nogle 
er  det  en  kærkommen  forandring  at  komme  i 
Hjælpeforeningen.  »Jeg  var  klar  til  nye  udfor- 
dringer,« siger  Rachel  Kramer  fra  Chapel  Hill 
Første  Ward  i  Durham  Stav  i  North  Carolina.  »Jeg 
var  lige  så  klar  til  at  forlade  Unge  Piger  som  18- 
årig  som  jeg  havde  været  klar  til  at  blive  en  del 
af  Unge  Piger  som  12-årig.  Jeg  mente,  at 
kvinderne  i  Hjælpeforeningen  var  kloge  og 
udstrålede  glæden  ved  at  leve  et  liv  i  harmoni 
med  evangeliet.  Og  jeg  var  glad  for  at  gå  videre  til 
de  lidt  dybere  samtaler  om  evangeliet  og  være  sam- 
men med  så  mange  kvinder,  som  jeg  kunne  se  op  til 
Men  uanset  om  unge  piger  er  klar  til  at  komme  i 
Hjælpeforeningen  eller  ej,  så  har  de  brug  for  det  samme  - 

ælpeforeningen 


Mie  søstre  har 
brug  for  at 
føle  sig  elsket 
og  værdsat, 
når  de  rykker 
op  fra  Unge 
Piger  til 
Hjælpefor- 
eningen. 

at  blive  elsket  og  værdsat,  at  have  venner,  at  lære,  at  føle 
Anden  og  være  en  del  af  organisationen.  Erfaringerne 
viser,  at  visse  ting  kan  gøre  overgangen  lettere.  Den  rette 
planlægning  mellem  Unge  Pigers  og  Hjælpeforeningens 
præsidentskaber,  venskabsformidling  og  et  stærkt  netværk 
af  omsorgsfulde  medlemmer  i  menigheden,  kan  være  til 
hjælp. 

Ledernes  samarbejde 

I  Kirkens  instruktionshåndbog  finder  vi  grundlaget  for 
overgangen  til  Hjælpeforeningen,  nemlig  at  Unge  Pigers 
og  Hjælpeforeningens  præsidentskab  arbejder  sammen 
(se  Bog  2:  Ledere  i  præstedømmet  og  hjælpeorganisatio- 
nerne, 1998,  s.  206,  217). 

I  en  bestemt  stav  tilbereder  og  serverer  stavens  hjælpe- 
foreningspræsidentskab  hvert  år  et  måltid  i  forbindelse 
med  Unge  Pigers  lejr  for  bedre  at  lære  de  unge  piger  at 
kende.  »Vi  tager  af  sted  i  så  god  tid,  at  vi  kan  tale  med  hver 
enkelt  menighed,«  siger  hjælpeforeningspræsidentinde 
Carolyn  Rasmus  fra  Orem  Nordre  Stav  i  Utah.  »Vi  serverede 
noget,  hvor  vi  skulle  lægge  maden  på  deres  tallerken,  så  vi 
kunne  tale  med  hver  enkelt  ung  pige.  Jeg  kan  huske,  at 
pigerne  snakkede  -  positivt  -  om,  at  vi  havde  jeans  på,  at 
vi  ikke  var  bange  for  at  blive  snavsede,  og  at  vi  gav  os  tid  til 
at  komme  ud  til  lejren.  Vi  håber,  at  det  gav  dem  mulighed 
for  at  se  os  som  søstre,  der  er  til  at  snakke  med.« 

Evelia  de  Hoyos,  som  er  hjælpeforeningspræsidentinde 
i  Viveros  Ward  i  Cuautla  Stav  i  Mexico,  siger:  »Hvert  år  i 
oktober  besøger  vi  i  hjælpeforeningspræsidentskabet  laur- 
bærpigerne sammen  med  en  UV-repræsentant.  Vi  taler 
om  Hjælpeforeningens  erklæring,  organisationens  historie 
og  dens  formål,  dens  fokus  på  uddannelse,  personlig 


udvikling,  familien  og  hjemmet,  kyskhed,  besøgslærer- 
inder  og  programmet  Personlig  Fremgang.« 

Et  andet  hjælpeforeningspræsidentskab  tager  regel- 
mæssigt de  unge  pigers  behov  op  på  stavens  oplærings- 
møder.  »Ved  oplæringen  af  lederne,  både  i  Unge  Piger  og  i 
Hjælpeforeningen,  har  vi  sat  fokus  på  de  unge  pigers 
behov,«  siger  Margarita  Woodhouse,  som  er  hjælpefore- 
ningspræsidentinde i  San  Antonio  Stav  i  Texas.  »Ved  at 
planlægge,  hvordan  vi  i  højere  grad  inddrager  vore  unge 
søstre,  styrker  vi  Hjælpeforeningens  fremtid.« 

Hun  tilføjer:  »Vi  har  fundet  ud  af,  at  Unge  Pigers  lede- 
res tilstedeværelse  ved  Hjælpeforeningens  arrangementer 
spiller  en  afgørende  rolle  for  overgangen.  Unge  piger 
søger  de  velkendte  ansigter  blandt  de  ledere,  de  er  kom- 
met til  at  holde  af.  Udover  mødrene  er  Unge  Pigers  ledere 
Hjælpeforeningens  rollemodeller  for  unge  piger.« 

Mange  ledere  i  menighederne  og  i  staven  planlægger 
begivenheder,  som  bringer  søstrene  i  Unge  Piger  og 
Hjælpeforeningen  sammen.  Diana  Gardner  fra  Harrogate 
Ward  i  York  Stav  i  England  siger,  at  laurbærpigerne  blev  ind- 
budt til  at  komme  i  templet  for  at  udføre  dåb  på  den  aften, 
hvor  søstrene  i  deres  menigheds  hjælpeforening  modtog 
begavelser.  »Laurbærpigerne  og  Hjælpeforeningens  søstre 
spiste  middag  sammen  i  cafeteriet  og  gik  en  tur  rundt  i 
tempelhaven  sammen.  Deres  samtaler  har  haft  stor  betyd- 
ning for  de  unge  piger,«  siger  søster  Gardner. 

En  ung  pige  følte,  at  det  blev  lettere  for  hende  at 
rykke  op  i  Hjælpeforeningen,  fordi  hun  kom  til  inspira- 
tionsmøderne.  »Da  jeg  var  i  Unge  Piger,  inviterede 
Hjælpeforeningen  laurbærpigerne  med,«  siger  Vicky 
Hacking  fra  Pleasant  Hill  Ward  i  Orlando  Søndre  Stav  i 
Florida.  »De  arrangerede  jævnligt  en  håndarbejdsklasse, 
hvor  vi  kunne  være  med.  Nogle  gange  var  der  en  klasse 
for  mor  og  datter.  Dette  gav  mig  lyst  til  at  være  med  og 
lyst  til  at  komme  i  Hjælpeforeningen,  da  jeg  fyldte  18.« 

I  Billingham  Ward  i  Billingham  Stav  i  England  opfordrede 
Unge  Pigers  ledere  en  gruppe  søstre  fra  Hjælpeforeningen 
til  at  hjælpe  de  unge  piger  med  at  lave  julegaver  til  et  tje- 
nesteprojekt. »Det  var  dejligt  at  se  de  unge  piger  og  søs- 
trene fra  Hjælpeforeningen  blande  sig  med  hinanden  og 
komme  så  godt  ud  af  det  sammen  og  sludre  og  le  under 
mere  uformelle  forhold,«  siger  Ann  Helps,  som  er  anden- 
rådgiver i  Unge  Pigers  præsidentskab.  »Det  var  med  til  at 

nedbryde  de  unge  pigers  stereotype  opfattelse 
af  hjælpeforeningssøstre  og  få  dem  til  at  indse, 
at  ældre  søstre  også  engang  har  været  unge 
piger,  som  stadig  kan  more  sig.« 

Muligheder  for  at  tjene 

Unge  piger,  som  er  nye  i  Hjælpeforeningen, 
har  lettere  ved  at  føle  Hjælpeforeningens  ånd, 
når  de  inddrages  i  planlægningen,  undervis- 
ningen og  yder  tjeneste.  Når  de  får  tildelt 
besøgslærerinder  med  det  samme  og  selv  bli- 
ver besøgslærerinder  får  de  mulighed  for  at 
tjene  såvel  som  at  knytte  venskaber.  Man  kan 
også  kalde  en  ny  søster  til  en  komite  eller  give 
hende  andre  opgaver  i 
Hjælpeforeningen. 

I  nogle 
menigheder 
beder  man 
en  ny  søs 
ter  om 


at  være  med  til  at  give  en  lektion,  hvis  hun 
føler  sig  tryg  ved  det.  »Disse  unge  søstre  har 
med  deres  ungdommelige  syn  på  evangeliet 
ofte  gjort  et  dybt  og  varigt  indtryk  på  vores 
hjælpeforening,«  siger  hjælpeforeningspræsi- 
dentinde  Susan  Burningham  fra  Bountiful 
Hills  Ward  i  Bountiful  Centrale  Stav  i  Utah. 
»Jeg  skal  aldrig  glemme  dengang,  en  ung 
søster  i  sin  lektion  fortalte  os  om  nogle  af  de 
oplevelser,  hun  havde  nedskrevet  i  sin  dag- 
bog. I  en  anden  lektion  fortalte  to  unge  piger 
og  deres  mor  om,  hvorfor  de  havde  besluttet 
at  leve  et  rent  og  dydigt  liv.« 

Muligheder  for  at  tjene  fylder  sjælen  med 
glæde  og  en  følelse  af  at  tjene  et  formål.  Nye 
søstre  kan  blive  bedt  om  at 
hjælpe  andre  søstre  i 
Hjælpeforeningen  med 
barmhjertighedstje- 
neste  eller  med  et 
humanitært  projekt. 


Udover  at  føle 
sig  elsket  og 
værdsat  har 
de  unge  piger,  som 
rykker  op  i 
Hjælpeforeningen, 
brug  for  at  have 
venner,  at  lære,  at 
føle  Ånden  og  at 
være  en  del  af 
organisationen. 

AT  FØLE  SIG  ELSKET 


Bonnie  D.  Parkin,  Kirkens 
hjælpeforeningspræsidentinde 


»Min  overgang  fra  Unge  Piger  til 
Hjælpeforeningen  var  en  vidunderlig 
oplevelse  på  grund  af  tjeneste,«  siger 
Tagen  Spencer  fra  Princeton  Ward  i 
Pocatello  Østre  Stav  i  Idaho.  »Selv  om 
jeg  begyndte  i  Hjælpeforeningen  i  mit 
hjemward,  hvor  de  fleste  af  kvinderne 
var  ældre,  var  de  alle  meget  imødekom- 
mende over  for  mig.  Da  jeg  tjente  sam- 
men med  dem  i  et  humanitært  projekt, 
var  mange  af  menighedens  enker  til 
stede.  Vi  havde  fået  til  opgave  at  sortere 
brugt  tøj.  En  søster  ringede  og  tilbød  at 
tage  mig  med.  Hun  inviterede  mig 
endda  på  frokost  efter  tjenesteprojektet. 
Hver  gang  der  var  en,  der  fandt  en 
brugt  brudekjole,  tog  hun  den,  gav  den 
til  mig  og  begyndte  at  le.  Vi  hyggede  os 
virkelig.  Det  styrkede  mit  vidnesbyrd 
om  tjeneste  såvel  som  hjalp  mig  til  at 
knytte  venskaber  med  søstrene.« 


Knyt  venskaber  med  unge  piger 

Det  kan  blive  en  særlig  begivenhed  at  byde  nye  søstre 
velkommen  i  Hjælpeforeningen.  Nogle  præsidentskaber 
giver  hver  ung  pige  en  blomst  eller  et  indrammet  eksem- 
plar af  Hjælpeforeningens  erklæring.  Nogle  viser  hvert 
enkelt  nyt  medlem  særlig  opmærksomhed.  I  en  menighed 
lavede  præsidentinden  indbydelser,  hvori  der  stod:  »Så 
Hjælpeforeningens  frø  i  hjertet«,  og  bragte  det  personligt 
ud  til  hver  enkelt  ung  piger  sammen  med  en  pose  frø. 

Det  styrker  søsterfællesskabet  i  Hjælpeforeningen,  når 
man  byder  unge  piger  velkommen  og  tager  imod  dem 
med  kærlighed.  Det  kan  være  vigtigt  for  de  nye  søstre,  at 
man  sætter  sig  sammen  med  dem,  taler  med  dem  og 
hører  om  deres  interesser  og  deres  tilværelse.  Mange  af 
dem  er  vant  til  at  have  et  personligt  forhold  til  deres  vejle- 
der i  Unge  Piger.  De  har  også  behov  for  at  føle  sig  elsket  af 
deres  nye  hjælpeforeningssøstre. 

»Jeg  var  lige  flyttet  til  Atlanta,  første  gang  jeg  flyttede 
hjemmefra,«  siger  Tara  Towsley  fra  North  Point  Ward  i 
Roswell  Stav  i  Georgia.  »Jeg  var  selvfølgelig  lidt  ængstelig. 
Jeg  kan  huske,  at  jeg  til  et  nadvermøde  sad  og  tænkte  på 


»Mit  ønske  for  de 
unge  piger,  som 
rykker  op  i 
Hjælpeforeningen, 
er,  at  de  bliver 
modtaget  med 
åbne  arme,  at  de  føler  sig  trygge 
og  føler  Herrens  kærlighed  gennem 
de  kvinder,  de  omgås.  Hjælpefor- 
eningen bliver  det  sted,  hvor  hver 
enkelt  ung  pige  finder  andre 
kvinder,  som  tager  sig  af  hende  og 
tjener  hende.  Det  er  også  det  sted, 
hvor  hun  lærer  at  elske  sine  søstre. 
Mit  råd  til  disse  nye  søstre  er,  at  de 
skal  engagere  sig  og  glemme  sig 
selv.  Så  sker  der  mirakler. « 


at  tage  hjem,  da  en  vidunderlig 
dame  kom  hen  og  præsenterede 
sig.  Hun  fortalte  mig,  hvad  hun 
hed,  sagde  at  hun  var  hjælpefore- 
ningspræsidentinde og  fortalte 
mig,  hvor  hjælpeforeningsmødet 
blev  holdt.  Hun  sagde,  at  hun  var 
meget  glad  for,  at  jeg  var  der.  Jeg 
fik  det  straks  bedre.« 

En  hjælpeforeningspræsiden- 
tinde udfordrede  søstrene  i  sin 
menighed  til  at  lære  navnene  på 
hver  enkelt  ung  pige,  som  rykkede 
op  i  Hjælpeforeningen.  Hun  gav 
hver  søster  i  Hjælpeforeningen  et 
billede  og  en  kort  levnedsskildring 
af  alle  unge  voksne,  som  rykkede 
op.  Det  gjorde  det  lettere  for  sø- 
strene at  nævne  hver  enkelt  ung 
pige  ved  navn  og  gøre  sig  til  ven- 
ner med  hende. 

En  anden  hjælpeforeningspræ- 
sidentinde deltog  i  laurbærpigernes  klasse  og  bad  hver 
ung  pige  om  at  udfylde  et  kort  med  sit  eget  navn  og  nav- 
nene på  fem  søstre  i  menigheden,  som  hun  beundrede 
særlig  meget.  Derpå  sendte  hun  et  brev  til  hver  af  disse 
søstre,  hvori  hun  forklarede,  hvor  meget  den  pågældende 
laurbærpige  beundrede  søsteren.  Til  gengæld  viste  sø- 
strene særlig  omsorg  for  den  unge  pige. 

Mange  ledere  har  indset,  at  en  ung  pige,  som  er 
hjemme  på  sommerferie,  har  behov  for  venskab  lige  så 
meget  som  de  unge  piger,  som  bor  i  menigheden  hele 
året  rundt.  Særlig  opmærksomhed  hjælper  disse  søstre  til 
at  føle  sig  som  en  del  af  Hjælpeforeningen. 

Venskabsformidling  er  imidlertid  ikke  kun  til  glæde  for 
den  ene  part.  Søster  Margaret  D.  Nadauld,  den  tidligere 
præsidentinde  for  Kirkens  unge  piger,  siger:  »Jeg  håber,  at 
disse  nye  unge  voksne,  som  rykker  op  i  Hjælpeforeningen, 
medbringer  en  venlighed  og  lader  søstrene  føle  deres 
stærke  ånd,  kærlighed  til  Herren  og  til  skrifterne  og  forstå- 
else af  evangeliets  lærdomme.« 

M.  E.  Clayton  har  deltaget  i  Hjælpeforeningens  møder  i 
forskellige  menigheder.  Hvad  er  hendes  forslag  til,  hvordan 

man  gøre  overgangen  til  Hjælpeforeningen 
lettere? 

»Deltag!«  siger  hun.  »Hvis  de  unge  piger 
ønsker,  at  møderne  skal  være  mere  rettet 
mod  det,  de  er  interesserede  i,  så  kan  deres 
deltagelse  og  medvirken  i  programmet  gøre 
de  andre  søstre  mere  imødekommende  og 
forstående.  Hvis  de  aldrig  deltager,  kan  de  let 
komme  til  at  føle  sig  udenfor.« 

Penny  Rowe  fra  Leeds  Fjerde  Ward  i  Leeds 
Stav  i  England  siger:  »Som  ledere  må  vi  ydmygt 
bede  for  vore  medsøstre  og  for,  hvordan  vi 
bedst  kan  knytte  venskaber  til  dem.  Den  stør- 
ste leder  af  alle,  vor  Frelser,  viser  os  altid  vej.« 

Andre  hyrder  kan  hjælpe  til 

Skønt  ledere  i  Unge  Piger 
og  Hjælpeforeningen  gør 
det  største  stykke  arbejde 
med  at  hjælpe  de  unge 
piger,  når  de  rykker  op,  kan 
andre  hyrder  også  hjælpe  til 
-  forældre,  tidligere  ledere  i 
Unge  Piger,  præstedømme- 
ledere, hjemmelærere, 
besøgslærerinder,  venner, 
familier  i  menigheden  og  institutlærere.  Ved  at 
arbejde  sammen  kan  de  udgøre  et  sikkerheds- 
net for  disse  unge  piger  og  sikre,  at  de  ikke  bli- 
ver glemt  eller  falder  fra  på  dette  afgørende 
tidspunkt  i  deres  tilværelse. 

Bonnie  D.  Parkin,  som  er  Kirkens  hjælpe- 
foreningspræsidentinde,  siger:  »En  biskop  kan 
have  stor  betydning  for  en  ung  piges  indstil- 
ling over  for  Hjælpeforeningen.  Når  biskop- 
pen taler  med  hver  enkelt  ung  pige  og  taler 
om  Hjælpeforeningens  betydning  i  hendes  liv, 
har  det  betydning.«  Det  er  også  gavnligt,  at 
biskoppen  fortsætter  med  at  vise  opmærk- 
somhed og  interviewer  den  unge  pige,  efter 
at  hun  er  rykket  op  i  Hjælpeforeningen. 

Kelly  Smurthwaite  fra  Brigham  Young 
University-Idaho  56.  Ward,  BYU-Idaho  Fjerde 


Stav  blev  kaldet  til  hjælpeforeningspræsiden- 
tinde  i  den  menighed  for  studerende,  hvor 
hun  kom,  for  det  følgende  skoleår,  netop  som 
hun  skulle  til  at  rejse  hjem  på  sommerferie. 
»Min  biskops  sidste  råd  til  mig  var,  at  jeg  skulle 
lægge  mærke  til  hjælpeforeningslederne  i  mit 
hjemward,«  siger  hun.  »Han  opfordrede  mig 
også  til  at  forblive  aktiv  i  Hjælpeforeningen 
sommeren  over  ved  at  tage  til  inspirationsmø- 
derne  og  andre  aktiviteter.« 

Med  alle  de  fristelser,  som  er  så  fremher- 
skende i  verden,  og  med  Satans  forsøg  på  at 
forføre  dem,  som  bestræber  sig  på  at  følge 
Frelseren,  er  vi  nødt  til  at  holde  fast  i  vore 
anstrengelser  på  at  styrke  unge  voksne  sø- 
stre. Når  trofaste  sidste 
dages  hellige  samles  for  at 
elske,  støtte  og  beskytte 
disse  unge  piger,  kan 
Herren  i  fuldt  mål  udøse 
sine  velsignelser  over  dem. 
»Jeg  er  så  taknemlig  for 
Hjælpeforeningen.  Jeg 
føler,  at  den  har  forberedt 
mig  bedre  til  den  næste 
fase  af  mit  liv,«  siger  Tara 
Towsley.  »Den  har  givet  mig  mulighed  for  at 
knytte  venskaber  til  ældre  og  klogere  kvinder 
og  har  været  med  til  at  modne  mit  vidnesbyrd 
på  så  mange  måder.  Det  tog  nogen  tid,  inden 
jeg  fandt  min  plads,  men  med  tiden  har  jeg 
lært  at  føle  mig  hjemme  i  Hjælpeforeningen.« 
Og  sådan  bør  det  være. 
»Vi  elsker  disse  unge  piger  så  højt  og  beder 
altid  for  dem,«  siger  søster  Nadauld.  »Vi  holder 
ikke  op  med  at  elske  dem,  efter  at  de  har  for- 
ladt Unge  Piger.  Vi  ved,  hvor  vigtigt  det  er  for 
dem  at  holde  sig  nær  til  Kirken,  uanset  hvor 
gamle  de  er,  så  vi  beder  for,  at  vi  kommer  til  at 
se  dem  sidde  ved  siden  af  os  til  hjælpefor- 
eningsmøderne, efter  at  de  er  fyldt  18.«  ■ 

Kathleen  Lubeck  Peterson  er  medlem  af  Harbor  Hills 
Ward  i  Newport  Beach  Stav  i  Californien. 


Når  trofaste 
sidste  dages 
hellige  sam- 
les for  at  elske, 
støtte  og  beskytte 
disse  unge  piger, 
kan  Herren  i  fuldt 
mål  udøse  sine  vel- 
signelser over  dem. 

»Lær  af  mig,  for  jeg  er  sagtmodig  og  ydmyg  af  hjertet«  (Matt  11:29). 


Herren  Jesus  Kristus,, 
vor  fuldkomne  Mester, 
har  lært  os  om 
betydningen  af 
ydmyghed  i  ord  og 
gerning. 


ÆLDSTE  ATHOS  M.  AMORIM 

De  Halvfjerds 

Ved  mange  lejligheder  brugte 
Frelseren  kun  et  par  ord  eller  en 
enkelt  demonstration  til  at  fremhæve 
et  vidunderligt  evigt  princip.  Efter  f.eks.  at 
have  bespist  de  5000  sagde  han  til  sine  di- 
sciple: »Saml  de  stykker  sammen,  som  er 
tilovers,  så  intet  går  til  spilde«  (Joh  6:12),  og 
belærte  derved  dem  og  os,  at  vi  skal  undgå 
spild.  Og  da  apostlene  vendte  tilbage  fra 
deres  mission,  tog  Jesus  dem  med  ud  i  en 
båd  og  »drog  . . .  bort  derfra  ...  til  et  øde 
sted«  (Matt  14:13)  for  at  hvile  sig  og  min- 
dede os  derved  om,  at  alle  har  brug  for  et 
pusterum. 

Jesu  lærdomme  om  emnet  ydmyghed 
er  på  lignende  måde  præcise  og  gribende. 
De  fire  evangelier,  som  er  skrevet  med 
enestående  tydelighed  og  skønhed,  fører 
os  tilbage  til  dengang,  hvor  Guds  Søn 
vandrede  blandt  menneskene.  I  hans  stor- 
slåede liv  var  der  ikke  skygge  af  tegn  på 
stolthed,  hovmod  og  forfængelighed.  På 
samme  måde  afspejler  hans  ord  en  bestan- 
dig erkendelse  af  hans  afhængighed  af 
Faderen. 


Hans  ord  om  ydmyghed 

Ydmyghed  er  en  af  de  fremtrædende  prin- 
cipper, som  Herren  belærte  om  i  saligpris- 
ningerne. Til  sine  disciple,  som  var  samlet  ved 
bjergprædikenen  og  senere  til  nephiterne  på 
det  amerikanske  kontinent,  sagde  han: 

»Salige  er  de,  som  . . .  stige  [r]  ned  i  ydmyg- 
hedens dyb  og  blive  [r]  døbt  . . . 

Ja,  salige  er  de  fattige  i  ånden,  som  kom- 
mer til  mig,  thi  himmeriges  rige  er  deres  . . . 

Salige  er  de  sagtmodige,  thi  de  skal  arve 
jorden  ... 

Salige  er  de,  som  stifter  fred,  thi  de  skal 
kaldes  Guds  børn«  (3  Nephi  12:2-3,  5,  9; 
se  ogsåJSO,  Matt  5:4-5,  7,  11). 

Da  hans  disciple  spurgte  Jesus:  »Hvem  er 
den  største  i  Himmeriget?«  kaldte  han  et 
lille  barn  hen  til  sig,  irettesatte  dem  og 
sagde:  »Den,  der  ydmyger  sig  og  bliver  som 
dette  barn,  er  den  største  i  Himmeriget« 
(Matt  18:1,  4). 

»For  den,  der  er  den  mindste  blandt  jer 
alle,  han  er  stor«  (Luk  9:48). 

Jesus  påpegede  altid,  at  hans  Fader  var  kil- 
den til  hans  magt  og  kundskab.  Under  løv- 
hyttefesten gik  Jesus  op  til  templet  og 
underviste:  »Min  lære  er  ikke  min  egen,  men 
hans,  som  har  sendt  mig  . . .  Den,  der  taler  af 

sig  selv,  søger  sin  egen  ære.  Men  den,  der  søger  hans  ære, 
som  har  sendt  ham,  han  er  sanddru,  og  der  er  ingen  uret 
hos  ham«  (Joh  7:16,  18). 

Senere  bevidnede  Jesus:  »Jeg  [gør]  intet  af  mig  selv; 
men  som  Faderen  har  lært  mig,  sådan  taler  jeg  ...  for  jeg 
gør  altid  det,  der  er  godt  i  hans  øjne  . . .  Jeg  søger  ikke  min 
egen  ære«  {Joh  8:28-29,  50;  se  også  12:49-50). 

Mesterlæreren  advarede  ofte  mod  stolthed.  Under  et 
måltid  hjemme  hos  en  af  de  ledende  farisæere  lagde  Jesus 
mærke  til,  hvordan  gæsterne  ved  bordet  regnede  sig  for 
bedre  end  hinanden  (se  JSO,  Luk  14:7).  Han  fortalte  dem 
en  lignelse  og  sagde  så:  »For  enhver,  som  ophøjer  sig  selv, 
skal  ydmyges,  og  den,  der  ydmyger  sig  selv,  skal  ophøjes« 
(Luk  14:11;  se  også  18:14). 

Da  Jakobs  og  Johannes'  mor  bad  Jesus  om  at  vise  hen- 
des sønner  den  ære  at  sidde  ved  hans  højre  og  venstre 
hånd,  når  han  blev  herliggjort,  forklarede  Jesus,  at  dette 
var  et  privilegium,  som  han  ikke  havde  myndighed  til  at 
give.  Og  da  han  bemærkede  uenigheden  blandt  disci- 
plene, sagde  han:  »Den,  der  vil  være  den  første  blandt  jer, 
skal  være  jeres  træl,  ligesom  Menneskesønnen  ikke  er 
kommet  for  at  lade  sig  tjene,  men  for  selv  at  tjene«  (Matt 
20:27-28;  se  også  23:11-12;  Luk  22:24-27). 

Jesus  belærte  sine  disciple  om  guddommelig  ydmyghed 
i  deres  sidste  stund  sammen,  mens  de  gik  op  til 
Oliebjerget  lige  før  hans  anholdelse  og  korsfæstelse:  »Jeg 
er  det  sande  vintræ,  og  min  fader  er  vingårdsmanden  . . . 
Den,  der  bliver  i  mig,  og  jeg  i  ham,  han  bærer  megen 
frugt;  for  skilt  fra  mig  kan  I  slet  intet  gøre«  (Joh  15:1,  5). 

Lidt  senere  i  sin  store  forbøn  sagde  han: 

»Fader,  timen  er  kommet.  Herliggør  din  søn,  for  at 
Sønnen  kan  herliggøre  dig  . . . 

Jeg  har  herliggjort  dig  på  jorden  . . . 

Den  herlighed,  du  har  givet  mig,  har  jeg  givet  dem 
[Jesu  disciple] ,  for  at  de  skal  være  ét,  ligesom  vi  er  ét« 
(Joh  17:1, 4, 22). 

Hans  forbilledlige  ydmyghed 

Lige  fra  sin  fødsel  belærte  Frelseren  om  ydmyghed  ved 
sine  gerninger.  Den  store  Skaber  af  alle  ting  (se  Joh  1:3) 


nedlod  sig  til  at  blive  født  under  de  ringeste  forhold.  Han 
kom  til  verden  i  en  stald  og  blev  lagt  i  en  krybbe,  et  trug 
som  dyrene  åd  af.  Hans  første  besøgende  var  ydmyge  hyr- 
der (se  Luk  2:7-20). 

Da  Jesus  begyndte  at  udføre  mirakler  i  Galilæa,  spredtes 
rygtet  om  ham  over  hele  egnen.  Mange  mennesker  flokke- 
des om  ham  -  nogle  ønskede  at  blive  helbredt,  mens 
andre  blot  var  nysgerrige.  Til  de  syge  og  plagede  sagde 
han  ofte:  »Din  tro  har  [helbredt]  dig,«  og  understregede 
ved  den  mirakuløse  helbredelse  den  helbredtes  rolle  frem 
for  helbrederens.1  Og  da  en  spedalsk  kom  hen  og  sagde: 
»Hvis  du  vil,  kan  du  gøre  mig  ren«  (Mark  1:40),  helbredte 
Jesus  ham  og  sagde:  »Se  til,  at  du  ikke  siger  det  til  nogen« 
(Mark  1:44).  Jesus  gentog  dette  påbud  efter  mange  af  sine 
mirakler,  hvilket  afspejlede  et  dybt  ønske  om,  at  hans 
mirakler  blev  udført  og  modtaget  i  ydmyghed  og  hovedsa- 
gelig i  fortrolighed.2 

Efter  hans  mirakuløse  bespisning  af  de  5000  var  der  nogle 
blandt  mængden,  som  ville  gøre  ham  til  deres  konge.  En 
sådan  popularitet  og  magt  ville  i  høj  grad  have  fristet  eller 
fordærvet  de  fleste  mennesker.  Men  Jesus  modstod  gift- 
virkningen af  verdens  ros  og  trak  sig  tilbage  til  bjerget  for  at 
være  alene  (se  Joh  6:15).  En  anden  begivenhed,  hvor  Jesus 
var  genstand  for  storslået  folkelig  hyldest,  var,  da  han  sejrrigt 
red  ind  i  Jerusalem.  Skaren  råbte  hyldestord  og  bredte 
grene  og  deres  kapper  ud  foran  ham  (se  Matt  21:8-9).  Men 
ved  denne  lejlighed  valgte  Jesus  at  ride  på  et  æsel  -  et  vel- 
kendt messiansk  symbol  på  ydmyghed  (se  Zak  9:9). 

Tjeneste  er  altid  en  mulighed  for  at  tilegne  sig  ydmyg- 
hed. Jesus  viste  dette,  da  han  knælede  og  vaskede  apostle- 
nes fødder.  »Forstår  I,  hvad  jeg  har  gjort  mod  jer?«  spurgte 
han  dem.  »Jeg  har  givet  jer  et  forbillede,  for  . . .  en  tjener  er 
ikke  større  end  sin  herre,  og  en  udsending  ikke  større  end 
den,  der  har  sendt  ham«  (Joh  13:12, 15-16). 

Til  slut,  mens  han  led  allermest,  underkastede  Jesus  sig 
Faderen.  Og  ved  den  måske  mest  ydmyge  gerning  lod  han 
sig  hænge  op  på  korset.  Hans  sidste  ord  som  jordisk  men- 
neske var  typisk  for  hans  lærdomme  om  ydmyghed.  Efter  at 
Jesus  havde  udtalt  ordene:  »Det  er  fuldbragt«  (Joh  19:30), 
erklærede  han  også,  at  hans  Faders  vilje  var  fuldført  (se  JSO, 

Matt  27:54).  Derpå  bøjede  han 
hovedet  og  opgav  ånden. 

Vore  ord  og  handlinger 

Herren  Jesus  Kristus,  vor  fuld- 
komne Mester,  har  lært  os  om  betyd- 
ningen af  ydmyghed  i  ord  og  gerning. 
Oprigtige  og  trofaste  kristne  ønsker, 
at  deres  ord  og  gerninger  afspejler  en 
indre  sagtmodighed,  anger  og  villig- 
hed til  at  følge  Guds  vilje. 

Efter  trofast  at  have  forberedt  sig  i  et 
helt  år  rejste  Antonio  og  Roseli  Berrocal 
fra  Franca  Stav  i  Sao  Paulo  i  Brasilien  den 
2.  november  1995  med  deres  fem  børn  til 
templet  i  Sao  Paulo  for  at  blive  beseglet.  På 
vejen  mistede  søster  Berrocal  og  alle  børnene 
livet  ved  en  tragisk  og  skæbnesvanger  ulykke. 
Den  22.  i  samme  måned  trådte  broder 
Antonio  alene  ind  i  templet  for  at  blive  beseg- 
let til  sin  elskede  familie.  For  mig  var  mit 
interview  med  ham  en  storslået  og  uforglem- 
melig lære  i  ydmyghed.  Med  rørende  ord  gav 
han  udtryk  for  sin  taknemlighed  over  for  vor 
himmelske  Fader  og  hans  Søn,  Jesus  Kristus, 
for  den  trøst,  han  havde  følt  i  sorgens  og 
smertens  stund.  Han  var  taknemlig  for  de  hel- 
lige ordinancer,  som  skulle  udføres.  Broder 
Antonio  er  sagtmodig  og  ydmyg  af  hjertet. 

Jeg  er  også  imponeret  over  den  ydmyge 
tjeneste,  som  vore  ældre  brødre  og  søstre  og 
unge  missionærer  udfører  over  hele  verden. 
Der  bliver  flere  af  dem  dag  for  dag.  De  ofrer, 
arbejder  hårdt,  sparer  penge  op  til  deres 
egen  mission  og  vier  deres  liv  til  Gud  med 
rent  hjerte  og  ydmyg  ånd.  Jeg  inspireres  også 
af  de  ydmyge  trofaste  hellige,  som  hver 
måned  giver  deres  biskop  tiende  og  fasteofre 
af  deres  ærlige  og  hårde  arbejde. 

Disciplene  på  Det  Nye  Testamentes  tid 


vidnede  om  Frelserens  usædvanlige  liv  og  om 
hans  ord  og  hans  eksempel  på  ydmyghed. 
Vore  dages  profeter  og  apostle  har  vidnet  om, 
at  »hans  liv  . . .  spiller  en  central  rolle  i  men- 
neskets historie  ...  Vi  takker  Gud  for  den  ene- 
stående gave,  som  han  gav  os  i  form  af  sin 
guddommelige  Søn.«3 

Jesus  vil  i  herligbed 
snart  til  jorden  komme  ned . . . 
Pint  og  plaget  blev  han  her, 
herliggjort  vi  snart  ham  ser. 
Vraget  af  sit  folk  engang 
æres  nu  med  englesang. 4 

Han  lever.  Han  har  altid  og  vil  altid  være 
det  største  forbillede  med  hensyn  til  ydmyg- 
hed på  vores  vandring  i  hans  fodspor.  ■ 

Ældste  Athos  M.  Amorim  blev  afløst  i  oktober  2002 
som  medlem  af  De  Halvfjerds'  Andet  Kvorum. 


NOTER 

l.Se  Matt  9:22;  se  også  15:28;  Mark  10:52;  Luk  17:19. 

2.  Se  Matt  9:30;  Mark  7:36;  8:26;  9:9;  Luk  8:56. 

3.  »Den  levende  Kristus  -Apostlenes  vidnesbyrd«, 
Liahona,  apr.  2000,  s.  2-3. 

4.  »Jesus  vil  i  herlighed«,  Salmer  og  sange,  nr.  118, 
versene  1  og  3. 

Da  Jesus  sejr- 
rigt red  ind  i 
Jerusalem,  og 
skaren  råbte  hyldest- 
ord og  bredte  grene 
og  deres  kapper  ud 
foran  ham,  valgte 
han  at  ride  på  et 
æsel  -  et  velkendt 
messiansk  symbol 
på  ydmyghed. 

SIDSTE    DAGES    HELLIGE    RØSTER 


Miraklernes  tid  er  ikke  forbi 


Nitochka  Silva  Calisto 

En  lørdag  eftermiddag 
bestemte  jeg  mig  for  at  stu- 
dere søndagsskolelektionen 
til  næste  dag.  Den  handlede  om 
mirakler.  »Vi  kunne  sandelig  bruge  et 


mirakel  nu,«  tænkte  jeg.  Min  mor  var 
enke  og  vores  familie  havde  store 
økonomiske  problemer. 

Lige  siden  mine  søstre  og  jeg  var 
små  piger,  havde  vi  været  optaget  af 


at  væve  med  hestehår.  Vi  vaskede 
hestehårene,  farvede  dem  og 
vævede  dem  derpå  hår  efter  hår  til 
figurer  som  f.eks.  sommerfugle, 
mus  og  copihues  (Chiles  national- 
blomst). Det  er  et  stykke  meget 
fint  håndarbejde,  som  er  enestå- 
ende for  vores  land.  Vi  vævede  hele 
vinteren  lang  og  om  sommeren 

solgte  vi  vores  håndarbejde  på 
kunstmesser. 

Landets  økonomi  var  meget  pres- 
set det  år,  hvilket  havde  stor  betyd- 
ning for  vores  forretning.  Før  i  tiden 
havde  vi  skaffet  en  stor  del  af  vores 
indtægt  fra  en  kunstmesse  i  Temuco, 
en  turistby  i  det  sydlige  Chile.  Men 
det  pågældende  år  var  vi  ikke  blevet 
inviteret.  Vi  havde  sågar  ringet  til 
messens  arrangører,  men  de  næg- 
tede at  give  os  en  stand.  Vi  var 
bekymrede  over,  hvilken  betydning 
dette  indtægtstab  ville  få  for  os. 

Men  da  jeg  studerede  søndagssko- 
lelektionen denne  eftermiddag, 
ændrede  min  indstilling  sig  fuldstæn- 
dig. Først  læste  jeg  Mormon  9:19: 
» [Gud]  hører  ikke  op  med  at  være 
Gud;  og  han  er  en  Gud,  som  gør 
undergerninger.«  Dette  løfte  gav  mig 
nyt  mod.  Da  jeg  læste  vers  21,  blev 
jeg  endnu  mere  fortrøstningsfuld: 
»Jeg  siger  jer,  at  hver  den,  som  tror 
på  Kristus  og  ikke  tvivler,  skal  fa, 
hvad  som  helst  han  beder  Faderen 
om  i  Kristi  navn.« 

Jeg  tænkte  på  det  mirakel,  som  min 
familie  havde  brug  for,  og  jeg  beslut- 
tede at  rejse  den  fire  timer  lange  vej  til 
Temuco  for  at  tale  vores  sag. 

1  kulturministeriet  sagde  den 
ansvarshavende,  at  der  kun 
var  en  forsvindende  lille 
chance  for,  at  min  familie  kunne 
få  en  stand  ved  kunstmessen. 
Men  vi  havde  brug  for  pengene, 
så  jeg  fortsatte  med  at  tro  på 
mirakler. 


Da  jeg  kom  til  kulturministeriet, 
blev  jeg  nedslået  over  at  se  de  mange 
andre  mennesker,  som  var  der  for  at 
bede  om  det  samme,  og  over  at  høre, 
at  de  alle  havde  fået  afslag.  Men  jeg 
følte  stadig,  at  Herren  var  med  mig. 

Da  det  blev  min  tur  til  at  tale  med 
den  ansvarshavende,  fortalte  han  mig 
uden  omsvøb,  at  der  kun  var  en  for- 
svindende lille  chance  for,  at  vi  kunne 
få  en  stand,  men  at  man  endnu  ikke 
kunne  træffe  den  endelige  beslut- 
ning. Jeg  forklarede,  at  en  stand  ville 
være  ensbetydende  med  mad  til  min 
mor  i  vintermånederne,  men  jeg 
følte,  at  det  var  som  om  jeg  talte  til 
en  mur.  Men  uden  at  tænke  over  det 
fortalte  jeg  ham,  at  jeg  troede  på 
mirakler,  og  forlod  hans  kontor. 

Jeg  ringede  til  min  mand  og  bad 
ham  om  at  faste  sammen  med  mig. 
Jeg  kunne  ikke  lade  være  med  at 
tænke  på  ordene  i  søndagsskolelek- 
tionen: »[Gud]  er  en  Gud,  som  gør 
undergerninger.«  Jeg  havde  brug  for 
et  mirakel  -  nu. 

Jeg  ventede  i  seks  timer  i  kulturmi- 
nisteriet og  følte  mig  mere  og  mere 
beklemt  for  hver  minut,  der  gik.  Til 
sidst  så  jeg  håndarbejdsfolk  ankomme 
fra  hvert  eneste  hjørne  af  Chile  og 
ligeså  fra  andre  lande.  Messen  blev 
åbnet.  Med  en  klump  i  halsen  bad  jeg: 
»Din  vilje  ske.«  Pludselig  blev  jeg  over- 
vældet af  en  følelse  af  fred,  og  jeg 
besluttede  at  tale  endnu  engang  med 
den  ansvarshavende. 

Da  jeg  trådte  ind  på  hans  kontor, 
kunne  jeg  se,  at  hans  holdning  havde 
ændret  sig.  Han  fortalte  mig  høfligt, 
at  jeg  kunne  få  en  stand.  Jeg  fortalte 


ham  igen,  at  jeg  troede  på  mirakler. 
Vi  tjente  de  penge,  vi  havde  brug 
for,  på  messen,  og  personligt  lærte 
jeg,  at  Gud  fortsætter  med  at  udvirke 
mirakler  i  vore  dage.  Min  tro  vokser 
hver  dag  takket  være  alt,  hvad  han 

giver  mig.  ■ 

Nitochka  Silva  Calisto  er  medlem  af 
Carrion  Ward  i  Santiago  Independencia 
Stav  i  Chile. 


Intensiv 
familieomsorg 

Pamela  Steenhoek 


HP 

I 


o  timer  efter  at  vores  femte 
barn,  Angelique,  var  blevet 
født,  begyndte  hun  at  græde 
for  hvert  åndedrag,  hun  drog,  og 
begyndte  at  blive  blå.  Vi  indså,  at  der 
var  ved  at  ske  noget  forfærdeligt. 

Lægeundersøgelserne  viste,  at 
Angelique  havde  streptokokker  af 
type  B,  en  alvorlig  sygdom  for 
nyfødte.  Hun  blev  straks  overført  til 
et  hospital,  der  havde  specialiseret 
sig  i  denne  sygdom.  Jeg  var  tynget  af 
bekymringer,  da  mit  nyfødte  barn 
blev  kørt  bort  i  en  ambulance. 

Da  jeg  kom  hjem  fra  hospitalet  to 
dage  senere,  tog  jeg  direkte  ud  for  at 
se  til  Angelique.  Da  jeg  trådte  ind  på 
intensivafdelingen  for  nyfødte,  blev 
jeg  grebet  af  frygt.  Der  stod  to  læger 
og  en  masse  sygeplejersker  omkring 
min  datter.  Hun  lå  med  så  mange 
slanger  og  ledninger  på,  at  jeg  næ- 
sten ikke  kunne  se  hendes  lille  krop. 

Jeg  trak  en  læge  til  side  og  spurgte: 
»Overlever  hun?«  Han  så  på  mig  med 

en  dyster  mine  og  sagde:  »Det  ved  vi 
endnu  ikke,  men  vi  gør  alt,  hvad  vi 
kan,  for  at  redde  hende.«  Han  bad 
mig  om  at  tage  hjem  og  hvile  mig. 

Min  mand  og  jeg  talte  ikke  sam- 
men på  hjemvejen.  Vi  var  begge  alt 
for  bekymrede.  Min  mand  kørte  til- 
bage til  hospitalet  for  at  give  vores 
datter  en  velsignelse  og  tilbringe  nat- 
ten uden  for  intensivafdelingen. 

Mens  jeg  puttede  vore  fire  andre 
børn  i  seng  den  aften,  græd  min  æld- 
ste på  syv  år,  fordi  hun  ikke  kunne 
holde  Angelique  i  armene.  Vi  havde 
sagt  til  børnene,  at  Angelique  måske 
ikke  overlevede,  men  de  forstod  det 
ikke  rigtig. 

Jeg  gik  ind  på  mit  værelse  og  bad 
den  mest  oprigtige  bøn,  jeg  nogen 
sinde  har  bedt.  Jeg  fortalte  vor  him- 
melske Fader,  hvor  meget  jeg  elskede 
Angelique,  men  at  han  kunne  tage 
hende  til  sig,  hvis  det  var  hans  vilje. 
Jeg  forklarede,  at  jeg  vidste,  at  vi 
var  en  evig  familie,  og  takkede 
ham  for  mit  tempelægteskab. 
Netop  i  det  øjeblik  overvæl- 
dede en  følelse  af  fred,  kærlig- 
hed og  endog  lykke  mig  -  en 
følelse,  jeg  aldrig  skal  glemme. 

Derpå  følte  jeg  ganske  klart, 
at  Angelique  skulle  høre  vores 
stemmer.  Mine  børn  havde  ofte 
»talt«  til  Angelique,  før  hun  blev 
født.  Hun  havde  været  sammen 
med  os,  når  vi  bad  familiebøn,  nå| 
vi  spiste  sammen,  og  når  jeg  sang. 
Nu  kunne  hun  kun  høre  de  frem- 
mede stemmer  på  hospitalet. 

Jeg  vækkede  børnene,  og 
de  skiftedes  ivrigt  til  at  indtale 


små  beskeder  til  Angelique  på  en 
båndoptager.  Vi  sang  velkendte  pri- 
marysange, og  fortalte  hende,  hvor 
meget  vi  elskede  hende.  Vi  fortalte 
hende,  at  vi  ville  tage  os  godt  af 
hende  og  foretage  os  mange  ting 
sammen  med  hende,  hvis  hun  fik  det 
bedre.  Næste  morgen  tog  jeg  bånd- 
optageren med  på  hospitalet  og  bad 
sygeplejerskerne  om  at  lægge  den  for 
enden  af  Angeliques  vugge  og  afspille 
båndet  for  hende  hele  tiden. 

Da  jeg  vendte  tilbage  til  hospitalet 
senere  på  dagen,  tog  en  begejstret 
sygeplejerske  imod  mig  og  fortalte 
mig,  at  der  var  sket  noget  ganske 
forbløffende. 

Angelique  var  tilkoblet  en  respira- 
tor, som  registrerede,  hvornår  hun 
selv  trak  vejret,  og  når  maskinen 
gjorde  det  for  hende.  Når  vores  bånd 
blev  afspillet,  begyndte  hun  selv  at 


trække  vejret  halvdelen  af  tiden. 

Når  båndet  løb  ud,  trak  maskinen 
igen  vejret  for  hende.  Det  var  forbløf- 
fende at  se  hendes  lille  krop  live  op, 
når  båndet  blev  afspillet.  Sygeplejer- 
skerne spillede  båndet  døgnet  rundt. 
Angelique  kom  sig  langsomt  og 
kunne  komme  hjem  to  uger  senere. 

Jeg  har  en  stor  tro  på  bønnens 
magt  og  på  den  kærlighed,  en  familie 
kan  vise.  Jeg  har  et  vidnesbyrd  om,  at 
vor  himmelske  Fader  virkelig  hører 

Børnene  skiftedes  til  at  ind- 
tale små  beskeder  til  deres 
alvorligt  syge,  nyfødte  lille- 
søster. Vi  sang  velkendte  prima- 
rysange, og  fortalte  hende,  hvor 
meget  vi  elskede  hende. 

vore  bønner,  og  at  han  vil  inspirere 
os  ved  Helligånden,  hvis  vi  søger 
hans  vilje.  ■ 

Pamela  Steenhoek  er  medlem  af  Allatoona 
Ward  i  Marietta  Østre  Stav  i  Georgia. 


Giv  aldrig  op! 

Jason  Lacayo 

Det  skete  i  1970'erne,  hvor  min 
far,  Horacio  Lacayo,  var  en  fat- 
tig 13-årig  dreng.  En  dag  blev 
hans  mor  vred  på  ham  og  sagde,  at 
han  aldrig  blev  til  noget.  Han  blev 
ked  af  det  og  vidste,  at  han  måtte 
gøre  sig  mere  umage.  Han  beslut- 
tede, at  han  ville  forandre  sig. 

Ikke  så  længe  efter  mødte  han  to 
missionærer,  og  de  begyndte  at  for- 
tælle ham  om  Jesu  Kristi  sande  evan- 
gelium. Horacio  havde  et  stort  ønske 
om  at  lære  mere  og  om  at  blive  døbt, 
men  da  han  nævnte  det  for  sin  far, 
blev  hans  far  vred.  Han  sagde,  at  de 
allerede  havde  en  religion,  og  at  han 
aldrig  ville  give  ham  lov  til  at  blive 
medlem  af  en  anden  kirke. 

Så  Horacio  bad  sin  søster  Maria  om 
at  tale  med  deres  far  for  sig.  Han  lyt- 
tede ofte  til  hendes  råd.  Da  Horacio 
havde  fortalt  Maria  om  Kirken  og  for- 
klaret, at  han  gerne  ville  døbes,  indvil- 
ligede hun  i  at  hjælpe.  Hun  tog 
dåbsoptegnelsen  med  til  deres  far  og 
sagde  bestemt  til  ham:  »Det  bedste  du 
kan  gøre  for  din  søn  er  at  skrive 
under  på  dette  stykke  papir.« 

Hans  far  gav  til  sidst  sin  tilladelse, 
og  Horacio  blev  døbt.  Men  hans  far 
begyndte  snart  at  fortryde  sin  beslut- 
ning og  forbød  Horacio  at  gå  i  kirke. 


Da  Horacio  tryglede  ham  om  at 
ombestemme  sig,  bad  hans  far  ham 
vredt  om  at  flytte  hjemmefra  og 
aldrig  komme  tilbage.  Så  Horacio  flyt- 
tede hen  til  sin  tante. 

En  aften  omkring  et  år  senere 
drømte  Horacio,  at  hans  far  var 
meget  syg  og  kaldte  på  ham.  Den 
næste  morgen,  inden  han  tog  i  kirke, 
fortalte  han  sin  tante  om  sin  drøm. 
Hun  forsikrede  ham  om,  at  det  blot 
var  en  drøm,  og  at  han  ikke  skulle 
bekymre  sig  om  det. 

Da  han  kom  hjem  fra  kirke,  var 
hans  tante  meget  oprevet.  Hun  sagde: 
»Jeg  ved  ikke,  hvordan  du  kan  havde 
vidst  det,  men  din  far  er  kommet  til 
skade  i  en  ulykke.  Han  kalder  på  dig.« 
Da  Horacio  tog  hen  til  sin  far,  und- 
skyldte hans  far  for  det,  han  havde 
gjort,  og  sagde,  at  han  ikke  længere 
ville  modsætte  sig  Horacios  kirkeliv. 

Med  tiden  sluttede  mange  af 
Horacios  familiemedlemmer  og  ven- 
ner sig  til  Kirken.  I  dag  er  Horacio  og 
hans  hustru,  Aida,  og  deres  fire  søn- 
ner aktive  medlemmer  af  Kirken.  To 
af  deres  sønner  er  på  mission,  og  en 
af  dem  er  netop  kommet  tilbage  fra 
sin  mission. 

Hvordan  lykkedes  det  Horacio  at 
bevare  troen  som  dreng?  Han  glemte 
aldrig,  at  Herren  var  ved  hans  side, 
og  at  han  ikke  ville  svigte  ham.  Min 
far  gav  aldrig  op. 

Jeg  ved,  at  Herren  styrker  os  i 
vore  åndelige  kampe,  ligesom  han 
styrkede  min  far,  Horacio  Lacayo.  ■ 

Jason  Lacayo  er  medlem  af  Camorim 
Ward  i  Rio  de  Janeiro  Jacarepagua  Stav 
i  Brasilien  og  tjener  for  tiden  i  Osorno 
Missionen  i  Chile. 


Vores  nye 
missionær- 
tilværelse 

Robert  A.  Hague 


E 


fter  at  jeg  blev  pensioneret, 

levede  min  hustru  og  jeg  et 

A  bekvemmeligt  liv.  Vi  nød  at 


tjene  i  templet,  udføre  opgaver  i 
menigheden  og  staven  og  besøge 
vore  børn,  børnebørn  samt  mødre, 
som  var  blevet  enker.  Vi  kunne  ikke 
forestille  os  noget  bedre  liv. 

Men  så  begyndte  noget  at  røre  sig  i 
os.  Det  var  blevet  tid  til  alvorligt  at 
overveje  at  tage  på  mission,  og  det 
vidste  vi.  Vi  besluttede  snart,  at  vi  ville 
tjene,  men  vi  følte,  at  vi  skulle  skrive 
en  liste  over  alt  det,  som  skulle  klares, 
inden  vi  sendte  vore  missionæransøg- 
ninger af  sted.  Vi  udfærdigede  samvit- 
tighedsfuldt vores  liste  og  begyndte  at 
gøre  det,  der  stod  på  den. 

Der  gik  to  måneder,  og  så  opda- 
gede vi,  at  vores  huskeliste  blot  var 
blevet  endnu  længere.  »Pyt  med  det,« 
tænkte  vi.  »Vi  gør  os  bare  mere 
umage  for  at  få  listen  til  at  blive  kor- 
tere.« Men  det  blev  den  ikke.  Vi  blev 
klar  over,  at  skønt  vi  stadig  følte  os 
tilskyndet  til  at  udføre  en  mission,  fik 
vores  frygt  for  det  ukendte  os  til  at 
føje  nye  punkter  til  på  listen  hurti- 
gere, end  vi  kunne  følge  med. 

En  morgen  kort  efter  den  seneste 
gennemgang  af  huskelisten,  stude- 
rede jeg  Jesus  Kristus  af  ældste 
James  E.  Talmage  (1862-1933).  Der 
var  et  afsnit,  som  rørte  mig  dybt: 

»Det  er  let  at  finde  undskyldninger;  de 
dukker  frem  lige  så  hurtigt  og  rigeligt 
som  ukrudtet  ved  vejkanten.  Da 
samaritaneren  kom  til  og  så  den 
sårede  mands  elendige  tilstand,  havde 
han  ingen  undskyldning,  for  han 
ønskede  ikke  at  have  nogen«  (s.  454). 

Jeg  blev  dybt  grebet,  og  skyndte 
mig  ud  i  køkkenet  og  læste  ordene 
for  min  hustru.  Hun  blev  også  meget 
rørt.  Der  var  ingen  tvivl  om,  hvad 
vores  næste  skridt  var. 

Vi  rev  vores  huskeliste  -  eller  det 
som  vi  med  et  smil  nu  kalder  vores 
undskyldningsliste  -  itu  og  gjorde, 
hvad  der  var  nødvendigt  for,  at  vi 
kunne  blive  kaldet  som  missionærer. 

Da  vi  havde  gjort  det,  faldt  alle 
brikkerne  hurtigt  på  plads,  og  vi 
opdagede  snart,  at  vi  nød  livet  endnu 


mere,  mens  vi  tjente  i  Singapore 
Missionen.  Vores  opgave  gik  ud  på  at 
oplære  nye  ledere  i  Kirkens  menighe- 
der, først  i  Sri  Lanka  og  derefter  i 
Malaysia.  Vi  fandt  ud  af,  at  vores  fami- 
lie derhjemme  kunne  klare  sig  glim- 
rende uden  os,  og  det  gik  snart  op 
for  os,  hvor  hårdt  brug  der  var  for  os 
som  missionærægtepar. 

To  aftener  før  vi  vendte  hjem  fra 
vores  mission,  havde  medlemmerne 
af  de  to  menigheder,  vi  havde  arbej- 
det sammen  med  i  Malaysia,  inviteret 
os  til  det,  som  viste  sig  at  være  en 
afskedsfest  til  overraskelse  for  os.  Vi 
vil  aldrig  glemme,  hvordan  vi  trådte 
ud  af  kirkebygningen  og  blev 
omkredset  af  de  lokale  medlemmer, 
som  hver  især  holdt  en  hjemmelavet 
kinesisk  lampe  i  hånden,  mens  de 


på  kinesisk  sang  »Gud  vær'  med  dig 
til  vi  ses  igen«  {Salmer  og  sange, 
nr.  92).  Selv  i  dag  kan  jeg  ikke  for- 
tælle om  denne  oplevelse  uden  at 
græde.  Hvor  er  vi  taknemlige  for,  at 
vi  ikke  lod  vores  undskyldningsliste 
-  vores  frygt  -  hindre  os  i  en  uvur- 
derlig oplevelse.  ■ 

Robert  A.  Hague  er  medlem  afYakima 
Andet  Ward  i  Selah  Stav  i  Washington 
i  USA. 


Da  vores  mission  var  forbi, 
stillede  de  lokale  medlem- 
mer sig  op,  hver  med  en 
hjemmelavet  kinesisk  lampe  i 
hånden,  og  sang  på  kinesisk  »Gud 
vær'  med  dig  til  vi  ses  igen«. 

Harold  Bingham  Lee 

Harold  B.  Lee,  Kirkens  ellevte 
præsident,  blev  født  i  Clifton  i 
Idaho  den  28.  marts  1899. 
Familien  Lee  havde  i  deres  hjem  et  kla- 
ver, og  Harold  lærte  allerede  i  en  ung 
alder  at  holde  af  musik.  Han  lærte  at 
spille  både  klaver  og  orgel.  Senere  spil- 
lede han  på  trækbasun  i  et  danseorke- 
ster for  at  tjene  ekstra  penge. 

Da  han  var  17  år,  blev  den  kom- 
mende profet  skolelærer.  Og  da  han 
fyldte  18,  blev  han  bedt  om  at  være 
leder  på  en  skole  med  fire  klassevæ- 
relser. Da  Harold  B.  Lee  havde  under- 
vist i  fire  år,  blev  han  kaldet  af  Kirkens 
daværende  præsident,  Heber  J.  Grant 
(1856-1945),  til  at  udføre  en  mission  i 
USA's  vestlige  stater.  Da  han  vendte 


hjem  fra  sin  mission,  fortsatte  han  sin 
karriere  som  lærer  og  sad  senere  i 
byrådet  i  Salt  Lake  City.  Da  den      «i 
store  lavkonjunktur  i  30'erne 
satte  ind,  blev  han,  mens  han 
fungerede  som  stavspræsident, 
bedt  om  at  udarbejde  det,  som 
nu  er  Kirkens  velfærdsprogram. 

Som  42-årig  blev  Harold  B. 
Lee  kaldet  til  apostel,  og  han 
blev  indsat  som  Kirkens  præsi- 
dent i  1972.  Han  døde  knap  hal- 
vandet år  senere  som  74-årig.  Om 
præsident  Lee  har  præsident  Gordon 
B.  Hinckley  sagt:  »Han  har  aldrig  været 
bange  for  at  påtage  sig  sit  ansvar  som 
Guds  tjener,  når  han  skulle  bære  vid- 
nesbyrd om  sandheden«  (citeret  i 

Det  skete  i  marts 

26.  marts  1830:  De  første  5000 
eksemplarer  af  Mormons  Bog  blev 
trykt  i  Palmyra  i  New  York  af 
E.  B.  Grandin  til  en  samlet  pris  af 
3000  dollar. 

18.  marts  1833:  Det  Første 
Præsidentskab  blev  organiseret,  da 
profeten  Joseph  Smith  indsatte 
Sidney  Rigdon  og  Frederick  G. 
Williams  som  sine  rådgivere. 

Marts  1839:  I  Liberty  Fængsel 


bønfaldt  profeten  Joseph  Smith 
Herren  angående  de  helliges  lidelser. 
En  del  af  hans  bøn,  åbenbaring  og 
profetier  findes  optegnet  i  Lære  og 
Pagter  121,  122  og  123. 

17.  marts  1842:  Profeten  Joseph 
Smith  organiserede  Hjælpefor- 
eningen. Emma  Smith  virkede  som 
den  første  præsidentinde. 

12.  marts  1961:  Kirkens  første 
ikke-engelsktalende  stav  blev  organi- 
seret i  Haag. 


OVENFOR  FRA  VENSTRE:  FOTO  AF  MORMONS  BOG  AF  CRAIG  DIMOND;  PORTRÆTTER  AF  SIDNEY  RIGDON,  JOSEPH  SMITH  OG  FREDERICK  G. 
WILLIAMS-  JOSEPH  /  LIBERTY  FÆNGSEL,  AF  LIZ  LEMON  SWINDLE;  HJÆLPEFORENINGEN  ORGANISERES,  AF  NADINE  BARTON;  MODELFOTO  AF 
UNDERVISNINGSSITUATION  AF  MATTHEW  REIER 


Kirkens  præsidenters  lærdomme: 
Harold  B.  Lee,  2000,  xviii). 


Harold  B.  Lee  ved  klaveret,  omgivet  af 
fire  andre  apostle:  Mark  E.  Petersen, 
Matthew  Cowfey,  Spencer  W.  Kimball 
og  Ezra  Taft  Benson. 

Ideer  til  ledere 

Kom  til  tiden  -  til  undervis- 
ningen, til  møder,  til  det  hele.  Eller 
endnu  bedre:  Kom  lidt  for  tidligt. 
Ikke  alene  er  du  et  godt  eksempel, 
men  du  giver  dig  også  tid  til  at 
meditere,  bede  eller  forberede  dig. 
Det  kan  være  svært  at  føle  Anden, 
når  man  har  travlt,  så  sæt  dig  et  mål 
om  altid  at  være  punktlig.  ■ 

anven 
du  Liahona  for 
marts  2003 


Forslag  til  lektioner  og  samtaler 

•  »Gode  grunde  til  at  holde  sig  ren«,  s.  6:  Ældste  Neal  A.  Maxwell  forklarer, 
at  Kirkens  medlemmer  deler  nogle  af  verdens  bekymringer  med  hensyn  til 
overtrædelse  af  kyskhedsloven.  Men  han  lærer  os  også,  at  vores  »grunde  til  at 
holde  det  sjette  bud  rækker  langt  videre  end  disse  bekymringer.«  Hvilke  andre 
vægtigere  grunde  kan  det  være? 

•  »Alt  hvad  der  er  godt  og  smukt«,  s.  14:  Tal  om  sømmelighed  ved  at  finde 
billeder  af  templer  og  af  verdslige  bygninger  og  tale  om  sammenhængen 
mellem  udseende  og  formål.  Drag  derpå  en  sammenligning  mellem  arkitektur 
og  påklædning. 

•  »Se  ikke  forbi  målet«,  s.  20:  Tal  om  en  af  de  måder,  hvorpå  vi  kan  se  forbi 
målet.  Bed  om  specifikke  eksempler  på,  hvordan  dette  kan  være  en  anstødssten. 

•  »Bedstemor  Emilys  høne«,  s.  L6:  Fortæl  historien  om  bedstemor  Emilys 
høne  og  bed  om  eksempler,  som  yderligere  illustrerer  det  princip,  at  vi  kan 
være  til  velsignelse  for  andre,  når  vi  ofrer  os  -  selv  når  det  er  ubelejligt. 


Emner  i  dette  nummer 

L=Lille  Liahona 

Besøgsundervisning 25 

Bøn 25,  42,  L6,  L14 

Det  Nye  Testamente 38,  L10 

Evigt  liv 26 

Familieaften 2,  48 

Familieforhold 2,  14,  25,  30 

Forberedelse 25 

Forsoningen L10 

Guddommelige 

egenskaber 14,  19,  L4 

Helbredelse 42 

Hjemmeundervisning 5 

Hjælpeforeningen 32 

Jesus  Kristus 20,  38,  L9,  L10 

Kirkens  historie 47 

Kyskhed 6 

Lederskab 32,  47,  48 

Lydighed 6,  20,  L2 

Mirakler 42 

Missionering 30,  42 

Mål 26 

Omvendelse 42,  Ll4 

Pionerer L6 

Primary L4 

Sandhed 20 

Skabelsen L9 

Sømmelighed 14 

Talenter L4 

Templer  og  tempeltjeneste Ll6 

Tjeneste 32,  L2,  L6 

Tro 42 

Undervisning 2,  14,  48 

Unge  Piger 32 

Venskab 13,32 

Ydmyghed 38 

Andelighed 25 


Historier  fra  missionærægtepar 

Har  du  og  din  ægtefælle  været  på  mission  sammen?  Vi  leder  efter  historier  fra  missionær- 
ægtepar, som  kan  inspirere  andre  til  at  tragte  efter  velsignelserne  ved  at  tage  på  mission. 

Send  jeres  indlæg  til  Couple  Missionaries,  Liahona,  Floor  24,  50  East 
North  Temple  Street,  Salt  Lake  City,  UT  84150-3223,  USA,  eller  med 
elektronisk  post  til  cur-Iiahona-imag@ldschiirch.org.  Anfør  fuld 
navn,  adresse,  telefonnummer  samt  menighed  og  stav. 


Hos  min  fader,  af  Harry  Anderson 

»Efter  tre  dage  fandt  de  ham  i  templet,  hvor  han  sad  midt  blandt  lærerne  . . .  Alle,  der  hørte  det, 

undrede  sig  meget  over  hans  indsigt  og  de  svar,  han  gav«  (Luk  2:46-47). 

TRYKT  MED  TILLADELSE  FRA  PACIFIC  PRESS  PUBUSHING  ASSOCIATION 

Når  vi  hver  dag  hjælper  vore  børn  til  at  modstå  vor  tids  usømmelige  mode,  hjælper  vi  dem 

også  til  at  »gøre  sig  umage  med  hensyn  til  alt,  hvad  der  er  godt  og  smukt.«  Vi  hjælper  dem 

til  at  kunne  nyde  Ånden  i  rigere  mål  i  deres  tilværelse,  mens  de  forbereder  sig  til  at  indgå 

og  holde  hellige  pagter.  Se  »Alt  hvad  der  er  godt  og  smukt«,  s.  14. 


